ആശങ്കയ്ക്ക് ശമനമില്ല; മഹാരാഷ്ട്രയില് ഇന്നും കോവിഡ് ബാധിതരുടെ എണ്ണത്തിൽ വൻ വർധനവ് | covid-19\nSep 13, 2020, 11:25 pm IST\nമുംബൈ: മഹാരാഷ്ട്രയില് ഇന്നും ഇരുപതിനായിരത്തിലധികം പേർക്ക് കോവിഡ് സ്ഥിരീകരിച്ചു. 22,543 പേർക്കാണ് ഇന്ന് രോഗം സ്ഥിരീകരിച്ചത്. ഇതോടെ സംസ്ഥാനത്തെ ആകെ കോവിഡ് ബാധിതരുടെ എണ്ണം 10,60,308 ആയി ഉയര്‍ന്നു. 416 പേരാണ് കോവിഡ് ബാധിച്ച് ഇന്ന് മരിച്ചത്. ഇതോടെ മഹാരാഷ്ട്രയിലെ ആകെ കോവിഡ് മരണം 29,531 ആയി ഉയര്‍ന്നു. ഇന്ന് മാത്രം 11,549 പേര് രോഗമുക്തരായി. ഇതോടെ സംസ്ഥാനത്ത് രോഗമുക്തരായവരുടെ എണ്ണം 7,40,061 ആയി. 69.8 ശതമാനമാണ് സംസ്ഥാനത്തെ രോഗമുക്തി നിരക്ക്. 2,90,344 പേരാണ് സംസ്ഥാനത്ത് ചികിത്സയില് തുടരുന്നത്. 52,53,676 കോവിഡ് പരിശോധനകളാണ് ഇതുവരെ സംസ്ഥാനത്ത് നടത്തിയത്.\nഡല്‍ഹിയില് ഇന്ന് 4235 പേര്‍ക്ക് കോവിഡ് സ്ഥിരീകരിച്ചപ്പോള് 29 പേര് മരണമടഞ്ഞു. ഇതോടെ സംസ്ഥാനത്തെ ആകെ കോവിഡ് ബാധിതരുടെ എണ്ണം 2,18,304 ആയി. 4,744 പേരാണ് കോവിഡ് ബാധിച്ച് സംസ്ഥാനത്ത് മരണമടഞ്ഞത്. 1,84,748 പേര് രോഗമുക്തരായപ്പോള് 28,812 പേരാണ് നിലവില് ചികിത്സയിലുള്ളത്.\nകര്‍ണാടകയില് 9,894 പേര്‍ക്ക് പുതിയതായി കോവിഡ് സ്ഥിരീകരിച്ചു. ഇതോടെ സംസ്ഥാനത്തെ ആകെ കോവിഡ് ബാധിതരുടെ എണ്ണം 4,59,445 ആയി ഉയര്‍ന്നു. 104 പേരാണ് കോവിഡ് ബാധിച്ച് ഇന്ന് സംസ്ഥാനത്ത് മരണമടഞ്ഞത്. 3,52,958 പേര് രോഗമുക്തരായപ്പോള് 99,203 പേരാണ് നിലവില് ചികിത്സയിലുള്ളത്.\nകൊറോണ ആദ്യമായി റിപ്പോർട്ട് ചെയ്ത വുഹാനിൽ ജനജീവിതം സാധാരണ നിലയിലേക്ക് ; വിമാന സർവീസുകളും ആരംഭിച്ചു\nആശങ്ക ഉയർത്തി കോവിഡ് ; സംസ്ഥാനത്ത് 42000നുമേൽ കോവിഡ് കേസുകൾ, 63 മരണങ്ങൾ\nMay 6, 2021, 05:40 pm IST\nകോവിഡ് വ്യാപനം അതിരൂക്ഷം: ‘പറ്റില്ലെങ്കില് രാജിവച്ചുപോകൂ.. ‘ ആരോഗ്യമന്ത്രിയോട് ബിജെപി എംഎല്‍എ\nMay 6, 2021, 05:17 pm IST\nകോവിഡ് രോഗിയുടെ മൃതദേഹം റോഡില് ഉപേക്ഷിച്ച് ഡോക്ടര്; അറസ്റ്റില്\nMay 6, 2021, 05:01 pm IST


കോടിക്കണക്കിനു രൂപയുടെ യന്ത്രോപകരണങ്ങളും കെട്ടിടസമുച്ചയവും നശിക്കുന്നതായി പരാതി : Deepika.com Nattu Visesham\nകോടിക്കണക്കിനു രൂപയുടെ യന്ത്രോപകരണങ്ങളും കെട്ടിടസമുച്ചയവും നശിക്കുന്നതായി പരാതി\nഷൊർണൂർ: കോടിക്കണക്കിനു രൂപ വിലമതിക്കുന്ന യന്ത്രോപകരണങ്ങളും കെട്ടിടസമുച്ചയവും നശിക്കുന്നതായി പരാതി. ചെറുകിട വ്യവസായ യൂണിറ്റിന്‍റെ ഉടമസ്ഥയിലുള്ളവയാണ് ഇവയെല്ലാം. പതിറ്റാണ്ടുകൾക്ക് ഇപ്പുറം ഇതിനൊരു മാറ്റമുണ്ടാകുമെന്ന പ്രതീക്ഷയും അസ്ഥാനത്തായി.\nകഴിഞ്ഞവർഷം ഇതുമായി ബന്ധപ്പെട്ട് വ്യാപക പ്രതിഷേധം രൂപപ്പെട്ടിരുന്നു. തുടർന്ന് സ്റ്റീൽ ഇൻഡസ്ട്രീസ് ഫോർജിംഗ് ലിമിറ്റഡിന് സ്ഥാപനം പാട്ടത്തിനു നല്കാൻ തീരുമാനിച്ചിരുന്നു. 110 ടണ് ഭാരംവരുന്ന രണ്ട് ഹാമറുകളും മറ്റുപകരണങ്ങളും ഉപയോഗിക്കാതെ വച്ചതിനെ തുടർന്ന് കേടുപാടു വന്ന സ്ഥിതിയിലാണ്.\nഇതിനു പുറമേ കെട്ടിടത്തിനു വലിയതോതിൽ കേടുപാടുകൾ വന്ന സ്ഥിതിയാണ്. വൈദ്യുതീകരണപ്രവൃത്തികളും അനിവാര്യമാണ്. ഇതിനെല്ലാം കൂടി സുമാർ ഒരുകോടിയോളം രൂപ ചെലവുവരുമെന്നാണ് കണക്ക്.\nഇത്രയും തുക ചെലവഴിക്കുന്പോൾ പദ്ധതിയിൽനിന്നും ലാഭം പ്രതീക്ഷിക്കാമോ എന്നതാണ് മറ്റൊരു പ്രശ്നം. വ്യവാസയ യൂണിറ്റ് ചെറുകിട വ്യവസായികൾക്ക് നല്കണമെന്ന ആവശ്യവും നിലനില്ക്കുന്നു. എന്നാൽ അധികൃതർ ഇതിനു തയാറായില്ല.\nഇരുന്പുരുക്ക് വ്യവസായകേന്ദ്രമായ ഷൊർണൂരിൽ ഇരുന്നൂറിനടുത്ത് ചെറുകിട വ്യവസായ കന്പനികളാണ് പ്രവർത്തിക്കുന്നത്. ഇവിടെ വ്യവസായവികസന കോർപറേഷന്‍റെ കീഴിലുള്ള പാർക്കും സജ്ജമാണ്.ബേക്കറി ഉത്പന്നനിർമാണം, ഇരുന്പുരുക്ക്, വാഹന വർക്ക്ഷോപ്പ്, കേബിൾ സ്ഥാപനം തുടങ്ങി 5.01 ഏക്കറിലെ 34 പ്ലോട്ടും വ്യവസായികൾക്കായി നല്കികഴിഞ്ഞു.\nവ്യവസായ യൂണിറ്റ് പ്രവർത്തനസജ്ജമാക്കി മാറ്റിയാൽ നഗരസഭയ്ക്ക് വരുമാനമുണ്ടാക്കാനാകുമെന്നാണ് തൊഴിലാളികളുടെ അഭിപ്രായം. ലാഭം ഉണ്ടായില്ലെങ്കിലും യൂണിറ്റ് പ്രവർത്തിക്കുന്നതിനാണ് സ്റ്റീൽ ഇൻഡസ്ട്രീസ് ഫോർജിംഗ് ലിമിറ്റഡിന് യൂണിറ്റ് പാട്ടത്തിന് നല്കിയത്.\nഅതേസമയം കോടിക്കണക്കിനു രൂപ വിലവരുന്ന യന്ത്രസാധനസാമഗ്രികളും കെട്ടിടങ്ങളുമെല്ലാം അധികൃതരുടെ നിഷ്ക്രിയാവസ്ഥമൂലം നശിക്കുകയാണ്. പ്രശ്നത്തിൽ ഇടപെട്ട് വ്യവസായ യൂണിറ്റ് തുറന്നു പ്രവർത്തിപ്പിക്കുന്നതിനാവശ്യമായ നടപടി അനുവർത്തിക്കുന്നതിനു നഗരസഭാ ഭരണകൂടവും തികഞ്ഞ പരാജയമാണ്. ഒരു കാലത്ത് ഇരുന്പുകന്പനികളിൽനിന്നും ഉയരുന്ന സൈറണ് വിളികേട്ടാണ് ഷൊർണൂരിന്‍റെ രാപകലുകൾക്ക് സമയക്രമം നിശ്ചയിച്ചിരുന്നത്.\nകുടിൽവ്യവസായം കണക്കേ പ്രവർത്തിച്ചിരുന്ന ചെറുകിട ഇരുന്പുരുക്ക് വ്യവസായങ്ങളെല്ലാം ഒന്നൊന്നായി അടച്ചുപൂട്ടി. വിവിധതരം ഇരുന്പുപകരണങ്ങളും കാർഷികോപകരണങ്ങളും ഇവിടെനിന്നും ഉത്പാദിപ്പിച്ച് വൻതോതിൽ കയറ്റി അയയ്ക്കപ്പെട്ടിരുന്നതെല്ലാം ഇന്ന് ഓർമയായി.


ഗോൾ വിരുന്ന് ഒരുക്കി ഹ്യൂഗോ, മുംബൈക്ക് മുന്നിൽ തകർന്നടിഞ്ഞ് ഈസ്റ്റ് ബംഗാൾ | Fanport | Indian Super League News Malayalam\nWednesday, Jan 27, 2021 04:28 PM\nHome Football Indian Super League ഗോൾ വിരുന്ന് ഒരുക്കി ഹ്യൂഗോ, മുംബൈക്ക് മുന്നിൽ തകർന്നടിഞ്ഞ് ഈസ്റ്റ് ബംഗാൾ\nഇന്നാണ് മുംബൈ സിറ്റി യഥാർത്ഥ ലൊബേര ടീമായി മാറിയത്. കൊൽക്കത്തൻ ശക്തികളായ ഈസ്റ്റ് ബംഗാളിനെ തകർത്തെറിഞ്ഞ് മുംബൈ സിറ്റി ഇന്ന് വലിയ വിജയം തന്നെ സ്വന്തമാക്കി. എതിരില്ലാത്ത മൂന്നു ഗോളുകൾക്കാണ് മുംബൈ സിറ്റി ഇന്ന് വിജയിച്ചത്. കഴിഞ്ഞ സീസൺ ഐ എസ് എല്ലിൽ അസിസ്റ്റ് മെഷീൻ ആയിരുന്ന ഹ്യൂഗോ ബൗമസ് ആണ് ഇന്ന് മുംബൈ സിറ്റിയുടെ വിജയ ശില്പിയായത്.\nമുംബൈ സിറ്റി നേടിയ മൂന്ന് ഗോളുകളും ഒരുക്കിയത് ബൗമസ് ആയിരുന്നു. ആദ്യം 20ആം മിനുട്ടിൽ ഒരു കൗണ്ടറിലൂടെ ആയിരുന്നു മുംബൈ സിറ്റിയുടെ ആദ്യ ഗോൾ. റൗളിംഗ് ബോർജസിന്റെ ലോംഗ് ബോൾ സ്വീകരിച്ച് കുതിച്ച ഹ്യൂഗോ ബൗമസ് ഈസ്റ്റ് ബംഗാൾ ഡിഫൻസിനെ വട്ടം കറക്കി അവസാനം ആദം ലെ ഫോണ്ട്രെയ്ക്ക് പാസ് നൽകി. പന്ത് വലയിലേക്ക് തട്ടി ഇടേണ്ട പണിയെ ലെ ഫോണ്ട്രെയ്ക്ക് ഉണ്ടായിരുന്നുള്ളൂ.\nരണ്ടാം പകുതിയുടെ തുടക്കത്തിൽ ഒരു പെനാൾട്ടിയിലൂടെ ആയിരുന്നു മുംബൈ സിറ്റിയുടെ രണ്ടാം ഗോൾ. ബൗമസ് ആണാ പെനാൾട്ടി നേടിയത്. പെനാൾട്ടി ലെ ഫോണ്ട്രെ ലക്ഷ്യം തെറ്റാതെ വലയിൽ എത്തിച്ചു. പിന്നാലെ മുംബൈ സിറ്റിയുടെ മൂന്നാം ഗോളും എത്തി. 58ആം മിനുട്ടിൽ ഹെർനാൻ സാന്റാന ആണ് ഗോളുനായി എത്തിയത്. ആ ഗോളും ബൗമസ് ആണ് ഒരുക്കിയത്.\nഈ വിജയത്തോടെ6പോയിന്റുമായി മുംബൈ സിറ്റി ലീഗിൽ ഒന്നാമത് എത്തി. കളിച്ച രണ്ട് മത്സരങ്ങളും തോറ്റ ഈസ്റ്റ് ബംഗാൾ ലീഗിൽ അവസാന സ്ഥാനത്താണ് ഉള്ളത്.\nPrevious articleആശ്വാസ ജയം തേടി ദക്ഷിണാഫ്രിക്ക, ടീമില് ഏതാനും മാറ്റങ്ങള്\nNext articleലോക ടെസ്റ്റ് ചാമ്പ്യന്‍ഷിപ്പ് വിന്‍ഡീസിന് ഏറെ വിലപ്പെട്ടത് – ഫില് സിമ്മണ്‍സ്


അമ്മയോടൊപ്പം ഓഫീസിലെത്തിയ കുട്ടി ലിഫ്റ്റിനെടുത്ത കുഴിയിൽ വീണ് മരിച്ചു | child death\nഅമ്മയോടൊപ്പം ഓഫീസിലെത്തിയ കുട്ടി ലിഫ്റ്റിനെടുത്ത കുഴിയിൽ വീണ് മരിച്ചു\nശനിയാഴ്ച അവധിദിവസമായതിനാൽ ദർശിനെയും കൂട്ടിയാണ് സ്മിത ഓഫീസിലെത്തിയത്.\nതളിപ്പറമ്പ്: അവധിദിവസം അമ്മയോടൊപ്പം ഓഫീസിലെത്തിയ നാലര വയസ്സുള്ള മകൻ ലിഫ്റ്റ് സ്ഥാപിക്കാനെടുത്ത കുഴിയിൽ വീണ് മുങ്ങിമരിച്ചു. കണ്ണൂർ സെയ്ന്റ് മൈക്കിൾസ് ആംഗ്ലോ ഇന്ത്യൻ സ്കൂൾ ഹയർ സെക്കൻഡറി വിഭാഗം അധ്യാപകൻ തളിപ്പറമ്പ് കുപ്പം സ്വദേശി പി.വി.രഘുനാഥിന്റെയും കണ്ണൂർ സർവകലാശാല മാങ്ങാട്ടുപറമ്പ് കാമ്പസിലെ ജേണലിസം വിഭാഗം ഓഫീസ് അസിസ്റ്റന്റ് തളിപ്പറമ്പ് രാജരാജേശ്വര ക്ഷേത്രത്തിന് സമീപത്തെ സ്മിതയുടെയും മകൻ ദർശ് ആണ് മരിച്ചത്.\nശനിയാഴ്ച അവധിദിവസമായതിനാൽ ദർശിനെയും കൂട്ടിയാണ് സ്മിത ഓഫീസിലെത്തിയത്. പുറത്ത് കളിക്കാൻ പോയ കുട്ടി ലിഫ്റ്റ് സ്ഥാപിക്കാനെടുത്ത കുഴിയിൽ അബദ്ധത്തിൽ വീഴുകയായിരുന്നുവെന്ന് കണ്ണപുരം പോലീസ് പറഞ്ഞു. ഉച്ചയ്ക്കുശേഷം രണ്ടോടെയാണ് കമിഴ്ന്നു കിടക്കുന്ന നിലയിൽ കുട്ടിയെ കുഴിയിൽ കണ്ടെത്തിയത്. ഉടൻ തളിപ്പറമ്പിലെ ലൂർദ് ആസ്പത്രിയിലെത്തിച്ചെങ്കിലും മരിച്ചിരുന്നു.\nകണ്ണൂർ സെയ്ന്റ് മൈക്കിൾസ് ആംഗ്ലോ ഇന്ത്യൻ സ്കൂൾ യു.കെ.ജി. വിദ്യാർഥിയാണ്. സഹോദരി ദിയ കണ്ണൂർ ഉർസുലൈൻ സ്കൂൾ അഞ്ചാം ക്ലാസ് വിദ്യാർഥിനിയാണ്. കണ്ണപുരം പോലീസ് ഇൻക്വസ്റ്റ് നടത്തി. മൃതദേഹം കണ്ണൂർ ഗവ. മെഡിക്കൽ കോളേജ് മോർച്ചറിയിൽ സൂക്ഷിച്ചിട്ടുണ്ട്. ശവസംസ്കാരം ഞായറാഴ്ച ഉച്ചയ്ക്ക് 12.30-ന് പാളിയത്ത് വളപ്പ് സമുദായശ്മശാനത്തിൽ നടക്കും.\ncontent highlights: child dies after falling into pit\nവണ്ട് ശ്വാസനാളത്തില് കുടുങ്ങി പിഞ്ചുകുഞ്ഞിന് ദാരുണാന്ത്യം\nകോവിഡ് ബാധിച്ച് മരിച്ചുവെന്ന് പറഞ്ഞു, അഗതിമന്ദിരത്തിലെ കുട്ടികളെ വിറ്റത്5ലക്ഷം രൂപയ്ക്ക്; മുഖ്യപ്രതിയടക്കം അറസ്റ്റില്


‘ശിവശങ്കർ നുണ പറയുന്നു, കോടതിയെ സ്വാധീനിക്കാൻ ശ്രമിക്കുന്നു‘; ജാമ്യഹർജിയിൽ രൂക്ഷ വിമർശനവുമായി ഇഡി ~ News Star\nHome » Brave India ബ്രേവ് ഇന്ത്യ ന്യൂസ് » ‘ശിവശങ്കർ നുണ പറയുന്നു, കോടതിയെ സ്വാധീനിക്കാൻ ശ്രമിക്കുന്നു‘; ജാമ്യഹർജിയിൽ രൂക്ഷ വിമർശനവുമായി ഇഡി\n‘ശിവശങ്കർ നുണ പറയുന്നു, കോടതിയെ സ്വാധീനിക്കാൻ ശ്രമിക്കുന്നു‘; ജാമ്യഹർജിയിൽ രൂക്ഷ വിമർശനവുമായി ഇഡി\nകൊച്ചി: ശിവശങ്കറിന്റെ ജാമ്യഹർജിയിൽ രൂക്ഷ വിമർശനവുമായി എൻഫോഴ്സ്മെന്റ് ഡയറക്ടറേറ്റ്. കള്ളക്കടത്തില് എന്‍ഫോഴ്സ്മെന്റ് ഡയറക്ടറേറ്റ് ലക്ഷ്യമിടുന്ന രാഷ്ട്രീയ നേതാക്കളുടെ പേര് വെളിപ്പെടുത്താന് തന്‍റെ മേല് സമ്മര്‍ദ്ദമുണ്ടെന്നും ഇതിന് വഴങ്ങാത്തതു കൊണ്ടാണ് അറസ്റ്റ് ചെയ്തതെന്നും ശിവശങ്കർ കോടതിയിൽ രേഖാമൂലം വാദം ഉന്നയിച്ചിരുന്നു. എന്നാൽ രാഷ്ട്രീയ നേതാക്കളുടെ പേര് പറയാൻ സമ്മർദം ചെലുത്തിയിട്ടില്ലെന്നും ശിവശങ്കർ കള്ളം പ്രചരിപ്പിക്കുകയാണെന്നും ഇഡി ആരോപിക്കുന്നു.\nവാദം നടന്ന് മൂന്ന് ദിവസത്തിന് ശേഷം വിധിക്ക് തലേദിവസം രേഖാമൂലം വാദം ഉന്നയിച്ചതിന് പിന്നില് ഗൂഢ ലക്ഷ്യങ്ങളുണ്ടെന്ന് ഇഡി ആരോപിച്ചു. കോടതിയെ തെറ്റിദ്ധരിപ്പിക്കാനും സ്വാധീനിക്കാനുമാണ് ശിവശങ്കറിന്‍റെ ശ്രമം. രേഖാമൂലം നല്‍കിയത് തുറന്ന കോടതിയില് ഉന്നയിക്കാത്ത വാദങ്ങളാണ്. ഇത് കോടതി നടപടികള്‍ക്ക് എതിരാണെന്നും ഇഡി ചൂണ്ടിക്കാട്ടുന്നു.\nസ്വര്‍ണക്കടത്തില് ശിവശങ്കറിന്റെ പങ്ക് തെളിയിക്കുന്ന വാട്‌സ്ആപ്പ് സന്ദേശങ്ങൾ പൂര്‍ണമായി ഇഡി കോടതിക്ക് നൽകിയിട്ടുണ്ട്. എന്നാല് ഇത്തരം സന്ദേശങ്ങള് ഒഴിവാക്കിയുള്ള സന്ദേശങ്ങളാണ് ശിവശങ്കര് കോടതിക്ക് നൽകിയിരിക്കുന്നതെന്നും ഇഡി ആരോപിക്കുന്നു.\nfrom ബ്രേവ് ഇന്ത്യ ന്യൂസ് https://ift.tt/2UAaHfm


എന്റെ അറിവനുസരിച്ച് 'വിശാലമനസ്ക'ന്റെ കൊടകര പുരാണമാണ് മലയാള ബൂലോകത്ത് നിന്ന് ഇതിനു മുമ്പ് പുസ്തകമായിട്ടുള്ളത്. വേറെ വല്ലതും ഇറങ്ങിയിട്ടുണ്ടെങ്കില് ആരേലും പറയണം. എന്റെ അറിവിലില്ല എന്നേ പറഞ്ഞുള്ളൂ.\nബെര്‍ളിയുടെ പുസ്തകം വാങ്ങിക്കാനോ വായിക്കാനോ എനിക്ക് ഉദ്ദേശമില്ല. കാരണം അതില് പ്രസിദ്ധീകരിച്ചിരിക്കുന്ന ഏതാണ്ട് എല്ലാ ഉരുപ്പടികളും അതിയാന്റെ ബ്ലോഗിലൂടെ ഞാന് വായിച്ചതാണ്. പിന്നെയുള്ളത് മമ്മൂട്ടിയുടെ ഒരുഅവതാരികയാണ്. അവതാരികയില് മമ്മൂട്ടി എഴുതുന്നതായി ബെര്‍ളി പറയുന്നത് ഞാന് വായിച്ചു. “നവീനകാലത്തിന്റെ എഴുത്തുപുരയായ ബ്ളോഗ് സാമ്രാജ്യത്തിലെ രാജകുമാരനാണ് ബെര്‍ളി തോമസ്. മലയാളം ബ്ളോഗുകളിലെ മുന്‍നിരക്കാരനായ ബെര്‍ളി തോമസിന്റെ രചനകള്‍ക്കായി മോണിറ്ററിനു മുന്നില് കാത്തിരിക്കുന്ന ചെറുപ്പക്കാരുടെ വലിയൊരു കൂട്ടത്തിനു മുന്നിലേക്ക് അവ പിറന്നുവീഴുന്നു. ബ്ളോഗിങ്ങിന്റെ ലോകം വിചിത്രമാണ്. ഓരോ പോസ്റ്റിനും ആത്മാര്‍ഥതയുടെ പൂക്കളും അതിനിശിതമായ കല്ലേറും തീര്‍ച്ച. ബെര്‍ളിത്തരങ്ങളിലൂടെ കടന്നുപോയവര്‍ക്കാറിയാം മിത്രങ്ങളാലും ശത്രുക്കളാലും സജീവമായ ലോകത്തെ. വായനക്കാരനെ വീണ്ടും വീണ്ടും ബെര്‍ളിത്തരങ്ങളിലേക്കു നയിക്കുന്നതിന്റെ കാരണവും ഇതാകാം” ഇത് മമ്മൂട്ടി എഴുതിയതാണോ അതോ ബെര്‍ളി എഴുതിക്കൊടുത്തിടത്ത് മമ്മൂട്ടി കയ്യൊപ്പിട്ടതാണോ എന്നെനിക്കു സംശയമുണ്ട് . "ഈ രചനകള്‍ക്ക് ഒരേസമയം, മണ്ണിന്റെയും നിലം തൊടാതെ പറക്കുന്ന സ്വപ്‌നങ്ങളുടെയും കരുത്തുണ്ട്. തൊട്ടാല് ഒട്ടിപ്പിടിക്കുന്ന നാട്ടുവര്‍ത്തമാനങ്ങളുടെ ചാരുതയുണ്ട്. അതു തന്നെയാണ് ഊര്‍ജസ്രോതസും" എന്നൊക്കെ മമ്മൂട്ടി എഴുതുമോ.. ഇത്ര സുന്ദരമായി മലയാളം എഴുതാന് അറിയുമെങ്കില് ആരെങ്കിലും പോയി സിനിമാക്കാരനാവുമോ?..എം ടീ യെ പ്പോലെ വീട്ടിലെ ചാരുകസേരയിലിരുന്നു നാല് തിരക്കഥ എഴുതി കാശുണ്ടാക്കില്ലേ..\nകുറെ കാലമായി ബെര്‍ളി മമ്മൂട്ടിയെ മണിയടിച്ചു കൊണ്ടിരുന്നതിന്റെ ഗുട്ടന്‍സും ഇപ്പോഴാണ് പിടി കിട്ടിയത്. മോഹന്‍ലാല് ഫാന്‍സുകാര് പല പ്രാവശ്യം ബെര്‍ളിയെ താക്കീത് ചെയ്തിട്ടും പുള്ളി ഈ മണിയടി നിര്‍ത്തിയിരുന്നില്ല. ലാലേട്ടന്റെ ഫാന്‍സുകാര് ഈ പുസ്തകത്തിന്റെ ഒരു കോപ്പിയെങ്ങാനും പരസ്യമായി കത്തിച്ചു കിട്ടിയാല് ബെര്‍ളി രക്ഷപ്പെട്ടു. ബ്ലോഗു പോലെ തന്നെ പുസ്തകവും ഹിറ്റോഡിറ്റാവും !!.ബെര്‍ളിയുടെ ഈ പാത പിന്തുടര്‍ന്ന് മറ്റുള്ള ബ്ലോഗര്‍മാരും തങ്ങളുടെ ബ്ലോഗുകള് പുസ്തകം ആക്കാന് തുടങ്ങിയാല് മലയാള ഭാഷയും രക്ഷപ്പെടും. പുസ്തകം മരിക്കുന്നു, വായന മരിക്കുന്നു എന്നൊക്കെ കേള്‍ക്കാന് തുടങ്ങിയിട്ട് കാലമേറെയായല്ലോ.. ആ നിലവിളിക്കൊരു അറുതി വരും. ഡോ എം കെ മുനീറിന്റെ ഒലിവ് പബ്ലികേഷന്‍സ് ആണ് ഈ പുസ്തകം പുറത്തിറക്കിയിട്ടുള്ളത്. മുനീറിന് ഇത് നല്ലകാലം അല്ല എന്ന് എല്ലാവര്ക്കും അറിയാം. ആ.. എന്തോ ആകട്ട്...\nഇതൊക്കെ ഞാനെഴുതുന്നത് അസൂയ മൂത്ത് കണ്ണ് കാണാഞ്ഞിട്ടാണെന്ന് നിങ്ങള് പറയാതെ തന്നെ എനിക്കറിയാം. പക്ഷെ മറ്റൊരു ഉദ്ദേശവും കൂടെ എനിക്കുണ്ട്. സിനിമ ഇറങ്ങുന്നതിനു മുമ്പ് തന്നെ അതിന്റെ റിവ്യൂ എഴുതുന്ന ആളാണ് ബെര്‍ളി. പോസ്റ്റര് മാത്രം കണ്ടു പുള്ളി നിരവധി റിവ്യൂ എഴുതിയിട്ടുണ്ട്. അതുപോലൊരു പരീക്ഷണം ബെര്‍ളിക്കിട്ടു തന്നെ താങ്ങാന് പറ്റുമോ എന്ന് നോക്കുകയാണ് എന്റെ ഉദ്ദേശം. ബെര്‍ളിയുടെ പുസ്തകം വായിക്കാതെ തന്നെ എത്ര പേര്‍ക്ക് ആ പുസ്തകത്തെ കുറിച്ച് കമന്റിടാന് പറ്റും എന്ന് നോക്കാനും എനിക്ക് താല്പര്യം ഉണ്ട്.\nഉള്ളത് പറയണമല്ലോ, കവര് കലക്കിയിട്ടുണ്ട്. ചുവന്ന തലമുടിയുള്ള ഒരു കുട്ടിക്കുരങ്ങിന്റെ ചിത്രവും അതിനു താഴെ ബെര്‍ളീ എന്ന് തല തിരിച്ചും എഴുതിയിരിക്കുന്നു!!!. മാത്രമല്ല, കളിമണ്ണ് പോലുള്ള എന്തോ ഒന്ന് ബെര്‍ളിയുടെ തലയിലേക്ക് ഒലിച്ചിറങ്ങുന്നതായും കാണുന്നു. ഇതിനൊക്കെ വല്ല അര്‍ത്ഥവുമുണ്ടോ ബെര്‍ളീ, അതോ മോഡേണ് ആര്ട്ട് പോലെ ഓരോരുത്തരും അവരവരുടെ ഇഷ്ടത്തിനനുസരിച്ച് അങ്ങ് വ്യാഖ്യാനിച്ചു വിട്ടാല് മതിയോ?\nEarlier Posts on Berly Thomas


അക്ഷരമുത്തശ്ശി യാത്രയായി ; പത്താംതരം പഠനമോഹം ബാക്കിയാക്കി – Veekshanam\nഅക്ഷരമുത്തശ്ശി യാത്രയായി ; പത്താംതരം പഠനമോഹം ബാക്കിയാക്കി\nJul 23, 2021 Jul 23, 2021 ലേഖകന്\nകൊല്ലം: പ്രായം ചെന്ന വിദ്യാർത്ഥിനിയും, ഭാരതനാരീശക്തി പുരസ്കാര ജേതാവുമായ പ്രാക്കുളം നന്ദ് ധാമിൽ ഭാഗീരഥി അമ്മ (107) അന്തരിച്ചു.പ്രാക്കുളം സ്വദേശിനിയായ ഭാഗീരഥി അമ്മയുടെ മുപ്പതു വർഷങ്ങൾ നീണ്ട സംപൂർണ്ണ സാക്ഷരതാ യജ്ഞം മുതലുള്ള പഠനം നാലാംതരം തുല്യതാ പരീക്ഷയിലെ മിന്നുന്ന വിജയത്തോടെയാണ് ” ടൈംസ് ഓഫ് ഇന്ത്യയിലെ “രവീന്ദ്രനാഥിൻ്റെ റിപ്പോർട്ടോടെ ലോകം അറിഞ്ഞത് .തുടർന്ന് മാധ്യമ ലോകം ആകെ ഈ അമ്മയുടെ പഠന ശ്രമങ്ങൾക്ക് പിൻതുണയും, പ്രോൽസാഹനവും നൽകി രംഗത്തു വരികയും, ജനപ്രതിനിധികളും, സാമൂഹിക-സാംസ്കാരിക പ്രവർത്തകരും അമ്മയെ വീട്ടിലെത്തി ആദരിക്കുകയും പ്രോത്സാഹിപ്പിക്കുകയും ചെയ്തു. ഭാഗീരഥി അമ്മയുടെ ഉറ്റ സുഹൃത്തും, അയൽക്കാരിയും ആയിരുന്ന ശാരദ ടീച്ചറുടെ മകൾ എസ്.എൻ. ഷേർളി അമ്മയുടെ അദ്ധ്യാപികയും, മകളും, സുഹൃത്തും ഒക്കെയായി ഈ കാലം മുഴുവൻ അമ്മയുടെ ഹിതമറിഞ്ഞു പഠിപ്പിക്കാൻ ഒപ്പമുണ്ടായിരുന്നു. അമ്മയുടെ ഇളയമകൾ തങ്കമണി പിള്ളയും ഈ അമ്മയുടെ പഠനമോഹങ്ങൾക്ക് സൗകര്യമൊരുക്കി ഒപ്പം നിന്നു. തൃക്കരുവാ പഞ്ചായത്ത് ഒന്നടങ്കം ഈ വലിയ ശ്രമത്തെ പിൻതുണച്ചു കൊണ്ടേയിരുന്നു.\nനാലാം തരം തുല്യതാ പരീക്ഷയിൽ എഴുപത്തി അഞ്ചു ശതമാനവും, കണക്ക് പരീക്ഷയ്ക്കു നൂറു ശതമാനവും മാർക്ക് വാങ്ങി വിജയിച്ച അമ്മയെ “മൻ കീ ബാത്തി “ലൂടെ പ്രധാനമന്ത്രി മുക്തകണ്ഠം പ്രശംസിക്കുകയുണ്ടായി. ഏഴാംതരം തുല്യതാ പരീക്ഷയ്ക്കുള്ള ഓൺലൈൻ പരിശീലനം നൽകി വരികയായിരുന്നു അദ്ധ്യാപികയായ ഷേർളി.എന്നാൽ കഴിഞ്ഞ ഒരു മാസമായി നല്ല ക്ഷീണത്തിലും, അവശതയിലുമായിരുന്നു അമ്മ. രാത്രി 11.55 ന് അന്ത്യം സംഭവിച്ചു.\nഏഴാംതരം വിജയിച്ച്, പത്താംതരം പരീക്ഷ എഴുതണമെന്നതും, നടൻ സുരേഷ് ഗോപിയെ നേരിൽ കണ്ട് സംസാരിക്കണമെന്ന മോഹവും ബാക്കി വച്ചാണ് അമ്മലോകത്തു നിന്നും വിടവാങ്ങിയത്.\nപരേതനായ രാഘവൻപിള്ളയാണ് ഭർത്താവ് . പത്മാക്ഷി അമ്മ, തുളസീധരൻ പിള്ള, പരേതയായ കൃഷ്ണമ്മ, സോമനാഥൻ പിള്ള, അമ്മിണി അമ്മ, തങ്കമണി ഏ പിള്ള എന്നിവരാണ് മക്കൾ. മരുമക്കൾ ബാലകൃഷ്ണപിള്ള, (പരേതൻ) വിജയലക്ഷ്മി അമ്മ, രാധാകൃഷ്ണപിള്ള (പരേതൻ)\nമണിയമ്മ, ശ്രീധരൻ പിള്ള, ആനന്ദൻ പിള്ള (പരേതൻ)\nKerala, Kollam, News\nലൈഫ് മിഷനിലും കൈയിട്ടുവാരി; സഹകരണ ബാങ്കിൽ ലക്ഷങ്ങളുടെ തിരിമറി ; സിപിഎം – എ ഐ വൈ എഫ് നേതാക്കളെ സസ്‌പെൻഡ് ചെയ്തു\nസഞ്ജുവിനിന്ന് ഏകദിന അരങ്ങേറ്റം


ഓട്ടോ എക്സ്പോ 2020: ഗ്രേറ്റ് വാൾ മോട്ടോർസ്, ഓറ ആർ 1 പ്രദർശിപ്പിച്ചു, ലോകത്തിലെ ഏറ്റവും താങ്ങാവുന്ന വിലയുള്ള ഇലക്ട്രിക്ക് കാർ ആണിത്.\nപ്രസിദ്ധീകരിച്ചു ഓൺ ഫെബ്രുവരി 08, 2020 01:57 pm വഴി sonny വേണ്ടി\n300 കി മീ റേഞ്ച് ഉള്ള 100 kmph ടോപ് സ്പീഡുള്ള കാറാണ് ആർ 1\n2019 ൽ ചൈനയിൽ ലോഞ്ച് ചെയ്ത ഗ്രേറ്റ് വാൾ മോട്ടോഴ്സിന്റെ കോംപാക്ട് ഇവി ആണ് ഓറ ആർ 1.\nസർക്കാർ സബ്‌സിഡികൾ ചേർത്താൽ ഇന്ത്യൻ രൂപയിൽ 6.5 ലക്ഷമായിരിക്കും ആർ 1 ന്റെ വില.\n350 കി മീ ഒറ്റ ഫുൾ ചാർജിൽ സഞ്ചരിക്കാൻ കഴിയുന്ന ഈ കാറിന് 33kwh ബാറ്ററിയാണ് ഉപയോഗിക്കുന്നത്.\nചൈനയിൽ ഇറക്കിയ ഓറ ആർ 1 ൽ9ഇഞ്ച് ടച്ച് സ്ക്രീൻ ഇൻഫോടെയ്ൻമെൻറ് സിസ്റ്റം,കണക്ടഡ് കാർ ഫീച്ചറുകൾ എന്നിവയുണ്ട്.\nഎന്നാലും GWM ഉടനെയൊന്നും ഈ കാർ ഇന്ത്യൻ കാർ വിപണിയിൽ ഇറക്കില്ല.\nഗ്രേറ്റ് വാൾ മോട്ടോഴ്സിന്റെ ആദ്യ വരവിനാണ് ഓട്ടോ എക്സ്പോ 2020 സാക്ഷ്യം വഹിച്ചത്. ലോകത്തെ ഏറ്റവും താങ്ങാവുന്ന വിലയുള്ള ഇവി, ഓറ ആർ 1 കമ്പനി പ്രദർശിപ്പിച്ചു. പ്രാദേശിക ഇന്ത്യൻ വിപണിയിൽ 6.5 ലക്ഷം രൂപ വില വരുന്ന ചെറിയ മോഡൽ ഇലക്ട്രിക്ക് കാർ ആണിത്. വലുപ്പത്തിൽ ചെറുതാണെങ്കിലും 351 കി മീ റേഞ്ച് ഈ കാറിനുണ്ട് എന്നത് ആകര്‍ഷകമായ വസ്തുതയാണ്.\n4 ഡോറുകൾ ഉള്ള കോംപാക്ട് ഹാച്ച്ബാക്കാണ് ആർ 1. വലിയ വിപണി സാധ്യതയുള്ള ഇവി ആണിത്. ബെയ്‌ജിങ് ഓട്ടോ ഷോ 2019 ൽ ഇത് ചൈനയിൽ ലോഞ്ച് ചെയ്തിരുന്നു.ഗ്രേറ്റ് വാൾ മോട്ടോഴ്സിന്റെ(GWM) ഇവി ഡിവിഷനാണ് ഓറ. ബേസ് സ്പെസിഫിക്കേഷൻ ആർ 1, 28.5kWh ബാറ്ററി ഉപയോഗിക്കുമ്പോൾ ലോങ്ങ് റേഞ്ച് വേരിയന്റിൽ 33kWh ബാറ്ററി ആയിരിക്കും. ഈ ലോങ്ങ് റേഞ്ച് വേരിയന്റിൽ 300 കി.മീ മുകളിൽ ഒറ്റ ചാർജിൽ സഞ്ചരിക്കും. 48PS/125Nm ശക്തി നൽകുന്ന ഇലക്ട്രിക്ക് മോട്ടോർ 100kmph വരെ ടോപ് സ്പീഡിൽ യാത്ര ചെയാൻ സഹായിക്കും. ചൈനീസ് സർക്കാർ നൽകുന്ന വൻ സബ്‌സിഡികൾ കാരണം താങ്ങാവുന്ന വിലയ്ക്കുള്ള ഇലക്ട്രിക് കാറായി മാറി ആർ.1.\nഎക്സ്റ്റീരിയർ നോക്കിയാൽ ഹോണ്ടയുടെ സ്വാധീനം കാണാം. ഹോണ്ട ഇ പോലെ തന്നെ ചെറുതും ഓമനത്തവുമുള്ള മോഡലാണ് ആർ 1. എന്നാൽ വിലക്കുറവ് എന്ന ഘടകത്തിൽ അടിസ്ഥാനമാക്കിയാണ് ആർ 1 നിർമിച്ചിരിക്കുന്നത്. ഇ.വി കാലഘട്ടത്തിലെ ടാറ്റാ നാനോ ആണ് ആർ 1 എന്ന് പറയേണ്ടി വരും. ഇന്ത്യയിൽ ലഭ്യമായ ചെറിയ കാറുകളുമായി ആർ 1 നെ താരതമ്യം ചെയ്ത് നോക്കാം:\nഓറ ആർ 1\nമുകളിൽ തന്നിരിക്കുന്ന താരതമ്യം നോക്കുമ്പോൾ മനസിലാകും മാരുതി ആൾട്ടോ, ഡാറ്റ്സൺ റെഡി-ഗോ എന്നിവയെക്കാൾ വലുതും വില കൂടിയതുമായ മോഡലാണ് ആർ 1 എന്നത്. എന്നാൽ മാരുതി വാഗൺ ആറിനേക്കാൾ ചെറുതാണ് ഇത്. മാരുതിയുടെ താങ്ങാവുന്ന വിലയുള്ള ഇവി നിർമിക്കാൻ പോകുന്നത് വാഗൺ ആറിനെ അടിസ്ഥനമാക്കിയാണ്.\n9 ഇഞ്ച് ടച്ച് സ്ക്രീൻ ഇൻഫോടെയ്ൻമെൻറ് സിസ്റ്റം, കണക്ടഡ് കാർ ടെക്നോളജി, ടയർ പ്രഷർ മോണിറ്ററിങ് സിസ്റ്റം, റിവേഴ്‌സ് പാർക്കിംഗ് സെൻസറുകളും ക്യാമറയും എന്നിവ ഈ കാറിന്റെ ഫീച്ചറുകളിൽ ചിലതാണ്.\nബഡ്ജറ്റ് മോഡൽ എന്ന് വിശേഷണം ഉണ്ടെങ്കിലും ഒന്നിലേറെ എയർ ബാഗുകൾ, ഇലക്ട്രോണിക് സ്റ്റെബിലിറ്റി പ്രോഗ്രാം, ട്രാക്ഷൻ കൺട്രോൾ, ഹിൽ അസെന്റ് കൺട്രോൾ, അഡാപ്റ്റീവ് ബ്രേക്കിംഗ് സിസ്റ്റം, ഇലക്ട്രോണിക് പാർക്കിംഗ് ബ്രേക്ക് എന്നിവയെല്ലാം നൽകിയിട്ടുണ്ട്. GWM ഹവൽ എസ്.യു.വി യുമായി ഇന്ത്യൻ കാർ വിപണിയിൽ എത്തുന്നുണ്ടെങ്കിലും ഓറ ആർ 1 അടുത്ത കാലത്തൊന്നും ഇന്ത്യയിൽ ലോഞ്ച് ചെയ്യാൻ സാധ്യത കാണുന്നില്ല.\nWrite your Comment ഓൺ ഓആർയെ ആർ1\nഹോംപുതിയ കാറുകൾവാർത്തഓട്ടോ എക്സ്പോ 2020: ഗ്രേറ്റ് വാൾ മോട്ടോർസ്, ഓറ ആർ 1 പ്രദർശിപ്പിച്ചു, ലോകത്തിലെ ഏറ്റവും താങ്ങാവുന്ന വിലയുള്ള ഇലക്ട്രിക്ക് കാർ ആണിത്.


ബലാത്സംഗ ആരോപണക്കേസിൽ റൊണാൾഡോയ്ക്ക് കനത്ത തിരിച്ചടി\nബുധന്,3ഒക്‌ടോബര് 2018 (14:41 IST)\nഅമേരിക്കൻ യുവതിയായ കാതറിൻ മയോർഗയെ ബലാൽസംഗം ചെയ്തുവെന്ന പരാതിയിൽ റൊണാൾഡൊയ്ക്ക് കനത്ത തിരിച്ചടി. സംഭവത്തിൽ റൊണാൾഡോക്കെതിരെ ലാസ് വേഗാസ് പോലീസ് കേസെടുത്ത് അന്വേഷണം ആരംഭിച്ചു.\n2009ല് അമേരിക്കയിലെ ലാസ് വേഗാസിലുള്ള ഒരു ഹോട്ടലില് വെച്ച് റൊണാള്‍ഡോ തന്നെ പ്രകൃതിവിരുദ്ധ പീഡനം നടത്തിയെന്നാണ് കാതറിൻ മയോർഗ ആരോപിച്ചത്. സംഭവം വിവാദമായതോടെ യുവതിയുടെ ആരോപണങ്ങള് തള്ളി യുവന്റസ് സൂപ്പര് താരം ക്രിസ്റ്റ്യാനോ റൊണാള്‍ഡോ രംഗത്തെത്തിയിരുന്നു.\n2009ൽ ലാസ് വേഗാസിലെ ഒരു ഹോട്ടലിൽ വച്ച് റൊണാൾഡോ തന്നെ ബലാൽസംഗം ചെയ്തുവെന്നും ഇത് ഒത്തുതീർപ്പാക്കാൻ മൂന്നരലക്ഷം യൂറോ വാഗ്ദാനം ചെയ്തുവെന്നുമാണ് മയോർഗ അടുത്തിടെ വെളിപ്പെടുത്തിയത്. രണ്ടു വർഷം മുൻപ് വിവാദമായി പിന്നീട് കെട്ടടങ്ങിയ കേസിന് പരാതിക്കാരി നേരിട്ടു വന്നതോടെയാണ് ഇപ്പോൾ വീണ്ടും മാധ്യമ ശ്രദ്ധ ലഭിക്കുന്നത്.\nഅവള് പറയുന്നതെല്ലാം പച്ചക്കള്ളമാണ്. എന്റെ പേര് ഉപയോഗിച്ച് ചുളുവില് പ്രശസ്തി നേടനാണ് അവര് ശ്രമിക്കുന്നത്. ആരോപണം അടിസ്ഥാന രഹിതമാണെന്നും റൊണാള്‍ഡോ പറഞ്ഞിരുന്നു.\n2009ൽ അമേരിക്കയിലെ ലാസ് വേഗാസിലുള്ള ഒരു ഹോട്ടലിൽ വെച്ചാണ് റൊണാൾഡോ തന്നെ പ്രകൃതിവിരുദ്ധ ബലാൽസംഗം ചെയ്തുവെന്ന് മയോർഗ ആരോപണമുന്നയിച്ചത്. ഇതു പുറത്തു പറയാതിരിക്കാൻ മൂന്നര ലക്ഷം യൂറോയോളം താരം തനിക്കു നൽകിയെന്നും പറയുന്നു.\nഒന്നര വർഷം മുൻപ് വിക്കിലീക്ക്സിന്റെ ഫുട്ബോൾ പതിപ്പായ ഫുട്ബോൾ ലീക്സ് പുറത്തു വിട്ട വിവരങ്ങളുടെ അടിസ്ഥാനത്തിൽ ഡെർ സ്പീഗൽ തന്നെയാണ് ഈ വാർത്ത പുറത്തു വിട്ടത്. സംഭവവുമായി ബന്ധപ്പെട്ട് അധികാരികൾക്ക് റൊണാൾഡോ നൽകിയ മൊഴി ഇപ്പോൾ അദ്ദേഹത്തിനെതിരെ കൊത്തുമോയെന്നാണ് ആരാധകർ നോക്കിക്കാണുന്നത്. പരസ്പര സമ്മതത്തോടെയുള്ള ലൈംഗിക ബന്ധമാണ് നടന്നതെന്നാണ് റൊണാൾഡോ അന്നു പറഞ്ഞത്. അതോടൊപ്പം, ഇത് തടയാൻ മയോർഗ ശ്രമം നടത്തിയിരുന്നുവെന്നും ഇതു വേണ്ടെന്നു പറഞ്ഞിരുന്നതായും റൊണാൾഡോ തന്നെ തുറന്നു സമ്മതിക്കുന്നുണ്ട്.\nഈ തെളിവുകൾ വച്ചാണ് താരത്തിനെതിരെ നിയമപരമായി നീങ്ങാൻ അമേരിക്കൻ യുവതിയുടെ അഡ്വക്കേറ്റ് ഒരുങ്ങുന്നത്.\nതടസ്സങ്ങളെല്ലാം നേരിടാൻ ക്രിസ്‌ത്യാനോയ്‌ക്ക് കഴിയും: പിന്തുണയുമായി കാമുകി\nഅവള് പറയുന്നതെല്ലാം പച്ചക്കള്ളം, ലക്ഷ്യം മറ്റൊന്ന്: പ്രകൃതിവിരുദ്ധ പീഡന വാര്‍ത്ത നിഷേധിച്ച് റോണോ\n‘റൊണാൾഡോ പ്രകൃതിവിരുദ്ധ പീഡനം നടത്തി’- പരസ്യ പ്രതികരണവുമായി അമേരിക്കൻ യുവതി\nമാഡ്രിഡ് വിടാൻ റൊണാൾഡോ ആ‍ഗ്രഹിച്ചിരുന്നു; വെളിപ്പെടുത്തലുമയി റയൽ പ്രസിഡന്റ്\nഅടുത്ത ലേഖനം ഇന്ത്യന് ടീമിന് പരിശീലന മത്സരമില്ല; ജയിച്ചു കയറാന് പുതിയ തന്ത്രവുമായി ബിസിസിഐ


സോഷ്യലിസത്തിന്റെ ഗന്ധമുള്ള പെര്‍ഫ്യൂം ; ഉത്തർപ്രദേശിൽ പെര്‍ഫ്യൂം വിതരണവുമായി സമാജ്‌വാദി പാർട്ടി – Media Mangalam\nസോഷ്യലിസത്തിന്റെ ഗന്ധമുള്ള പെര്‍ഫ്യൂം ; ഉത്തർപ്രദേശിൽ പെര്‍ഫ്യൂം വിതരണവുമായി സമാജ്‌വാദി പാർട്ടി\nലക്നൗ : പെര്‍ഫ്യൂം വിതരണവുമായി സമാജ്‌വാദി പാർട്ടി. നിയമസഭ തിരഞ്ഞെടുപ്പ് അടുക്കുന്ന ഉത്തർപ്രദേശിലാണ് വിതരണം. പാർട്ടി എംഎൽസി പമ്‌നി ജയിന് ഈ പെര്‍ഫ്യൂം ഉപയോഗിക്കുമ്പോള് ആളുകള്‍ക്ക് സോഷ്യലിസത്തിന്റെ ഗന്ധം മനസ്സിലാകുമെന്ന് പറഞ്ഞു. 2022ല് ഈ പെര്‍ഫ്യൂം വെറുപ്പിന്റെ രാഷ്ട്രീയം അവസാനിപ്പിക്കുമെന്നും ജെയിന് കൂട്ടിച്ചേര്‍ത്തു.\nആദ്യമായാണ് ഒരു രാഷ്ട്രീയ പാര്‍ട്ടി സ്വന്തം പേരില് പെര്‍ഫ്യൂം പുറത്തിറക്കുന്നത്. പാര്‍ട്ടി കൊടിയുടെ നിറമായ ചുവപ്പും പച്ചയും ആണ് പെര്‍ഫ്യൂം കൂപ്പിക്കും നല്‍കിയിരിക്കുന്നത്. 22 പ്രകൃതിദത്ത സുഗന്ധങ്ങൾ ഉപയോഗിച്ചാണ് സമാജ്‌വാദി പെർഫ്യൂം നിർമ്മിച്ചിരിക്കുന്നത്.\nPERFUME samajwadi party Uttar Pradesh\nആരുമായും സഖ്യത്തിനില്ല; യു.പിയിൽ ഒറ്റക്ക് മത്സരിക്കും; ബി.എസ്.പി അധ്യക്ഷ മായാവതി\nഇരുചക്രവാഹനങ്ങൾക്കും എയർബാഗ് സംവിധാനം വരുന്നു; പദ്ധതി അന്തിമഘട്ട പരീക്ഷണത്തിലെന്ന് കമ്പനികൾ


കിനാലൂര്: ജുഡീഷ്യല് അന്വേഷണം വേണം | Kinaloor, Chennithala, UDF, KPCC, Probe, Kozhikode, കിനാലൂര്, യുഡിഎഫ്, ചെന്നിത്തല, കെപിസിസി, എളമരം കരീം, കോഴിക്കോട്\t- Malayalam Oneindia\n15 min ago '' വേശ്യാ പ്രയോഗം''; ഫിറോസ് കുന്നുംപറമ്പിലിനെതിരെ വനിതാ കമ്മീഷൻ സ്വമേധയാ കേസെടുത്തു\nPublished: May 15 2010, 14:45 [IST]\nകോഴിക്കോട്: കിനാലൂരിലെ നിര്‍ദ്ദിഷ്ട നാലുവരിപ്പാതയ്‌ക്കെതിരെ സമരം നയിച്ചവരെ മര്‍ദ്ദിച്ച സംഭവത്തെക്കുറിച്ച് ജുഡീഷ്യല് അന്വേഷണം വേണമെന്ന് കെപിസിസി പ്രസിഡന്റ് രമേശ് ചെന്നിത്തല ആവശ്യപ്പെട്ടു.\nവ്യവസായ വികസനത്തിന്റെ പേരില് കിനാലൂരില് പുതിയ നാലുവരിപ്പാത നിര്‍മ്മിക്കേണ്ട സാഹചര്യമില്ലെന്നും രമേശ് പറഞ്ഞു. കിനാലൂരില് യുഡിഎഫ് നടത്തിയ ധര്‍ണ ഉദ്ഘാടനം ചെയ്യുകയായിരുന്നു ചെന്നിത്തല.\nകിനാലൂരില് എന്ത് വ്യവസായമാണ് വരാന് പോകുന്നതെന്ന് സര്‍ക്കാര് ജനങ്ങളെ ബോധ്യപ്പെടുത്തണം. വികസനം ജനങ്ങള്‍ക്കെതിരാകരുത്.നാലുവരിപ്പാതയ്ക്ക് യുഡിഎഫ് എതിരല്ല. എന്നാല് ജനങ്ങളുടെ അടിസ്ഥാന യാത്രാ സൗകര്യത്തിന് ആവശ്യമുള്ള സ്ഥലങ്ങളിലാണ് നാലുവരിപ്പാത നിര്‍മ്മിക്കേണ്ടത്.\nവ്യവസായ പാര്‍ക്ക് വരുമെന്നു പറയുന്ന വ്യവസായ മന്ത്രിക്കു പോലും അതിനാധാരമായ വസ്തുതകള് നിശ്ചയമില്ല. എന്തു വിലകൊടുത്തും നാലുവരിപ്പാത നിര്‍മ്മിക്കുമെന്ന എളമരം കരീമിന്റെ പ്രസ്താവന നടപ്പിലാവില്ല.\nവ്യവസായ മന്ത്രിയെന്ന നിലയില് ജനങ്ങളെ പരിഹസിക്കുന്നത് കരിം നിര്‍ത്തണം. കരിം അഭിനവ ബുദ്ധദേവ് ഭട്ടാചാര്യയാകാന് ശ്രമിക്കുകയാണ്-രമേശ് ആരോപിച്ചു.\nകിനാലൂര് ഏഴുകണ്ടിയില് നടന്ന ധര്‍ണയില് ജനതാദള് എസ് സംസ്ഥാന പ്രസിഡന്റ് എം.പി.വീരേന്ദ്രകുമാര് മുസ്‌ലിം ലീഗ് സംസ്ഥാന സെക്രട്ടറി എം.കെ. മുനീര് എന്നിവര് പങ്കെടുത്തു.\nകിനാലൂര് യുഡിഎഫ് രമേശ് ചെന്നിത്തല കെപിസിസി എളമരം കരീം കോഴിക്കോട് kinaloor chennithala udf kpcc probe\nStory first published: Saturday, May 15, 2010, 14:45 [IST]


പ്രായോഗികമാകണം വാക്കുകൾ | Subhadinam | Editorial | Malayala Manorama | Manorama Online\nശുഭദിനം May 16, 2022 08:47 AM IST\nപ്രഭാഷണം കഴിഞ്ഞെത്തിയ ഗുരുവിനോടു ഭാര്യ ചോദിച്ചു: ഇന്നു പതിവിലും ക്ഷീണിതനാണല്ലോ. ഗുരു പറഞ്ഞു: ഇന്നത്തെ പ്രസംഗമാണു കാരണം. സാധുക്കളെ സഹായിക്കണം, ഉള്ളവർ ഇല്ലാത്തവർക്കു നൽകണം തുടങ്ങിയ പ്രായോഗിക നിർദേശങ്ങളടങ്ങിയ നീണ്ട പ്രസംഗമായിരുന്നു ഇന്നത്തേത്. എന്നിട്ടു പ്രസംഗം വിജയമായിരുന്നോയെന്നു ഭാര്യ ചോദിച്ചു. ഗുരു പറഞ്ഞു: പാതി വിജയമായിരുന്നു. പാവപ്പെട്ടവർ സ്വീകരിക്കാൻ തയാറാണ്. പണക്കാർ പങ്കുവയ്ക്കാൻ തയാറാണോ എന്നതിനെക്കുറിച്ച് ഇനിയും പറയാറായിട്ടില്ല.\nപ്രവർത്തനോന്മുഖമല്ലാത്ത പ്രഭാഷണങ്ങളെല്ലാം കെട്ടുകഥകളായി അവസാനിക്കുകയേയുള്ളൂ. പ്രചോദിപ്പിക്കാനും ആവേശഭരിതരാക്കാനും എളുപ്പമാണ്. അതിനു സംസാരമികവ് മതി. കർമപഥത്തിലെത്തിക്കണമെങ്കിൽ അനുകരണാർഹമായ പ്രവർത്തനശൈലിയുംകൂടി വേണം. നല്ല വാക്കുകൾക്കൊണ്ട് ആളുകൾ നന്നാകുമായിരുന്നെങ്കിൽ സാരോപദേശ കഥകളിലൂടെ മാത്രം വിശുദ്ധസമൂഹം രൂപപ്പെട്ടേനെ. വാക്കുകളിലൂടെ മാത്രം തുടരുന്ന ബന്ധങ്ങൾക്കും ഇടപെടലുകൾക്കും കാതലുണ്ടാകില്ല. ഉദാഹരണമായി ചൂണ്ടിക്കാണിക്കാൻ സ്വയം ഏറ്റെടുത്തു നടത്തിയ ഒരു കർമമെങ്കിലും ഉണ്ടാകണം. ഒരിക്കലും കുളിച്ചിട്ടില്ലാത്തവർക്കു സ്നാനാനുഭൂതിയെക്കുറിച്ച് അനുഭവത്തിൽനിന്നു സംസാരിക്കാൻ കഴിയില്ല. കുളിക്കില്ലെന്നു വാശി പിടിക്കുന്നവരോടു നനയുന്നതിന്റെ മഹിമയെക്കുറിച്ചു വാചാലമാകുന്നതിലും അർഥമില്ല. പ്രഭാഷകരുടെ വാക്കുകളും പ്രവൃത്തിയും തമ്മിൽ പൊരുത്തമുണ്ടാകണം. തത്വശാസ്ത്രത്തെക്കാൾ പ്രായോഗികതയ്ക്ക് ഊന്നൽ നൽകണം, തലച്ചോറിനോടു മാത്രമല്ല; ഹൃദയത്തോടും സംവദിക്കണം, നാവിന്റെ അമിതോപയോഗത്തിനിടയിൽ കാതുകളുടെ അടിസ്ഥാന ലക്ഷ്യം മറക്കരുത്.\nഉള്ളവരുടെ നിർജീവതയാണ് ഇല്ലാത്തവരുടെ നിസ്സഹായതയെക്കാൾ പരിതാപകരം. അവനവനൊന്നും നഷ്ടപ്പെടാനില്ലെങ്കിൽ മറ്റുള്ളവരുടെ നഷ്ടങ്ങളെ ലഘൂകരിക്കുകയും ആ നഷ്ടങ്ങളിലൂടെയുണ്ടാകുന്ന നേട്ടങ്ങളെ പർവതീകരിക്കുകയും ചെയ്യും. കയ്യിലുള്ളതു പോകുമെങ്കിൽ ആദർശവാക്യങ്ങളിലും സമീപനത്തിലും വ്യത്യാസങ്ങളുണ്ടാകും. നിർബന്ധങ്ങളും നിബന്ധനകളുമില്ലാതെ കർമം ചെയ്യുന്നവരിലൂടെ മാത്രമേ സഹാനുഭൂതിയും സമത്വവും ഉടലെടുക്കൂ.\nhttps-www-manoramaonline-com-news-editorial 45f2o10vjubf4lqk45ktkpi2u1 video-component


പിണറായിയും കനയ്യകുമാറും ഒരേ വേദിയിലെത്തുന്നു; പരിപാടി കാഞ്ഞങ്ങാട്\n'സ്വവര്‍ഗാനുരാഗത്തെക്കുറിച്ച് രസകരമായി പറയാനായിരുന്നു എനിക്കു താല്‍പര്യം' റോമില് ആന്റ് ജുഗലിനെക്കുറിച്ച് സംവിധായിക സംസാരിക്കുന്നു\nTuesday 29th August 2017 2:36pm\nTuesday 29th August 2017 2:29pm\nകാസര്‍കോട്: ജെ.എന്.യു സമരനായകനും വിദ്യാര്‍ത്ഥി നേതാവുമായ കനയ്യകുമാറും മുഖ്യമന്ത്രി പിണറായി വിജയനും ഒരേ വേദിയിലെത്തുന്നു. സെപ്റ്റംബര് 24 നു കാഞ്ഞങ്ങാട്ടാണ് പരിപാടി. സംഘപരിവാര് നയങ്ങള്‍ക്കെതിരെ പോരാടുന്ന രാജ്യത്തെ\nരണ്ടു പ്രധാന നേതാക്കള് പൊതുവേദിയില് ഒരുമിച്ചെത്തുന്നു എന്ന പ്രത്യേകതയുണ്ട് കാഞ്ഞങ്ങാട്ടെ പരിപാടിക്ക്.\nAlso Read പ്രതികരിക്കാന് ഭയമുള്ളവര് കാണും: എന്നാല് എനിക്ക് പേടിയില്ല; ഗുര്‍മീത് റാം വിഷയത്തില് നിലപാട് വ്യക്തമാക്കി ഷാരൂഖ്\nസ്വാതന്ത്ര്യ സമര സേനാനി കെ മാധവന്റെ ഒന്നാം ചരമവാര്‍ഷിക ദിനാചരണ വേദിയിലാണ് രാജ്യത്തെ ഇടതു സംഘടനാ നേതാക്കള് ഒരുമിച്ചെത്തുക. ഹൊസ്ദുര്‍ഗ് നഗരസഭാ ടൗണ് ഹാളില് നടക്കുന്ന പരിപാടി മുഖ്യമന്ത്രിയാണ് ഉദ്ഘാടനം ചെയ്യുക.\nമാധവന് ഫൗണ്ടേഷന് ചെയര്‍മാനും റവന്യൂ വകുപ്പ് മന്ത്രിയുമായ ഇ ചന്ദ്രശേഖരന് അധ്യക്ഷനാകുന്ന ചടങ്ങില് ഫൗണ്ടേഷന് ഏര്‍പ്പെടുത്തിയ ഫ്രഥമ പുരസ്‌കാരം കനയ്യകുമാര് ഏറ്റുവാങ്ങും. ജെ.എന്.യു സമരകാലത്ത് തുറങ്കലില് അടക്കപ്പെട്ട കന്നയ്യകുമാര് സംഘപരിവാര രാഷ്ട്രീയത്തിന്റെ രാജ്യത്തെ പ്രധാന എതിരാളികളില് ഒരാളാണ്.\nകേരള മുഖ്യമന്ത്രി പിണറായി മോദി സര്‍ക്കാരിനും സംഘപരിവാര് നയങ്ങള്‍ക്കും എതിരെ ശബ്ദമുയര്‍ത്തുന്ന ഭരണാധികാരിയുമാണ്. ഇരുവരും ഒരേ വദിയിലെത്തുന്നത് രാജ്യം ശ്രദ്ധയോടെയാകും വീക്ഷിക്കുക.


Nivin Pauly will confront with Jyothika at theatres - നിവിൻ പോളിയും ജ്യോതികയും നേർക്കുനേർ ഏറ്റുമുട്ടാനൊരുങ്ങുന്നു\nഇരുവരുടെയും ചിത്രം ഒന്നിച്ച് തിയറ്ററുകളിലെത്തുമ്പോൾ ആരാധകർ പ്രതീക്ഷയോടെ കാത്തിരിക്കുകയാണ്.\nMarch 28, 2017 1:13:44 pm\nനിവിൻ പോളി നായകനായെത്തുന്ന തമിഴ് ചിത്രം റിച്ചി റിലീസ് തിയതി പ്രഖ്യാപിച്ചു. മെയ് 12നാണ് റിച്ചി റിലീസ് ചെയ്യുന്നത്. അതേസമയം ജ്യോതിക നായികയായി എത്തുന്ന മഗളിർ മട്ടും എന്ന ചിത്രവും മെയ് 12ന് തന്നെയാണ് തിയറ്ററുകളിലെത്തുക. ഇരുവരുടെയും ചിത്രം ഒന്നിച്ച് തിയറ്ററുകളിലെത്തുമ്പോൾ ആരാധകർ പ്രതീക്ഷയോടെ കാത്തിരിക്കുകയാണ്.\nഗൗതം രാമചന്ദ്രനൻ സംവിധാനം ചെയ്യുന്ന ചിത്രമാണ് റിച്ചി. അൽഫോൺസ് പുത്രൻ സംവിധാനം ചെയ്‌ത ഹിറ്റ് സിനിമ നേരത്തിന്റെ തമിഴ് പതിപ്പിന് ശേഷം നിവിൻ പോളി നായകനാകുന്ന തമിഴ് ചിത്രമാണ് റിച്ചി. സിനിമയിൽ നിവിൻ പോളി അവതരിപ്പിക്കുന്ന കഥാപാത്രത്തിന്റെ പേരാണ് റിച്ചി.\nനിവിൻ പോളി, നാട്ടി എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്. ഇവരുടെ കഥാപാത്രങ്ങളിലൂടെയാണ് ചിത്രം മുന്നോട്ട് പോകുന്നത്. ഇവർ തമ്മിലുളള സൗഹൃദവും ജീവിതവും അതിലുണ്ടാകുന്ന അപ്രതീക്ഷിത സംഭവങ്ങളുമാണ് ചിത്രത്തിന്റെ പ്രമേയം.\nഒരു റൗഡിയായാണ് നിവിൻ ചിത്രത്തിലെത്തുന്നത്. നാട്ടിയുടേത് ബോട്ട് മെക്കാനിക്കിന്റെ വേഷമാണ്. ശ്രദ്ധ ശ്രീനാഥാണ് ചിത്രത്തിൽ നായികയായി എത്തുന്നത്. പ്രകാശ് രാജ് ചിത്രത്തിൽ മറ്റൊരു പ്രധാന വേഷത്തിലെത്തുന്നുണ്ട്. ഒരു പുരോഹിതന്റെ വേഷത്തിലാണ് പ്രകാശ് രാജ് എത്തുന്നത്.\nലക്ഷ്മി പ്രിയ, ചന്ദ്രമൗലി എന്നിവർ മറ്റു പ്രധാന താരങ്ങൾ. കന്നടയില് ഹിറ്റായ ‘ഉള്ളിടവരു കണ്ടാന്തെ’ എന്ന ചിത്രത്തിന്റെ തമിഴ് പതിപ്പാണ് റിച്ചി എന്ന തമിഴ് ചിത്രം. തീരദേശ ജീവിതത്തിന്റെ പശ്ചാത്തലത്തിലുള്ള ഒരു ഇന്‍വെസ്റ്റിഗേറ്റീവ് ത്രില്ലറാണ് റിച്ചി. തൂത്തുക്കുടി, കുട്രാലം, മണപ്പാടി എന്നിവിടങ്ങളിലായിരുന്നു റിച്ചിയുടെ ചിത്രീകരണം നടന്നത്.\nതമിഴിലെ താരറാണിയായിരുന്ന ജ്യോതികയുടെ രണ്ടാം വരവിലെ രണ്ടാം ചിത്രമാണ് മഗളിർ മട്ടും. സ്ത്രീകൾ മാത്രം എന്നു പേരിലുളള ചിത്രത്തിന്റെ പ്രമേയവും അവതരണവും സ്ത്രീകളെ കേന്ദ്രീകരിച്ചാണ്. വിവാഹ ശേഷം അഭിനയത്തിൽ നിന്നു വിട്ടുനിന്ന ജ്യോതികയുടെ രണ്ടാം വരവിൽ ഹൗ ഓൾഡ് ആർ യു എന്ന ചിത്രത്തിന്റെ തമിഴ് റീമേക്കായ 36 വയതനിലെക്കു ശേഷമുളള ചിത്രമാണ് മഗളിർ മട്ടും.\nബ്രഹ്മ സംവിധാനം ചെയ്യുന്ന മഗളിർ മട്ടും എന്ന ചിത്രത്തിൽ ജ്യോതികയാണ് പ്രധാന വേഷത്തിലെത്തുന്നത്. ജ്യോതികയെ കൂടാതെ ഉർവശി, ഭാനുപ്രിയ, ശരണ്യ പൊൻവണ്ണൻ എന്നിവരാണ് ചിത്രത്തിലെ മറ്റ് പ്രധാന താരങ്ങൾ. ഡോക്യുമെന്ററി ഫിലിം മേക്കറായാണ് ജ്യോതിക ചിത്രത്തിൽ എത്തുന്നത്.\nവാഗമണ്ണിലാണ് പ്രധാനമായും ചിത്രത്തിന്റെ ഷൂട്ടിങ്ങ് നടന്നത്. ജ്യോതികയുടെ ഭർത്താവും നടനുമായ സൂര്യയുടെ 2ഡി എന്റർടെയിൻമെന്റാണ് ചിത്രത്തിന്റെ നിർമാണം നിർവഹിച്ചിരിക്കുന്നത്. മണികണ്‌ഠൻ കാമറയും ജിബ്രാൻ സംഗീത സംവിധാവനും നിർവഹിച്ചിരിക്കുന്നു.\nWeb Title: Nivin pauly richie may confront jyothika magalir mattum at theatre release


നിക്ഷിപ്ത വനമേഖല: മൂന്നര പതിറ്റാണ്ട് പഴക്കമുള്ള കേസ് ഹൈക്കോടതി തീര്‍പ്പാക്കി\nWed Jan 23 2019 13:29:06 GMT+0530 (IST)\nകൊച്ചി: നിക്ഷിപ്ത വനമേഖല സംബന്ധിച്ച മൂന്നര പതിറ്റാണ്ട് പഴക്കമുള്ള കേസ് ഹൈക്കോടതി തീര്‍പ്പാക്കി. ആലപ്ര, വലിയകാവ്, കരിക്കാട്ടൂര് ഭൂമേഖലയെ നിക്ഷിപ്ത വനമായി വിജ്ഞാപനം ചെയ്യാനാവില്ലെന്ന എറണാകുളം ജില്ലാ കോടതിയുടെ ഉത്തരവിനെതിരേ 1981ല് സംസ്ഥാന സര്‍ക്കാര് സമര്‍പ്പിച്ച അപ്പീലാണ് ഹൈക്കോടതി ഡിവിഷന് ബെഞ്ച് തീര്‍പ്പാക്കിയത്. ആലപ്ര, വലിയകാവ് മേഖലയുടെ കാര്യത്തില് ജില്ലാ കോടതി ഉത്തരവ് ശരിവച്ച ഡിവിഷന് ബെഞ്ച് അപ്പീല് തള്ളി. പക്ഷേ, കരിക്കാട്ടൂര് സംബന്ധിച്ച ജില്ലാ കോടതിയുടെ ഉത്തരവ് അധികാരപരിധി ലംഘിച്ചുകൊണ്ടുള്ളതാണെന്ന് വ്യക്തമാക്കി റദ്ദാക്കി.\nതിരുവിതാംകൂര് രാജാവ് തങ്ങള്‍ക്ക് നീട്ട്(ഉത്തരവ്) ന ല്‍കിയ ഭൂപ്രദേശമാണിതെന്നും ഉടമസ്ഥാവകാശം അനുവദിക്കണമെന്നും ആവശ്യപ്പെട്ട് നെയ്തല്ലൂര് കോയിക്കല് കുടുംബാംഗങ്ങള് വനം സെറ്റില്‍മെന്റ് ഓഫിസര്‍ക്ക് അപേക്ഷ നല്‍കിയെങ്കിലും കോടതി അപേക്ഷ തള്ളിയിരുന്നു. തുടര്‍ന്ന് നല്‍കിയ ഹരജിയിലാണ് ജില്ലാ കോടതി ഉത്തരവുണ്ടായത്. ഈ വിധിക്കെതിരേയാണ് 1981ല് സര്‍ക്കാര് അപ്പീല് നല്‍കിയത്. കരിക്കാട്ടൂരിന്റെ കാര്യത്തില് സുപ്രിം കോടതിയില് നിന്ന് അന്തിമ തീരുമാനമായതിനാല് മറ്റു രണ്ടു ഭൂമേഖലകളുടെ കാര്യത്തിലാണ് കോടതി വാദം കേട്ടത്.\nവനനിയമത്തിന്റെ പരിധിയില് ഈ മേഖലകള് വരുന്നില്ലെന്നും നിക്ഷിപ്ത വനമായി പ്രഖ്യാപിക്കാന് സര്‍ക്കാരിന് അധികാരമില്ലെന്നുമുള്ള വാദമാണ് ജില്ലാ കോടതിയില് ഹരജിക്കാര് ഉന്നയിച്ചത്. യുദ്ധകാലത്ത് തിരുവിതാംകൂര് രാജാവിനെ സേവിച്ചിരുന്ന ക്ഷത്രിയവിഭാഗക്കാരായ നെയ്തല്ലൂര് കോയിക്കല് കുടുംബത്തിനു പ്രത്യുപകാരമായി രാജാവ് സമ്മാനമായി പതിച്ചുനല്‍കിയതാണ് ഈ ഭൂപ്രദേശങ്ങള്. നീട്ട് എന്ന നിലയ്ക്ക് ഈ ഭൂമിയില് തങ്ങള്‍ക്ക് ജന്മാവകാശമുണ്ട്. അതിനാല്, ഇതിനെ നിക്ഷിപ്ത വനമേഖലയായി പ്രഖ്യാപിക്കാന് കഴിയില്ല.\nഎന്നാല്, തങ്ങള്‍ക്ക് അധികാരമുള്ള സ്ഥലം നടപടിക്രമങ്ങള് പാലിച്ച് നിക്ഷിപ്ത വനമായി പ്രഖ്യാപിക്കാമെന്ന വാദമാണ് സര്‍ക്കാര് ഉന്നയിച്ചത്. 1961ലെ കേരള വനനിയമ പ്രകാരം നടപടികള് സാധ്യമാണ്. നീട്ട് ലഭിച്ചുവെന്നതിന് ഹാജരാക്കിയ രേഖകള് ആധികാരികതയുള്ളതല്ല. ചെമ്പുപട്ടയിലുള്ള രേഖകളാണ് തെളിവായി ചൂണ്ടിക്കാട്ടുന്നത്. എന്നാല്, അക്കാലത്ത് ചെമ്പുപട്ടകള് അത്ര പ്രചാരത്തിലുണ്ടായിരുന്നില്ല. ഒരു രാജ്യം തന്നെ പത്മനാഭസ്വാമി ക്ഷേത്രത്തിന് എഴുതി നല്‍കിയത് താളിയോലകളിലാണ്. അതിനാല്, ഈ രേഖകളുടെ ആധികാരികതയില് സംശയമുണ്ടെന്ന് സര്‍ക്കാര് വ്യക്തമാക്കി.\n100 വര്‍ഷത്തിലേറെ പഴക്കമുള്ള രേഖയുടെ യഥാര്‍ഥ ആധികാരിക രേഖകളൊന്നും ഇപ്പോള് ലഭ്യമാവാത്ത സാഹചര്യത്തില് നേരിട്ടുള്ള തെളിവുകള് ശേഖരിക്കാനുള്ള ശ്രമം പാഴ്ശ്രമമാവുമെന്ന് കോടതി വ്യക്തമാക്കി. അതിനാല്, സാഹചര്യ തെളിവുകളുടെ അടിസ്ഥാനത്തില് മാത്രമേ ഈ വിഷയം തീര്‍പ്പാക്കാനാവൂ എന്നും കോടതി ചൂണ്ടിക്കാട്ടി. തുടര്‍ന്ന് രേഖ സംബന്ധിച്ച വിവിധ അധികാരികളുടെ വിലയിരുത്തലുകള് പരിഗണിച്ച കോടതി ഭൂവുടമകളെന്ന് അവകാശപ്പെടുന്നവര് ഹാജരാക്കിയ രേഖകളുടെ ആധികാരികത അംഗീകരിച്ചു. ഈ സാഹചര്യത്തില് നീട്ട് ഉടമസ്ഥാവകാശമുണ്ടെന്ന കീഴ്‌ക്കോടതിയുടെ കണ്ടെത്തലില് തെറ്റില്ല. നിക്ഷിപ്ത വനഭൂമിയെന്നു വിജ്ഞാപനം ചെയ്ത ആലപ്ര, വലിയകാവ് ഭൂപ്രദേശങ്ങള് സര്‍ക്കാരിന് അധികാരമുള്ളതല്ലെന്നും വ്യക്തമാക്കി.\nഅതേസമയം, ഡിവിഷന് ബെഞ്ചിന്റെ ഈ പൊതു ഉത്തരവിനു പുറമേ സീനിയര് ജഡ്ജി ചില പ്രത്യേക കാര്യങ്ങള് കൂടി വിധിന്യായത്തില് ഉള്‍പ്പെടുത്തി. കീഴ്‌ക്കോടതി ഉത്തരവ് ശരിവച്ചെങ്കിലും ഭൂമിക്ക് അവകാശവാദം ഉന്നയിക്കുന്നവര്‍ക്ക് ഇത് സ്വന്തമാണെന്ന് അര്‍ഥമില്ലെന്നാണ് പ്രത്യേക വിധിന്യായത്തില് പറയുന്നത്. 1961ലെ വനനിയമം വരെയുള്ള നിയമങ്ങളാണ് കോടതി ഈ വിഷയം തീര്‍ക്കാന് പരിഗണിച്ചിട്ടുള്ളത്. ഇതിനു ശേഷം 1971ല് സ്വകാര്യ വനം നിക്ഷിപ്തമാക്കല് നിയമം, 2003ലെ കേരള വനം (പരിസ്ഥിതി ദുര്‍ബല പ്രദേശങ്ങളുടെ) നിക്ഷിപ്തമാക്കലും കൈകാര്യം ചെയ്യലും നിയമം എന്നിവ നിലവില് വന്നിട്ടുണ്ട്. ഈ നിയമങ്ങള് പ്രകാരം കേസിലെ ഭൂമി സ്വകാര്യ വനമാണോ, നിക്ഷിപ്ത വനമാണോ, പരിസ്ഥിതി ദുര്‍ബല പ്രദേശത്ത് ഉള്‍പ്പെടുന്നതാണോ തുടങ്ങിയ കാര്യങ്ങള് ബന്ധപ്പെട്ട ട്രൈബ്യൂണലുകള് തീരുമാനിക്കട്ടെയെന്ന് കോടതി വ്യക്തമാക്കുന്നു.


കായികം Archives - Page2of 14 - വായിച്ചോ.കോം\nvayicho. com\t Nov 9, 2021\nപാരാലിമ്പിക്‌സ്: നിശ്ചയദാർഢ്യത്തിന്റെ ഇന്ത്യൻ വിജയ കഥ\nഓട്ടോ കേരളം ടെക് ദേശീയം പലവക പോള് ബിസിനസ്\nസഞ്ജുവിന്റെ ടെക്‌നിക്ക് ശരിയല്ല; വീഴ്ചയില് നിന്നും ഒന്നും പഠിച്ചുമില്ല\nvayicho. com\t Oct 7, 2020\nസഞ്ജു സാംസണ് ഫാൻസ് അദ്ദേഹം ടെക്നിക്കലി പെർഫെക്ട് ആണെന്ന് പറയുന്നത് മനസ്സിലാകുന്നില്ല. ഒരു ക്വിക്ക് ഷോർട്ട് പിച്ച് പന്ത് കളിക്കാൻ കഴിയാതെ തുടർച്ചയായി പുറത്താകുന്നതാണെങ്കിൽ അതിനു അലസതയെന്നല്ല പറയേണ്ടത് ലാക്ക് ഓഫ് പ്രോപ്പർ ടെക്നിക്ക്…\nഗോകുലം എഫ് സിയിലേക്ക് ഐ എസ് എല് താരം\nvayicho. com\t Sep 4, 2020\nഐ ലീഗിനു മുന്നോടിയായി ഗോകുലം കേരള എഫ് സി മിസോറാമിൽ നിന്നുമുള്ള ലെഫ്റ്റ് ബാക് സോഡിങ്ങ്ലിയാന ടോച്ചവാങ്ങിനെ സ്വന്തമാക്കി. രണ്ടു വർഷത്തെ കരാറിൽ ആണ് സോഡിങ്ങ്ലിയാന ഗോകുലം കേരള എഫ് സിയിൽ ചേരുന്നത്.\nഎന്തുകൊണ്ട് ജോഷുവ കിമ്മിച് വിലപ്പെട്ട താരം ആകുന്നു?\nvayicho. com\t Sep 1, 2020\nജോഷുവ കിമ്മിച്, എല്ലാ പ്രൊഫെഷനൽ ക്ലബ്ബുകളും ആഗ്രഹിക്കുന്ന ഒരു താരമാണ് ബയേർൻ മ്യുണികിന്റെ യുവ താരം\nമലപ്പുറം സ്വദേശി ഫസ്‌ലു റഹ്മാൻ ഇനി ഗോകുലം താരം\nvayicho. com\t Aug 2, 2020\nഇരു വിങ്ങുകളിലും കളിക്കുന്ന ഫസ്‌ലു, സന്തോഷ് ട്രോഫി, കേരള പ്രീമിയർ ലീഗ്, എന്നീ ടൂർണമെന്റുകളിൽ കളിച്ചിട്ടുണ്ട്. കൂടാതെ ത്രിപുര ലീഗിൽ ടോപ് സ്‌കോറർ കൂടി ആയിരുന്നു ഫസ്‌ലു.\nവെടിക്കെട്ട് ബാറ്റ്‌സ്മാന് ഗില്‍ക്രിസ്റ്റിന് ഒരു ആരാധകന്റെ കുറിപ്പ്\nvayicho. com\t Apr 19, 2020\nവൈശാഖ് എം വി ക്രിക്കറ്റിലെ വെടിക്കെട്ട് ബാറ്റ്സ്മാൻമാരുടെ ലിസ്റ്റ് എടുത്താൽ ഭൂരിപക്ഷം ക്രിക്കറ്റ് പ്രാന്തന്മാരുടെയും ചോയ്സ് സെവാഗ്, ജയസൂര്യ ,അഫ്രീദി എന്നായിരിക്കാം.പക്ഷെ തന്റെ അക്രമണോത്സുക ബാറ്റിംഗ് ശൈലി കൊണ്ടു വിസ്മയിപ്പിച്ച ഒരു…\nഅന്ന് വീരുവിന്റെ ദിവസമായിരുന്നു, മറ്റുള്ളവര് കാഴ്ച്ചക്കാരും\nചില കളിക്കാർക്ക് വേണ്ടി കാലം കാത്തു വെക്കുന്ന നിമിഷങ്ങളുണ്ട്. 2011 ലോകകപ്പിൽ ആയാൾ ഇന്ത്യയുടെ ഓപ്പണർ ആയിരുന്നു. ആദ്യ പന്തിൽ തന്നെ ബൗളറെ ബൗണ്ടറി കടത്തി എതിർ ടീമിന്റെ ആത്മ വിശ്വാസം തല്ലിക്കെടുത്തുന്ന ഓപ്പണർ.\nകോഹ്ലിക്ക് ഭീഷണി ബാബര്; റമീസ് രാജയുടെ പ്രവചനം സത്യമാകുമോ?\nvayicho. com\t Apr 13, 2020\nപാകിസ്താനിലെ ബാറ്റിങ് താരോദയം ബാബര് അസം ഇന്ത്യന് ക്യാപ്റ്റന് വിരാട് കോഹ്ലിയുടെ നേട്ടങ്ങളെ മറികടക്കുമെന്ന് മുന് പാക് താരം റമീസ് രാജ. പക്ഷേ, അദ്ദേഹത്തിന് സമ്മര്‍ദ്ദരഹിതമായി കളിക്കാന് സാധിക്കണം. ബാബര് ഐസിസിയുടെ ടെസ്റ്റ് റാങ്കിങ്ങില്…\nഫുട്‌ബോളിലെ ആദ്യ ബെറ്റിങ് വഞ്ചനയുടെ കഥ\nvayicho. com\t Apr 11, 2020\nനീരജ് യുവ് " Play up, you rotters! " ഓൾഡ് ട്രാഫോഡ്ഡിൽ തിങ്ങി നിറഞ്ഞ 18,000പേരിലൊട്ടേറേയും അലറി !!ഇരുപത്തിയൊന്നാം നൂറ്റാണ്ടിൽ ഫുട്ബോൾ ലോകത്ത് കുറച്ചെങ്കിലും ഓർത്തിരിക്കുന്ന ഫുട്ബോളിനു തലതാഴ്ത്തേണ്ടി വന്ന 'സ്കാന്റൽ' പ്രശസ്തമായ…\nബ്രേക്ക് ദി ചെയിനുമായി പൊലീസ് വേഷത്തില് ക്രിക്കറ്റ് താരങ്ങള്\nസിനിമാ താരങ്ങള്‍ക്ക് പിന്നാലെ ബ്രേക്ക് ദി ചെയ്ന് പ്രചാരണവുമായി പൊലീസ് വേഷത്തില് ക്രിക്കറ്റ് താരങ്ങളും. കൊച്ചിയിലെ ജോയല് ആര്‍ട്ടാണ് ഇന്ത്യന് ടീമിലെ താരങ്ങളുടെ കാരിക്കേച്ചറുകള് പൊലീസ് വേഷത്തില് വരച്ച് കൊറോണ വൈറസ് പ്രതിരോധത്തില്…\nഇന്ത്യന് ക്രിക്കറ്റിലെ ഐതിഹാസിക നിമിഷങ്ങള്\nvayicho. com\t Apr 10, 2020\nജിതിന് രാജ്‌മോഹന് 1. അനിൽ കുംബ്ലെ ഒരു ഇന്നിംഗ്‌സിലെ 10 വിക്കറ്റ് നേട്ടം ഫിറോസ് ഷാ കോട്‌ലയിലെ ടെസ്റ്റിൽ ഒരു ഇന്നിംഗ്‌സിലെ മുഴുവൻ വിക്കറ്റുകളും കുംബ്ലെ നേടി. ക്രിക്കറ്റിന്റെ ശൈശവ കാലഘട്ടത്തിൽ എപ്പോഴോ ജിം ലേക്കർ നേടിയ നേട്ടം…


ജോലിക്കിടെ കൈപ്പത്തി നഷ്ടമായി ; 81–ാം വയസിലും കൃഷിയിടത്തിൽ സജീവമായി ബിജു | hand|farmer\nജോലിക്കിടെ കൈപ്പത്തി നഷ്ടമായി ; 81–ാം വയസിലും കൃഷിയിടത്തിൽ സജീവമായി ബിജു\nMay 1, 2019, 08:53 am IST\nപന്തളം : തടിമില്ലിൽ ജോലി ചെയ്യുന്നതിനിടയിൽ കൈപ്പത്തി നഷ്ടമായി എങ്കിലും 81–ാം വയസിലും കൃഷിയിടത്തിൽ പണിയെടുക്കുകയായിരുന്നു ബിജു. കുരമ്പാല താഴെതുണ്ടിൽ ബിജു ഭവനിൽ എ.കെ.ഡാനിയൽ ഇപ്പോഴും സ്വന്തമായുള്ള 50 സെന്റ് പാടത്ത് 1000 മൂട് കപ്പയും 60 മൂട് വാഴയും ഒറ്റയ്ക്ക് കൃഷി ചെയ്യുകയാണ്.\nകൃഷിക്കായി കുഴിയെടുക്കുന്നതും തടമൊരുക്കുന്നതുമെല്ലാം വൈകല്യമുള്ള ഇടത് കൈ കൂടി ഉപയോഗിച്ചാണ്. പുലർച്ചെ കൃഷിയിടത്തിലിറങ്ങും. ജോലി ചെയ്യുന്നതിന് ചൂടും തണുപ്പും തടസമല്ല. ചില ദിവസങ്ങളിൽ പകൽ വിശ്രമമില്ലാതെയാണ് ജോലി ചെയ്യുന്നത്.\nചെങ്ങന്നൂർ കാരയ്ക്കാട് തടിമില്ലിൽ ജോലി ചെയ്യുമ്പോൾ, 1973 മെയ് 10നാണ് കൈയ്ക്ക് അപകടമുണ്ടാവുന്നത്. മില്ലിലെ വാളിനിടയിൽ പെട്ട് കൈപ്പത്തി അറ്റുപോവുകയായിരുന്നു. പന്തളത്ത് സ്വകാര്യ ആശുപത്രിയിൽ 15 ദിവസത്തെ ചികിത്സയ്ക്ക് ശേഷമാണ് വീട്ടിലേക്ക് മടങ്ങിയത്. ഇതിനിടയിൽ, 1978ൽ പന്തളം സബ് റജിസ്ട്രാർ ഓഫിസിൽ സ്വീപ്പർ തസ്തികയിൽ ജോലി കിട്ടി. ഓഫിസിന് പിന്നിൽ ഒഴിഞ്ഞു കിടന്ന വിസ്തൃതമായ സ്ഥലത്ത് അധികൃതരുടെ അനുമതിയോടെ അന്ന് കൃഷി ചെയ്തിരുന്നു. ജോലിയിൽനിന്ന് വിരമിച്ചതോടെ വീട്ടിലും കൃഷി തുടങ്ങി.\nഖത്തറില് ഇന്ധന വിലയിൽ വർധനവുണ്ടാകും\nകൊച്ചിയിൽ സുരക്ഷ ശക്തമാക്കി, ഭീകരാക്രമണ സാധ്യത മുൻനിർത്തി എൻഎസ് ജി സംഘമെത്തി\nട്രാക്ടറിന് കല്ല് തടസമായി: കർഷകൻ എടുത്തു മാറ്റിയത് രണ്ട് രാജ്യങ്ങളുടെ അതിര്‍ത്തി അടയാളപ്പെടുത്തിയ കല്ല്\nMay 6, 2021, 11:07 am IST\nസാനിറ്റൈസര് നിങ്ങളുടെ കൈകളെ വരണ്ടതാക്കുന്നുണ്ടോ? ഈ കാര്യങ്ങള് ഒന്ന് ശ്രദ്ധിക്കൂ\nApr 28, 2021, 09:56 pm IST\nമകളുടെ വിവാഹത്തിന് നീക്കിവെച്ച രണ്ട് ലക്ഷം രൂപ ഓക്‌സിജന് സിലിണ്ടര് വാങ്ങാന് സംഭാവന നല്‍കി കര്‍ഷകന്\nApr 27, 2021, 01:40 pm IST


അമിത നികുതിപിരിവിനെതിരേ പരാതി\nThu Apr 25 2019 17:30:02 GMT+0530 (IST)\nമാനന്തവാടി: മുനിസിപ്പല് ലൈസന്‍സിന്റെയും തൊഴില് നികുതിയുടെയും പേരില് നടത്തുന്ന ചൂഷണം അവസാനിപ്പിക്കണമെന്നു മാനന്തവാടി മര്‍ച്ചന്റ്‌സ് അസോസിയേഷന് നിവേദനത്തിലൂടെ ആവശ്യപ്പെട്ടു. തൊഴില്‍നികുതി പിരിക്കുന്നതു സംബന്ധിച്ച് മുനിസിപ്പല് അധികൃതരും വ്യാപാര സംഘടനകളും ചര്‍ച്ച ചെയ്ത് ധാരണ ഉണ്ടാക്കിയിരുന്നു. കഴിഞ്ഞ വര്‍ഷം അടച്ച തൊഴില്‍നികുതിയുടെ രശീതി കാണിച്ചാല് തൊട്ടടുത്ത സ്ലാബ് പ്രകാരം അടയ്ക്കാന് സൗകര്യമുണ്ടാക്കിയാണ് തീരുമാനമായത്.\nഎന്നാല്, ഈ തീരുമാനത്തിന് കടകവിരുദ്ധമായ തൊഴില് നികുതി നിരക്കാണ് ഉദ്യോഗസ്ഥര് വാങ്ങിക്കൊണ്ടിരിക്കുന്നത്. ലൈസന്‍സ് ഫീസ് ഈടാക്കുന്നതു മാനദണ്ഡമനുസരിച്ചല്ല. ചെറിയ സംരംഭകര്‍ക്കും ചെറുകിട വ്യാപാരികള്‍ക്കും ഭീമമായ തുകയാണ് ഉദ്യോഗസ്ഥര് നിശ്ചയിക്കുന്നത്. ഇത് ഏതു നിയമമനുസരിച്ചാണെന്നു പറയാന് ഉദ്യോഗസ്ഥര്‍ക്ക് കഴിയുന്നില്ല. ഇന്‍സ്റ്റിറ്റിയൂഷന് ഫീസ് എന്ന പേരില് ഈ കാറ്റഗറിയില് വരാത്തവര്‍ക്കും മുന്‍കാല പ്രാബല്യം കണക്കാക്കി വന് തുകയാണ് ഈടാക്കുന്നത്.\nഇത് അനുവദിക്കില്ല. കെട്ടിടനികുതി അടച്ചാലേ ലൈസന്‍സ് അനുവദിക്കൂ എന്ന നിയമവിരുദ്ധ നിര്‍ദേശം അപ്രായോഗികമാണ്. ചട്ടവിരുദ്ധമായി നികുതി പിരിച്ചെടുക്കുന്നത് വസാനിപ്പിക്കണമെന്നാവശ്യപ്പെട്ട് മാനന്തവാടി ര്‍ച്ചന്റ്‌സ് അസോസിയേഷന് മുനിസിപ്പല് ഭരണസമിതിക്ക് പരാതി നല്‍കി. നിയമവിരുദ്ധമായി നികുതികള് പിരിച്ച് വ്യാപാരികളെയും സംരംഭകരെയും ബുദ്ധിമുട്ടിക്കുന്ന ഉദ്യോഗസ്ഥ നീക്കത്തിനെതിരേ വേണ്ടിവന്നാല് ശക്തമായ പ്രക്ഷോഭം സംഘടിപ്പിക്കാന് മര്‍ച്ചന്റ്‌സ് അസോസിയേഷന് തീരുമാനിച്ചു.


നിലത്തെഴുത്ത്: September 2008\nമൂന്നു നിഴലുകള് നിലാവ് കാണുന്നു\nനിലാവിനെക്കുറിച്ച് ഒരു സ്വകാര്യം\nനിലാവ് വെറുമൊരു വെളിച്ചമല്ല\nഅതിനു നിറമില്ലാത്ത നിറമാണ്.\nനിലാവെന്നാല് ഇരുളും വെളിച്ചവും ഇണചേരുന്നതുമല്ല.\nആദ്യമായി കാണുന്നതു പോലെയാണ്.\nഭൂതലത്തിന്നക്കരെ നിന്നും വരുന്ന\n(സത്യത്തിന്റെ) ആ കാഴ്‌ച\nകാണുന്നയാളെ ഒരു നിമിഷം\n- കെ.പി ജയകുമാര്\nനിലാവിനെക്കുറിച്ച് തമ്മില് തമ്മില് പണ്ടൊക്കെ ഒരുപാട് പറഞ്ഞിരുന്നു. പറഞ്ഞതൊക്കെയും നിലാവത്തിരുന്നിരുന്നായതു കൊണ്ട് ഓര്‍മകളുടെ പാല് വെളിച്ചത്തിനു മുകളില് ഇനിയും മറവിയുടെ പാട കെട്ടിയിട്ടില്ല. എത്ര തന്നെ പറഞ്ഞാലും തീരാത്ത വര്‍ത്തമാനങ്ങള് ഇടക്കെപ്പോഴൊക്കെയോ മുറിഞ്ഞു പോയിരുന്നുവെന്നു മാത്രം. എങ്കിലും തമ്മില് കാണുമ്പോഴൊക്കെ ഇന്നു വരെ ആര്‍ക്കും ഉഷ്‌ണമുണ്ടാക്കാത്ത നിലാവെളിച്ചത്തിലിരുന്ന് മതിയാവോളം പറഞ്ഞിരുന്നു. നിലാവില് നിഴലുകള് ചാഞ്ഞോ ചരിഞ്ഞോ എന്ന് ആ കു്‌ന്നിന് പുറത്തു നിന്നുള്ള മടക്കയാത്രയില് പല വട്ടം തിരിഞ്ഞു നോക്കിയത് പരസ്‌പരം അറിയിക്കാതെയായിരുന്നു. പക്ഷെ ഓരോ തിരിഞ്ഞു നോട്ടവും പരസ്‌പരം അറിയുന്നുമുണ്ടായിരുന്നു, അല്ലെങ്കില് നിലാവറിയിച്ചു കൊണ്ടിരുന്നു. നിലാവിന് സുഖമുള്ള ചൂടുണ്ടായത് വാക്കിലും നോക്കിലും തീഷ്‌ണതയുള്ള അവന്റെ വരവുണ്ടാകുമ്പോള് മാത്രം. അല്ലാത്തപ്പോള് നിലാവ് തിരകളില്ലാതെ ഇടക്കിടെ കരയിലേക്കിഴഞ്ഞെത്തുന്ന കടല് പോലെ. വാക്കുകള് ഇപ്പോള് നോട്ടങ്ങള് മാത്രമാണ്, നിലാവ് കണ്ണിലും. വീണ്ടും നിലാവിനെക്കുറിച്ചോര്‍ക്കുമ്പോള് പറയാനുള്ളതെല്ലാം ബാക്കി വച്ചിരിക്കുന്നതിന്റെ വേദനയാണ്. ഇല്ല വാക്കുകള് തിരിച്ചു വരിക തന്നെ ചെയ്യും, നിലാവില് നിഴല് കാണാന് ഇനിയും കൈകള് കോര്‍ത്തു പിടിച്ച് ആ കുന്നുകള് കയറണം, എന്നിട്ട് പരസ്‌പരം പറയാതെ പിന്നിലേക്ക് കള്ള നോട്ടം നോക്കണം, നിലാവില് നിഴല് കാണാന്. നിലാവിനെക്കുറിച്ച് ഒരു സ്വകാര്യം പാല്‍വെളിച്ചത്തില് കാച്ചിക്കുറിക്കിയെടുത്തു തന്നത് പ്രീയപ്പെട്ട ജയനാണ്. ഒരു പക്ഷെ കുന്നിറങ്ങുമ്പോള് ഞങ്ങളറിയാതെ നിഴല് കാണാന് തിരിഞ്ഞു നോക്കിയ അവനോടു നിലാവും പറഞ്ഞ സ്വകാര്യമായിരിക്കുമത്. ഇപ്പോള് നിലാവിന്റെ നോട്ടം അവനെയാണല്ലോ ഏല്‍പിച്ചിരിക്കുന്നത്. അതു കൊണ്ടു തന്നെ ഞങ്ങള്‍ക്കുള്ളതു കൂടി അവനോടാണെന്നാണ് പാതിയടച്ച ജാലകവിടവില് കണ്ടപ്പോഴും നിലാവ് മന്ത്രിച്ചത്. പിന്നെയുമെന്തോ പറയാന് തുടങ്ങിയപ്പോഴാവണം ചീവീടുകള് ജൈവ സിംഫണി തുടങ്ങിയത്.\nPosted by sebi mathew at 11:17 PM 1 comment: Links to this post\nചില സ്വപ്‌ന വിചാരങ്ങള്\nഎന്നും സ്വപ്‌നങ്ങള് മാത്രമായിരുന്നു കൂട്ടുകാര്. അതും ചുമ്മാ ഉറക്കത്തിനിടയ്‌ക്കു ആരും ക്ഷണിയ്‌ക്കാതെ വലിഞ്ഞു കയറി വരുന്ന സ്വപ്‌നങ്ങളായിരുന്നില്ല. മലയാളത്തില് മേനോനെപ്പോലെയോ തമിഴില് കമലഹാസനെപ്പോലെയോ തന്റെ സ്വപ്‌നങ്ങളുടെ കഥ, തിരക്കഥ, സംഭാഷണം, സംവിധാനം എന്നിവ സാറ ആരുടെയും അനുവാദത്തിനു കാത്തു നില്‍ക്കാതെ ഒറ്റയ്‌ക്കങ്ങു നിര്‍വഹിച്ചു. സാറയുടെ വിളി കേള്‍ക്കാതെ ഒരിക്കല് പോലും ഒരു സ്വപ്‌നം പോലും അവളെ തേടി വന്നിരുന്നില്ല. എന്നിട്ടും അവളുടെ ദുഖത്തിനു പറഞ്ഞാല് മനസിലാവാത്ത രണ്ടു കാരണങ്ങളുണ്ടായിരുന്നു. രണ്ടു പേര് മാത്രം എത്ര വിളിച്ചിട്ടും ഒരിക്കല് പോലും അവളുടെ സ്വപ്‌നത്തിലേക്കു കടന്നു വന്നില്ല, കടലിനെയും സ്വന്തം നിഴലിനെയും സ്വപ്‌്‌നത്തില് കാണുകയെന്നത് എത്ര ശ്രമിച്ചിട്ടും സാറയ്‌ക്കു കഴിഞ്ഞിരുന്നില്ല. കടലാസു പൂക്കള് കൊഴിഞ്ഞു കിടക്കുന്ന ഇട വഴികളില് പല വട്ടം തിരിഞ്ഞു നോക്കിയിട്ടും ഒരേയൊരു തവണ മാത്രം അതും അവ്യക്തമായാണ് സാറ തന്റെ നിഴലിനെ കണ്ടത്. എത്ര വട്ടം വിളിച്ചിട്ടും പലതും പറഞ്ഞ് പ്രലോഭിപ്പിച്ചെങ്കിലും സാറയുടെ സ്വപ്‌നത്തിലേക്കു കൂട്ടു വരാന് നിഴല് കൂട്ടാക്കിയില്ല. കടലാവട്ടെ വേലിയിറക്കമെന്ന പോലെ അവളെ എന്നും കളിപ്പിച്ചിരുന്നു. പണ്ടു പള്ളിക്കൂടത്തില് നിന്നും ടൂറു പോയപ്പോള് കണ്ട ശംഖു മുഖത്തിന്റെ നേരിയൊരോര്‍മയുണ്ടായിട്ടും തിരകളും അവളെ തിരിഞ്ഞു നോക്കാന് തയാറായില്ല. എത്ര തവണ പകല് സമയങ്ങളില് ഇവരെക്കുറിച്ചു മാത്രം ആലോചിച്ചിരുന്നതാണ്. എന്നിട്ടും ഇവറ്റയൊന്നു തിരിഞ്ഞു നോക്കുന്നില്ലല്ലോ. ഇനിയെന്തു പറഞ്ഞിട്ടെന്താ വരുമ്പോള് കാണാം അത്ര തന്നെ. സ്വ്‌പ്‌നങ്ങള് കഴിഞ്ഞാല് സാറ അല്‍പമെങ്കിലും അടുപ്പിക്കുന്നത് ഹരിദ്വാറില് നിന്നും മടങ്ങാന് കൂട്ടാക്കാത്ത രമേശ് പണിക്കരെയും ആയുസിന്റെ പുസ്‌തകത്തില് കാപ്പിച്ചെടികള്‍ക്കിടയിലൂടെ നടക്കുന്ന യോഹന്നാനെയുമാണ്. അവരോടും പറഞ്ഞു കടലും നിഴലും പിണങ്ങി നടക്കുന്ന കഥ. പക്ഷെ മുകുന്ദനോടും ബാലകൃഷണനോടും ചോദിയ്‌ക്കാതെ അവളെ സഹായിക്കാന് പറ്റില്ലെന്നു പറഞ്ഞ് ഇരുവരും തെന്നിമാറിക്കളഞ്ഞു. ചുമ്മാ പട്ടയും കഞ്ചാവു മടിച്ചിരിക്കുന്ന അവന്‍മാരോടു പറഞ്ഞ തന്നെ പറഞ്ഞാല് മതിയല്ലോ എന്നോര്‍ത്തു കൊണ്ടവള് സ്വയം ആശ്വസിച്ചു. ആയുസിന്റെ പുസ്‌തകം ഒരിക്കല് കൂടി വായിച്ച് യോഹന്നാനെ കാപ്പിച്ചെടികള്‍ക്കിടയില് അലയാന് വിട്ടിട്ടാണ് അ്‌ന്നും സാറ ഉറങ്ങാന് കിടന്നത്. മയക്കം ഉറക്കത്തിലേക്കു തെന്നി വീണ നേരം തന്നെ ഒരു തിരയിളക്കവും നിഴലനക്കവും അവളുടെയുള്ളില് മിന്നി. കണ്ണു തുറന്നാല് കടലും നിഴലും വീണ്ടും പിണങ്ങിയാലെ എന്നോര്‍ത്തവള് കുറച്ചു നേരം ഇമകള് ഇറുക്കിയച്ചു തന്നെ കിടന്നു. എങ്കിലും കാഴ്‌ചയില് എല്ലാവര്‍ക്കുമുണ്ടാകാറുള്ള അത്യാഗ്രഹം ജന്‍മസിദ്ധമായി അവള്‍ക്കും ഉണ്ടായിരുന്നെന്നു തന്നെ വേണം കരുതാന്. കടലിനെയും നിഴലിനെയും ഒന്നു വെളിച്ചത്തില് കാണണമെന്നു തോന്നിയതു കൊണ്ടാവണം അവളുടെ കൈകള് അറിയാതെ മേശപ്പുറത്തെ ടേബിള് ലാമ്പിലേക്കു നീണ്ടു. വെളിച്ചം വീണ നിമിഷം രണ്ടു വിരലുകള് വീര്‍ത്ത കവിളില് തട്ടി കൂട്ടു വെട്ടിയ ശബ്ദമാണു കേട്ടത്. കഷ്ടം അവര് പിന്നെയും പിണങ്ങി.മനസു കലങ്ങിയ സാറ അന്നാദ്യമായി കഴുത്തില് കിടന്ന കൊന്ത ഊരി കട്ടില് തലയ്‌ക്കല് വച്ചു. എന്നിട്ട് കാപ്പിത്തോട്ടത്തില് അലയാന് പോയ യോഹന്നാനെ വിളിച്ചു കൊണ്ടു വന്നു. പിന്നെയൊരു കഥയ്‌ക്കും തിരക്കഥയ്‌ക്കും അധികം നേരം വേണ്ടി വ്‌ന്നില്ല, സംഭാഷണം ചില ശബ്ദങ്ങളില് മാത്രം ഒതുങ്ങിയതു കൊണ്ട് എഴുതി വയ്‌ക്കേണ്ടി വന്നില്ല. സംവിധാനം മാത്രം അന്നാദ്യമായി സാറ മറ്റൊരാളുമായി പങ്കു വച്ചു.\nPosted by sebi mathew at 3:10 AM No comments: Links to this post\nഒരു മാറ്റത്തിനായി മൂന്നു വട്ടം കോഴി കൂവുന്നതു വരെ കാത്തിരിക്കേണ്ട കാര്യമൊന്നുമില്ല, കണ്ണടച്ചു തുറക്കുന്ന നേരം മതി. പുലര്‍ച്ചയായെന്നു കരുതി നാളെ ഉറക്കമൊഴിഞ്ഞ കണ്ണുകള് തുറക്കുന്നത് ഘോരാന്ധകാരത്തിലേയിരിക്കുമെന്ന പേടിച്ച നാളുകള്‍ക്ക് അന്ത്യമായി. ശാന്തസമുദ്രങ്ങളുടെ അടിത്തട്ടില് വിശ്രമിക്കുന്ന സുനാമി പോലെ പ്രപഞ്ചത്തെ വിഴുങ്ങും എന്ന പ്രചാരണങ്ങള്‍ക്കും അന്ത്യമായി. ആലിസിന്റെ അത്ഭുത ലോകത്തു നിന്നും ഇപ്പോള് വരുന്ന വാര്‍ത്തകള് ആശ്വസിപ്പിക്കുന്നവയാണ്. ജനീവയിലെ പരീക്ഷണശാലയില് നടക്കുന്ന കണികാ പരീക്ഷണത്തിന്റെ പ്രാരംഭ ഘട്ടം വിജയിച്ചതോടെ എല്ലാ ആശങ്കകള്‍ക്കും വിരാമമായി. തുടക്കം മുതലെ ആശങ്കയും അത്ഭുതവും നിറഞ്ഞതായിരുന്നു കണികാ പരീക്ഷണത്തിന്റെ ഓരോ ഘട്ടങ്ങളും. മനുഷ്യ നിര്‍മിത തമോ ഗര്‍ത്തങ്ങള് ഭൂമിയെ വിഴുങ്ങുമോ അതോ ശാസ്‌ത്ര ലോകത്തിന്റെ പുതിയൊരു വഴിത്തിരിവായി മാറുമോ എന്ന സംശയങ്ങള്‍ക്ക് പൂര്‍ണമായി ഉത്തരം കണ്ടെത്തിയിട്ടില്ലെങ്കിലും ആശ്വസിക്കാന് വഴിയുണ്ട്. കഴിഞ്ഞ ഇരുപതു വര്‍ഷമായ ശാസ്‌ത്രലോകം ആകാംഷയോടെ കാത്തിരുന്ന നിമിഷത്തിനാണ് സെപ്‌റ്റംബര് പത്തിന് ഇന്ത്യന്‍സമയം 1.20ന്‌് തുടക്കം കുറിച്ചത്. ലാകത്തെ ആകാംക്ഷയുടെ മുള്‍മുനയില് നിര്‍ത്തി ചരിത്രത്തിലെ ഏറ്റവും വലിയ ശാസ്‌ത്രപരീക്ഷണത്തിന്റെ ആദ്യഘട്ടം വിജയിച്ചതോടെ ലോകമെങ്ങുമുള്ള ശാസ്‌ത്രകുതുകികള് കണ്ണും കാതും കൂര്‍പ്പിച്ച് ഓരോ നിമിഷത്തെയും വാര്‍ത്തകള്‍ക്കായി കാത്തിരിക്കുന്നു. പ്രപഞ്ചോത്‌പത്തിയെക്കുറിച്ച് പഠിക്കാന് ആറ്റങ്ങള് ഉള്‍പ്പടെ പ്രപഞ്ചത്തിന്റെ അടിസ്ഥാന ഘടകങ്ങളുടെ സൃഷ്ടി മനസിലാക്കാന് നടത്തുന്ന പരീക്ഷണം പക്ഷെ ഭൂമിയുടെ തന്നെ നാശത്തിനു വഴി വെയ്‌ക്കുമോ എന്നായിരുന്നു നിലനിന്നിരുന്ന ഏറ്റവും വലിയ ആശങ്ക. ഇത് ഉണ്ടാക്കിയേക്കാവുന്ന തമോഗര്‍ത്തങ്ങള് ഒരുപക്ഷെ ഭൂമിയെത്തന്നെ വിഴുങ്ങിയേക്കാം. അങ്ങനെ ഒരു ഭയത്തിന് അടിസ്ഥാനമില്ലെന്ന് ശാസ്‌ത്രഞ്‌ജര് ആവര്‍ത്തിച്ചു പറയുന്നുണ്ടെങ്കിലും മഹാനാശത്തിലേക്കുള്ള സാധ്യതകള് പൂര്‍ണമായും തള്ളിക്കളയാനുമാവില്ലന്നായിരുന്നു ഒരു വിഭാഗം വാദിച്ചിരുന്നത്.മള്‍ട്ടി മില്യണ് ഡോളര് ലാര്‍ജോ ഹാഡ്രോണ് കൊളൈഡര് തുറക്കാന് പോകുന്നത് ഗവേഷണത്തിന്റെ പുതിയൊരു ലോകമാണ്. ഇതു വരെയുള്ള നിര്‍വചനങ്ങളും സമവാക്യങ്ങളും മാറിമറിഞ്ഞേക്കാം. പുതിയ കണ്ടു പിടുത്തങ്ങളുടെ ഒു പടിവാതിലുമായേക്കാം ഈ പരീക്ഷണം. പരീക്ഷണം പ്രധാനമായും ഉയര്‍ത്തുന്ന ചോദ്യങ്ങള് പ്രപഞ്ചത്തിലുള്ള മനുഷ്യനു അഞ്‌ജാതമായ കിരണങ്ങളെക്കുറിച്ചാണ്. ആല്‍ഫാ, ബീറ്റ, ഗാമ, എക്‌സ്‌റേ, കോസ്‌മിക് എന്നീ കിരണങ്ങളെക്കുറിച്ചേ സാധാരണയായി നമുക്കറിവുള്ളൂ. മറ്റെന്തെല്ലാം കിരണങ്ങള് ഈ പ്രപഞ്ചത്തിലുണ്ട്, ഈ പരീക്ഷണ സമയത്ത് വിനാശകരമായ ഏതെങ്കിലും കിരണങ്ങള് പരീക്ഷണശാലയില് നിന്ന് വെളിയില് വന്നാല് ലോകത്തിന് ഭയക്കാന് മാത്രം ഒന്നും സംഭവിക്കാനില്ലന്ന് പരീക്ഷണത്തിനു നേതൃത്വം നല്‍കുന്ന ശാത്രജ്ഞര് ആവര്‍ത്തിച്ചു പറയുന്നത്. പരീക്ഷണഫലമായി ബ്ലാക്ക്‌ഹോള് രൂപം കൊള്ളും എന്നാണ് പറയുന്നത്. പക്ഷെ ഈ തമോഗര്‍ത്തങ്ങള് വളരെ ചെറുതും ഊര്‍ജം കുറഞ്ഞതുമായിരിക്കുമെന്നും ഭൂമിക്കടിയില് നിന്നും രക്ഷപെടുന്നതിനു മുന്‍പ് അവ ആവിയായി പോകുമെന്നും ശാസ്‌ത്രഞജര് ആശ്വസിപ്പിക്കുന്നു. തമോഗര്‍ത്തങ്ങള് ഏതിനെയും അതിനകത്തേക്കു ആകര്‍ഷിക്കുന്ന ഒന്നാണ്. ഇങ്ങനെ ആകര്‍ഷിച്ച് അകത്താക്കുമ്പോഴാണ് ഇവ ആവിയായി മറയുന്നത്. ഇത്തരം അനേകം തമോഗര്‍ത്തങ്ങള് പരീക്ഷണശാലയില് തന്നെ കൂട്ടിയോജിച്ച് വളരെ വലിയ ഒന്നായി മാറിയാല് അല്ലെങ്കില് ചെറിയ തമോഗര്‍ത്തങ്ങള് വലുതായാല് എന്തായിരിക്കും സംഭവിക്കുക. ഭൂമി മുഴുവനായും, പ്രപഞ്ചം തന്നെ ആ തമോ ഗര്‍ത്തത്തിലേക്കു ഉള്‍വലിഞ്ഞു പോകാം എന്നുമുള്ള ആശങ്കകളാണ് പ്രചരിച്ചിരുന്നത്. എന്നാല് അതീവ ജാഗ്രതയോടെയാണ് പരീക്ഷണത്തിന്റെ പ്രാഥമീക ഘട്ടം നടന്നത്. കര്‍ശനമായ നിരീക്ഷണങ്ങള്‍ക്കു ശേഷമാണ് പ്രോട്ടോണുകളുടെ ആദ്യധാര കടത്തിവിട്ടത്. മുന്‍പറഞ്ഞതിലും വേഗത അല്‍പം കുറയ്‌ക്കുകയും ചെയ്‌തു. ഒരു മണിക്കൂറിനുള്ളില് തന്നെ പ്രോട്ടോണ് ധാരകളുടെ ഘടികാരദിശയിലുള്ള യാത്ര പൂര്‍ത്തിയായി. അതിശക്തിയായ പ്രോട്ടോണ്‍ധാരയുടെ നിന്ത്രണം നഷ്‌ടമായേക്കാവുന്നതാണ് ഏറ്റവും വലിയ അപകടം. പക്ഷെ ഇതിന്റെ പ്രത്യാഘാതം പരീക്ഷണം നടക്കുന്ന തുരങ്കത്തില് തന്നെ ഒതുങ്ങുമെന്നാണ് ശാസ്‌ത്രജ്ഞര് ഉറപ്പു പറയുന്നത്. ഇരുപതു വര്‍ഷം നീണ്ടു നിന്നേക്കാവുന്ന പരീക്ഷണത്തിന്റെ ആദ്യഘട്ടത്തിന്റെ തന്നെ ഫലം അറിയാന് രണ്ടു വര്‍ഷം കാത്തിരിക്കണം. പ്രപഞ്ചത്തിന്റെ നാലു ശതമാനം മാത്രമെ നമുക്കു ദൃശ്യമായുള്ളൂ ബാക്കി നൊണ്ണൂറ്റിയാറു ശതമാനവും അജ്ഞാതമാണ്. ഈ പറഞ്ഞ മാറ്റങ്ങള് നിമിഷങ്ങള്‍ക്കുള്ളിലോ ഒരു പക്ഷെ അനേകം വര്‍ഷങ്ങള് കൊണ്ടും സംഭവിക്കാം. സ്വിറ്റ്‌സര്‍ലന്റിലെ ജനീവ ആസ്ഥാനമായി പ്രവര്‍ത്തിക്കുന്ന യൂറോപ്യന് അണുഗവേഷണ സംഘടന(സേണ്)യാണ് കോടികള് ചെലവഴിച്ചുകൊണ്ടുള്ള കണികാ പരീക്ഷണത്തിനു നേതൃത്വം നല്‍കുന്നത്. ഫ്രാന്‍സ്-സ്വിറ്റ്‌സര്‍ലന്റ് അതിര്‍ത്തിയില് ഭൂമിക്കടിയില് സ്ഥാപിച്ച ലാര്‍ജ് ഹാഡ്രോണ് കോളിഡര് എന്ന കൂറ്റന് യന്ത്രത്തിന്റെ ടണലിലാണ് പരീക്ഷണം നടത്തുക. ടണലിലൂടെ വിപരീത ദിശയില് പ്രകാശവേഗത്തിനടുത്തു സഞ്ചരിക്കുന്ന പ്രോട്ടോണുകളെ പരസ്‌പരം കൂട്ടിയിടിപ്പിച്ച് ചിതറിക്കുകയും അതില് നിന്നു പുറത്തുവരുന്നത് എന്താണെന്നു പഠിക്കുകയുമാണ് പരീക്ഷണത്തില് ചെയ്യുക.27 കിലോമീറ്റര് ചുറ്റളവുള്ള, ഇന്നോളമുള്ളതില് വച്ചേറ്റവും വലിയ ഈ യന്ത്രം 10 വര്‍ഷം കൊണ്ടാണ് നിര്‍മിച്ചത്. വൃത്താകൃതിയില് സ്ഥാപിച്ച ഈ കൂറ്റന് ടണലിനുമാത്രം നാലു ബില്യണ് ഡോളറാണ് ചെലവായത്. 32 രാജ്യങ്ങളില് നിന്നുള്ള രണ്ടായിരത്തിലേറെ ശാസ്‌ത്രജ്ഞരും ഡസന്‍കണക്കിന് ഗവേഷണസ്ഥാപനങ്ങളും ചേര്‍ന്നാണ് പരീക്ഷണം നടത്തുന്നത്. ഇന്നുവരെ നടത്താത്ത ഉയര്‍ന്ന ഊര്‍ജനിലയി ല് സെക്കന്റില് 6,000 ലക്ഷം കൂട്ടിയിടിയാണ് ടണലിനുള്ളില് അരങ്ങേറുക. ഇത്രയും ഉയര്‍ന്ന ഊര്‍ജനിലയില് കണങ്ങള് കൂട്ടിയിടിക്കുമ്പോള് ഉണ്ടാവുന്ന ഊഷ്‌മാവ് സൂര്യന്റെ അകക്കാമ്പിലേതിനേക്കാള് ഒരുലക്ഷം മടങ്ങ് കൂടുതലായിരിക്കും.പരീക്ഷണം ഭൂമിയുടെ പൂര്‍ണ നാശത്തിലേക്കായിരിക്കും നയിക്കുകയെന്ന് ഒരുവിഭാഗം ശാസ്‌ത്രജ്ഞര് പറയുന്നു. അത്യുന്നത ഊഷ്‌മാവിലും ഊര്‍ജത്തിലും നടക്കുന്ന കൂട്ടിയിടിയെ തുടര്‍ന്നുണ്ടാവുന്ന ഊര്‍ജ പ്രതിഫലനം വന് വിനാശത്തിനു കാരണമാവുമെന്നും സുനാമി, ഭൂകമ്പം, പ്രളയം തുടങ്ങിയവയ്‌ക്കും കാലാവസ്ഥയുടെ തകിടംമറിച്ചിലിനും ഭൂമി സാക്ഷ്യം വഹി ക്കുമെന്നും ജര്‍മന് രസതന്ത്രജ്ഞന് ഓട്ടോ റസ്‌ലര് പറയുന്നു.\nPosted by sebi mathew at 11:37 PM 1 comment: Links to this post


Gold Rate in Kochi: സ്വർണ വില കുറഞ്ഞു; ഇന്നത്തെ സ്വർണ വില അറിയാം - 2c 24c gold silver price in keala on 7th december 2019 | Samayam Malayalam\n2c 24c gold silver price in keala on 7th december 2019\nRinku Francis | Samayam Malayalam | Updated: 07 Dec 2019, 11:30:00 AM\nസ്വർണ വില പവന് 280 രൂപ കുറഞ്ഞു. ഈ മാസത്തെ ഏറ്റവും താഴ്ന്ന നിരക്കിലാണ് വ്യാപാരം\nസ്വർണ വില പവന് 280 രൂപ കുറഞ്ഞു\nവില പവന് 28,120 രൂപ\nകിലോഗ്രാമിന് 47,500 രൂപ\nകൊച്ചി: സംസ്ഥാനത്ത് സ്വർണ വിലയിൽ കുറവ്. പവന് 280 രൂപ കുറഞ്ഞ് വില 28,120 രൂപയിലാണ് വ്യാപാരം നടക്കുന്നത്. ഒരു ഗ്രാമിന് 3,515 രൂപയാണ് വില. ഇന്നലെ (വെള്ളിയാഴ്ച്ച) സ്വർണ വില ഒരു പവന് 28,400 രൂപയായിരുന്നു.\n24 കാരറ്റ് സ്വ‍ര്‍ണത്തിന് ഒരു പവവന് 30,968 രൂപയാണ് വില. ഗ്രാമിന്\n3,871 രൂപയും. നവംബറിലെ സംസ്ഥാനത്തെ ഏറ്റവും ഉയർന്ന സ്വർണ വില പവന് 28,800 രൂപയായിരുന്നു.\nനവംബർ ഒന്നിനാണ് സ്വർണ വില 28,800 രൂപ എന്ന നിലവാരത്തിൽ എത്തിയത്. നവംബർ 2,3 തിയതികളിലും ഇതേ നിരക്കിലായിരുന്നു സ്വർണ വ്യാപാരം.\nആഗോള വിപണിയിൽ സ്വര്‍ണ വിലയിൽ മാറ്റമില്ല. ഔണ്‍സിന് 1,462.40 ഡോളർ എന്ന നിലവാരത്തിലാണ് വ്യാപാരം നടക്കുന്നത്. ഒരു ഗ്രാം സ്വര്‍ണത്തിനു 47.02 ഡോളറും ഒരു കിലോഗ്രാം സ്വര്‍ണത്തിനു 47,017.25 ഡോളറുമാണ് വില.\nസംസ്ഥാനത്ത് വെള്ളി വിലയിൽ മാറ്റമില്ല . ഗ്രാമിന് 47.50 രൂപ എന്ന നിലവാരത്തിലാണ് വ്യാപാരം നടക്കുന്നത്. എട്ടു ഗ്രാം വെള്ളിയ്ക്ക് 380 രൂപയും ഒരു കിലോഗ്രാം വെള്ളിയ്ക്ക് 47,500 രൂപയുമാണ് വില.\nഒരു കിലോഗ്രാം ചിക്കന് 100 രൂപ മാത്രം; സവാള വില 200 രൂപയിലേക്ക് ആര്‍ട്ടിക്കിള് ഷോ\nWeb Title : 2c 24c gold silver price in keala on 7th december 2019


ഒറ്റനോട്ടത്തിൽ തന്നെ പുളളിക്കാരനെ എനിക്ക് വളരെ അധികം ബോധിച്ചു. | ViralKerala.in\nHome Latest ഒറ്റനോട്ടത്തിൽ തന്നെ പുളളിക്കാരനെ എനിക്ക് വളരെ അധികം ബോധിച്ചു.\nഒറ്റനോട്ടത്തിൽ തന്നെ പുളളിക്കാരനെ എനിക്ക് വളരെ അധികം ബോധിച്ചു.\nആഴ്ചയിൽ ഒരിക്കലുള്ള കുർബാന മുടക്കണ്ടെന്നു കരുതി രാവിലെ തന്നെ പള്ളിയിൽ പോയതാണ് (ഭക്തി കൂടുതലായതു കൊണ്ടല്ല, ഞായാറാഴ്ച പള്ളിയിൽ നല്ല കളക്ഷനുള്ള ദിവസം കൂടിയാണ് ). പൊതുവെ ഭക്തി സ്വല്പം കൂടുതലായ കൊണ്ടും,കുർബാനയിൽ ശ്രെദ്ധ അധികമായതു കൊണ്ടും, എന്റെ കണ്ണ് ചൂറ്റും കറങ്ങി കൊണ്ടിരിക്കുവായിരുന്നു. യാദൃശികമായി എന്റെ നോട്ടം പള്ളിയിൽ വന്നിരുന്ന ഒരു ചുള്ളൻ ചേട്ടനിലേക്കായി. ഒറ്റനോട്ടത്തിൽ തന്നെ പുളളിക്കാരനെ എനിക്ക് വളരെ അധികം ബോധിച്ചു. പിന്നെ ഞാൻ അറിയാതെ തന്നെ എന്റെ കണ്ണ് പുള്ളിക്കാരൻ നിൽക്കുന്ന വശത്തേക്കു പോയിക്കൊണ്ടിരുന്നു. പള്ളിയിൽ നിന്ന് ഇറങ്ങിയതിനു ശേഷവും അയാളെപ്പറ്റി തന്നെയായിരുന്നു ചിന്ത മുഴുവനും, ഇങ്ങനെ ഒരു മുതലിനെ ഇത്രെയും നാള് കാണാതിരുന്നതിനെ ഓർത്തു വല്ലാത്ത കുറ്റബോധം തോന്നി.\nപിന്നെ എങ്ങനെയെങ്കിലും പുള്ളിനെ പറ്റി അറിയണം എന്ന് മാത്രമായി. കൂട്ടുകാരോട് ഒന്നും അറിയാത്ത മട്ടിൽ അങ്ങേരെ പറ്റിയുള്ള സകല വിവരങ്ങളും ചോർത്തി എടുത്തു. പുള്ളിടെ പേര് അരുൺ, ബിടെക് കഴിഞ്ഞു ഇരിക്കുവാണ്, ജോലി ഒന്നും ആയിട്ടില്ല, അച്ഛനും അമ്മയും അനിയനും അടങ്ങിയ കൊച്ചു കുടുംബം. പിന്നെ കേട്ട വാർത്ത എന്നെ ആകപ്പാടെ തളർത്തികളഞ്ഞു, അങ്ങേരോട് ഇഷ്ടം തുറന്നു പറഞ്ഞ ഒരു പെങ്കൊച്ചിന് മുഖത്തു അടിച്ചിട്ടുണ്ട് അത്രെ. അത് കേട്ടമാത്രയിൽ ഉള്ളിൽ തോന്നിയ ഇഷ്ടം അവിടെ തന്നെ കുഴിച്ചുമൂടി.\nഅങ്ങനെ അരുണിനെ ഒക്കെ മറന്നു ലൈഫ് നല്ല ഹാപ്പി ആയി പോവുമ്പോളാണ് ഫ്രണ്ട്സ് ആയിട്ടു “ഓം ശാന്തി ഓശാന” കാണാൻ പോയത്. സിനിമ കണ്ടു ഇറങ്ങിയപ്പോൾ അരുൺ ബുള്ളറ്റിൽ പോകുന്ന സീൻ ആയിരുന്നു മനസ് മുഴുവനും. അപ്പോൾത്തന്നെ വീണ്ടും എന്റെ ഉള്ളിൽ കുഴിച്ചിട്ടിരുന്ന പ്രണയം മുളപൊട്ടി ഉഴർത്തു എഴുന്നെറ്റു. എന്നാലും അന്ന് കേട്ട കഥ മുളയെ വളർത്താൻ സമ്മതിച്ചില്ല.\nഅങ്ങനെ പുള്ളികാരനോടുള്ള വൺ സൈഡ് ലവുമായി മുന്പോട്ടു പോയികൊണ്ടിരിക്കെ, പള്ളിൽ വെച്ച് അങ്ങേരെ വീണ്ടും കണ്ടു മുട്ടി. ഞാൻ അന്വേഷിച്ചു നടന്ന ആള് എന്റെ മുമ്പിൽ വന്നു നിന്നു. ഒരു നിമിഷം എന്റെ മനസ്സിൽ ലഡു പൊട്ടി. എന്റെ ഉള്ളിൽ ലഡു പൊട്ടിയ സമയം കൊണ്ട് തന്നെ എന്റെ കരണത്തും ഒന്നു പൊട്ടി. ഇനി ഞാൻ രഹസ്യമായി പ്രേമിക്കുന്നത് എങ്ങാനും പുള്ളി അറിഞ്ഞോ എന്ന് ഓർത്തു അമ്പരന്നു കുന്തം വിഴുങ്ങിയ പോലെ നിന്നപ്പോൾ, ആരോ പറയുന്നത് കേട്ടു;\n“ഡാ അവൾ അല്ലടാ, അവിടെ നിൽക്കുന്ന ചുവന്ന ചുരിദാർ ആണ് “.\nഅപ്പൊ ഞാൻ ചുവന്ന ചുരിദാർ ഇട്ടതായിരുന്നു പ്രശ്നം, എന്റെ പറന്നു പോയ കിളി തിരിച്ചു വന്നു. ആൾ മാറി പോയതാണ്. എന്റെ ചോർന്നു പോയ ധൈര്യം ഒക്കെ വീണ്ടെടുത്ത് ചമ്മി നിൽക്കുന്ന പുള്ളിക്കാരന്റെ മുഖത്തു നോക്കി ഞാൻ രണ്ടു ഡയലോഗ് അങ്ങ് കാച്ചി.\n“അപ്പൊ എങ്ങനെയാ ഇങ്ങോട്ട് തന്നത് തിരിച്ചു തന്നെകട്ടെ.” ഇത് കേട്ടു പ്ലിങ്ങസ്സ്യ എന്ന ആ നിൽപ് കണ്ടപ്പോൾ പയ്യേ ഒന്നു ചിരിച്ചു കൊണ്ട് പറഞ്ഞു, “ചേട്ടാ ഇത്രെയും എടുത്തു ചാടരുത് ട്ടാ, ദേഷ്യം ഒക്കെ ഇത്തിരി കുറയ്ക്കാൻ നോക്ക്.” ഇതും പറഞ്ഞു സ്ലോ മോഷനിൽ ഞാൻ നടന്നു നീങ്ങുമ്പോൾ എനിക്ക് എന്നോട് തന്നെ ഒരു മതിപ്പൊക്കെ തോന്നി. പക്ഷെ അപ്പോഴും നേരത്തെ കിട്ടിയതിന്റെ വേദന നല്ലോണം ഉണ്ടായിരുന്നു.\nഅന്ന് ഞാൻ ഉറപ്പിച്ചു ഈ തല്ലു ഞാൻ ജീവിതകാലം മുഴുവൻ കൊള്ളേണ്ടി വരുമെന്നു. ഒരു തല്ലു കിട്ടിയതിന്റെ ധൈര്യത്തിൽ എന്റെ പ്രണയം തുറന്നു പറയാൻ ഞാൻ തിരുമാനിച്ചു.\nഅങ്ങനെ അടുത്ത ഞായറാഴ്ച രണ്ടുംകല്പിച്ചു ഞാൻ പുള്ളിടെ അടുത്ത് ചെന്നു പറഞ്ഞു, “എന്തായാലും ഞാൻ വെറുതെ ഒരു തല്ലു കൊണ്ട് എന്ന പിന്നെ അത് പരിഹരിക്കാൻ തല്ലു കൊള്ളുന്ന ഒരു കാര്യം പറയാം, എനിക്ക് ഇയാളെ ഇഷ്ടാണ്. പെട്ടന്നൊന്നും മറുപടി പറയണം എന്നില്ല, നല്ലോണം ആലോചിച്ചിട്ട് ഇഷ്ടമാണേൽ എന്റെ അപ്പനോട് വന്നു ചോദിച്ച മതി”. ഒറ്റ ശ്വാസത്തിൽ ഇത്രെയും എങ്ങനെയൊക്കെയോ ഞാൻ പറഞ്ഞു ഒപ്പിച്ചു. ഒരു തല്ലും കൂടി പ്രേതിഷിച്ച എനിക്ക് പക്ഷെ കിട്ടിയത് ഒരു ഉഗ്രൻ പുഞ്ചിരി ആയിരുന്നു.\nഅധികം വൈകാതെ തന്നെ എനിക്കിട്ടു ഒന്നു പൊട്ടിച്ച ഞങ്ങളുടെ പള്ളിയിൽ വെച്ച് തന്നെ കർത്താവു അങ്ങേരെ കൊണ്ട് എന്നെ കെട്ടിച്ചു. ഇനി എത്ര പൊട്ടിക്കൽ കൊള്ളേണ്ടി വരുമെന്നു തമ്പുരാനറിയാ. ( എന്റെ കയ്യിലിരുപ്പുവെച്ചു നോക്കുവാണേൽ ഒരുപാടു കിട്ടാനുള്ള ചാൻസ് കാണാനുണ്ട്)\nരചന: Anjana Joji\nPrevious articleഅന്നാണ് അച്ഛൻ ആദ്യമായൊന്നുള്ളുതുറന്ന് എന്നോട് സംസാരിക്കുന്നത് !!!\nNext article“ഇതാ ഞാൻ പറഞ്ഞ വാക്കു പാലിച്ചിരിക്കുന്നു അളിയാ….ഇനി നിങ്ങളായി നിങ്ങളുടെ പാടായി….”


കേരളത്തില് 223 പേര്‍ക്ക് കൊവിഡ്-19 സ്ഥിരീകരിച്ചു » Newsthen\nകേരളത്തില് 223 പേര്‍ക്ക് കൊവിഡ്-19 സ്ഥിരീകരിച്ചു\nകേരളത്തില് 223 പേര്‍ക്ക് കൊവിഡ്-19 സ്ഥിരീകരിച്ചു എറണാകുളം 55, തിരുവനന്തപുരം 48, കോഴിക്കോട് 27, തൃശൂര് 17, ആലപ്പുഴ 14, കോട്ടയം 11, കൊല്ലം 10, പത്തനംതിട്ട 10, കണ്ണൂര് 9, മലപ്പുറം 7, പാലക്കാട് 7, ഇടുക്കി 4, വയനാട് 4, കാസര്‍ഗോഡ്0എന്നിങ്ങനേയാണ് ജില്ലകളില് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 10,673 സാമ്പിളുകളാണ് പരിശോധിച്ചത്.\nകഴിഞ്ഞ 24 മണിക്കൂറിനിടെ മരണങ്ങളൊന്നും കൊവിഡ്-19 മൂലമാണെന്ന് സ്ഥിരീകരിച്ചിട്ടില്ല. ഇതുകൂടാതെ സുപ്രീം കോടതി വിധിപ്രകാരം കേന്ദ്രസര്‍ക്കാരിന്റെ പുതിയ മാര്‍ഗനിര്‍ദേശമനുസരിച്ച് അപ്പീല് നല്‍കിയ5മരണങ്ങള് റിപ്പോര്‍ട്ട് ചെയ്തിട്ടുണ്ട്. ഇതോടെ സംസ്ഥാനത്തെ ആകെ മരണം 68,365 ആയി.\nരോഗം സ്ഥിരീകരിച്ച് ചികിത്സയിലായിരുന്ന 299 പേര് രോഗമുക്തി നേടി. തിരുവനന്തപുരം 52, കൊല്ലം 23, പത്തനംതിട്ട 19, ആലപ്പുഴ 14, കോട്ടയം 36, ഇടുക്കി 18, എറണാകുളം 55, തൃശൂര് 20, പാലക്കാട് 1, മലപ്പുറം 8, കോഴിക്കോട് 24, വയനാട് 9, കണ്ണൂര് 20, കാസര്‍ഗോഡ്0എന്നിങ്ങനേയാണ് രോഗമുക്തിയായത്. ഇതോടെ 2211 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്.\nചോദ്യം ചെയ്യലിന് ഹാജരാകാന് അസൗകര്യം അറിയിച്ച് കാവ്യാ മാധവന്\nകെ റെയിൽ പദ്ധതി തകർക്കാൻ കോ- ലീ -ബി സഖ്യത്തിന്‍റെ ശ്രമം: കോടിയേരി ബാലകൃഷ്ണൻ\nജഡ്ജി കോടതിയില്; ജഡ്ജിയുടെ വീട്ടില് കടന്ന് ആയുധധാരികളായ മൂന്നംഗസംഘത്തിന്റെ കവര്‍ച്ച\nസാമ്പത്തികതട്ടിപ്പുകള് തടയും; കേരള പോലീസിന്റെ ഇക്കണോമിക് ഒഫന്‍സസ് വിങ് ബുധനാഴ്ച നിലവില് വരും\nഎംബാപ്പെ റയലിലേക്കു തന്നെ; പ്രഖ്യാപനം ചാമ്പ്യന്‍സ് ലീഗ് ഫൈനലിനു ശേഷം\nകാന് ഫിലിം ഫെസ്റ്റിവല് ജൂറി ടേബിളില് ദീപിക; അഭിമാനത്തോടെ ഇന്ത്യന് ആരാധകര്


Bigg Boss Malayalam Season 3: Kidilam Firoz Opens Up About The Image Issue And New Nick Names | ബിഗ് ബോസ് ഹൗസില് ഇമേജ് നോക്കി കളിക്കാന് പറ്റില്ല, കാരണം തുറന്നുപറഞ്ഞ് കിടിലം ഫിറോസ് - Malayalam Filmibeat\nബിഗ് ബോസ് ഹൗസില് ഇമേജ് നോക്കി കളിക്കാന് പറ്റില്ല, കാരണം തുറന്നുപറഞ്ഞ് കിടിലം ഫിറോസ്\n| Updated: Thursday, May 27, 2021, 12:55 [IST]\nബിഗ് ബോസ് മൂന്നാം സീസണിലെ മികച്ച ഗെയിമര്‍മാരില് ഒരാളായിരുന്നു കിടിലം ഫിറോസ്. ഇത്തവണ വിജയസാധ്യതകളുളള മല്‍സരാര്‍ത്ഥികളില് മുന്നില് നില്‍ക്കുന്ന താരം കൂടിയാണ് അദ്ദേഹം. മികച്ച ഗെയിമിനൊപ്പം ഇടയ്ക്ക് ചില വിഷയങ്ങളില് ഫിറോസിന് വിമര്‍ശനങ്ങളും നേരിടേണ്ടി വന്നിരുന്നു. അതേസമയം വീട്ടിലെത്തിയ ശേഷം ആരാധകരുമായി സംസാരിക്കാന് കിടിലം ലൈവില് എത്തിയിരുന്നു. ഇതുവരെ പിന്തുണച്ച എല്ലാവര്‍ക്കും നന്ദി പറഞ്ഞ ഫിറോസ് ഇമേജ് നോക്കി കളിക്കാനുളള ഒരു ഗെയിമല്ല ബിഗ് ബോസെന്നും അഭിപ്രായപ്പെട്ടു.\nമല്‍സരിക്കുമ്പോ നമ്മളുടെ ഉളളിലെ മനുഷ്യന് ഈ പറഞ്ഞപോലെ അയ്യോ മല്‍സരിക്കേണ്ടാ എന്ന് തോന്നും. ഓണവില്ല് കിട്ടി. അതേസമയം നമ്മുടെ ഉളളിലെ ഗെയിമര്‍ക്ക് മല്‍സരിക്കണമെന്ന മല്‍സര ബുദ്ധി പിന്നെ തോന്നും. ചുരിക്കിപ്പറഞ്ഞാല് ആ സമയത്ത് നമുക്ക് ശരിയെന്ന് തോന്നുന്ന, നമുക്ക് നമ്മുടെ ഉളളില് നീതിയെന്ന് തോന്നുന്ന കാര്യങ്ങളുടെ കൂടെ നില്‍ക്കേണ്ടി വരും.\nപിന്നെ ഇമേജ് നോക്കി കളിക്കാനുളള ഒരു ഗെയിമല്ല ബിഗ് ബോസ്. ഇമേജ് നോക്കി ബിഗ് ബോസ് ഹൗസില് കളിക്കാന് പറ്റില്ല. അത് നിങ്ങള്‍ക്ക് പച്ചവെളളം പോലെ അറിയുമായിരിക്കും. നമ്മള് അവിടെ ഇമേജ് നോക്കി നില്‍ക്കുവാന് ശ്രമിക്കുകയാണെങ്കില് മുന്നോട്ടുപോവാന് പറ്റില്ല. പലതരത്തിലുളള പ്രതിബന്ധങ്ങളും നേരിടേണ്ടി വരും. പിന്നെ ഇമേജ് നോക്കാതെ പുറത്ത് കുറച്ചുപേര് നമുടെ ശരിക്കൊപ്പം നില്‍ക്കുമെന്ന് കരുതി കളിക്കുക എന്നുളളത് മാത്രമേ ബിഗ് ബോസ് പോലെ ഒരു പ്ലാറ്റ്‌ഫോമില് പറ്റുളളൂ.\nഅപ്പോ അത് ചെയ്യാന് പരമാവധി ശ്രമിച്ചിട്ടുണ്ട്. പിന്നെ പുറത്തിറങ്ങിയപ്പോള് പുതിയ കുറെ പേരുകള് ഞാന് അറിഞ്ഞു. കഴിഞ്ഞ പതിനഞ്ച് വര്‍ഷങ്ങളായി കിടിലം ഫിറോസ് എന്ന പേരിലാണ് അറിയപ്പെട്ടത്. ഇപ്പോ അതിനൊക്കെ ഒരു മാറ്റം കിട്ടി. ഒരുപാട് പേര് എന്നോട് ചോദിച്ചു സോഷ്യല് മീഡിയയില് വന്ന പേരുകള് വാവകള് എങ്ങനെ എടുത്തുവെന്ന്. അവര്‍ക്ക് വാപ്പയുടെ പുതിയ പേരൊക്കെ ഇഷ്ടപ്പെട്ടു. കട്ടില് ഫിറോസ് എന്ന പേരില് മക്കള്‍ക്ക് സങ്കടമില്ല. നിങ്ങളുടെ തമാശകളെ ഞങ്ങള് തമാശകളായിട്ടെ കണ്ടിട്ടുളളൂ. പിന്നെ നിങ്ങള് തിരുത്തണമെന്ന് പറഞ്ഞ കാര്യങ്ങള് തിരുത്താന് ഞാന് പരമാവധി ശ്രമിക്കും.\nപിന്നെ ഇനി മുന്നോട്ട് പോവുമ്പോള് ഇതൊരു ഷോയാണ്. സ്വഭാവികമായിട്ടും പോസിറ്റീവ്‌സും നെഗറ്റീവ്‌സുമൊക്കെ ഉണ്ടാകും. അതിനെ നമ്മള് എങ്ങനെ എടുക്കുന്നു എന്നുളളതാണ് കാര്യം. വോട്ടിംഗ് കഴിയുന്നത് വരെ സ്വഭാവികമായിട്ടും ഷോയെ കുറിച്ച് കൂടുതലൊന്നും പറയാന് സാധിക്കില്ല. എന്നാലും നിങ്ങള് ഇത്രയുംനാള് തന്ന സപ്പോര്‍ട്ടിന് ഒരുപാട് നന്ദി.\nഞാന് കണ്ണുംപൂട്ടി കളിക്കുവായിരുന്നു അവിടെ. പുറത്തെ ഇമേജ്, പുറത്തെ സപ്പോര്‍ട്ട് എന്നിവ ഒന്നുംതന്നെ ചിന്തിക്കാനുളള സമയമുണ്ടായിരുന്നില്ല അവിടെ. ബിഗ് ബോസിലെ രീതിക്കനുസരിച്ച് കളിക്കുകയായിരുന്നു. ഒരുപാട് പേര് വിളിച്ചു. അവരൊക്കെ ഒരുപാട് നല്ല അഭിപ്രായങ്ങള് പറഞ്ഞു. ഒരുപാട് പ്രശ്‌നങ്ങളിലൂടെ, ഒട്ടേറെ മാനസിക സംഘര്‍ഷങ്ങളിലൂടെ, ഒരുപാട് വിഷയങ്ങളിലൂടെ കടന്നുപോവേണ്ട സമയമായിരുന്നു അത്.\nഒരുപാട് വിമര്‍ശനങ്ങളിലൂടെ, നിരൂപണങ്ങളിലൂടെ കടന്നുപോവേണ്ട 95 ദിവസങ്ങളായിരുന്നു അത്. അപ്പോ അതിനകത്തുളള സമയത്ത് പുറത്തെ കാര്യങ്ങളൊന്നും അറിയത്തില്ല നമുക്ക്. അപ്പോ അകത്ത് നില്‍ക്കുന്ന ഓരോ നിമിഷവും എന്റെ പ്രതീക്ഷ മാത്രമായിരുന്നു ശരി ചെയ്യാന്. ശരി ചെയ്യുക എന്ന് പറയുന്നതിനെ എല്ലാവരും ശരിയെന്ന് പറയണമെന്നില്ല. പക്ഷേ എന്റെ മനസില് ശരിയെന്ന് തോന്നുന്ന, എന്റെ ചുറ്റും കാണുന്ന സാഹചര്യത്തിലുളള നീതി എന്താണെന്നും അതിനനുസരിച്ച് മുന്നോട്ട് പോവുക.\nഒരു തരിമ്പും ഇപ്പറഞ്ഞ പോലെ നമ്മുടെ അടുത്ത് ഒരു ദോശവശമുണ്ടെങ്കില് അത് പുറത്തുവരട്ടെ. അതിനാണല്ലോ നമ്മള് ബിഗ് ബോസില് പോയത്. നമ്മള് ബിഗ് ബോസില് ഒരു നല്ല ആളായി, അല്ലെങ്കില് പാവം മനുഷ്യനായി ഞാന് എനിക്ക് ദോശമൊന്നും ഇല്ലെന്ന് വരുത്തിതീര്‍ക്കുന്നത് എനിക്ക് താല്‍പര്യമുണ്ടായിരുന്നില്ല. അതുകൊണ്ട് തന്നെ ഞാന് എന്താണോ അങ്ങനെ തന്നെയാണ് നിന്നത്. അപ്പോ അതില് ഒരുപാട് പേര് അംഗീകരിച്ചു. ഒരുപാട് പേര് വിമര്‍ശിച്ചു. അംഗീകാരത്തിനും വിമര്‍ശനത്തിനുമെല്ലാം ഹൃദയം നിറഞ്ഞ നന്ദി, കിടിലം ഫിറോസ് പറഞ്ഞു.\nBigg Boss Malayalam Season 3: Kidilam Firoz Opens Up About The Image Issue And New Nick Names


September 11, 2015 , ജോസ് പിന്റോ സ്റ്റീഫന്\nഇന്ന് സെപ്തംബര് പതിനൊന്ന്. ലോകമനഃസ്സാക്ഷിയെ ഞെട്ടിച്ച ആ മഹാദുരന്തം നടന്നിട്ട് ഇന്ന് പതിനാലു വര്‍ഷം തികയുന്നു. ആ ദാരുണസംഭവത്തില് ജീവന് നഷ്ടപ്പെട്ടവരെ നമുക്ക് ഈ അവസരത്തില് ഓര്‍ക്കാം. അവരെയോര്‍ത്ത് വേദനിക്കുന്നവര്‍ക്കായി നമുക്ക് പ്രാര്‍ത്ഥിക്കാം. ദൈവാനുഗ്രഹം കൊണ്ട് ആ അപകടത്തില് അകപ്പെടാതെ രക്ഷപ്പെട്ടവരില് മലയാളികളുമുണ്ടായിരുന്നു. അവരില് ഒരാളും എന്റെ സുഹൃത്തുമായ പ്രിന്‍സ് മാര്‍ക്കോസിനെ വീണ്ടും കാണുവാന് ഈയ്യിടെ അവസരമുണ്ടായി.\nസംസാരമധ്യേ ഈ വിഷയവും കടന്നുവന്നു. ഓരോ വര്‍ഷവും ഈ ദിനം കടന്നുവരുമ്പോള് മനസ്സില് ഭീതി തോന്നുന്നു എന്ന് അദ്ദേഹം പറഞ്ഞു. അതോടൊപ്പം ആയുസ്സ് നീട്ടിത്തന്ന ദൈവത്തോടുള്ള നന്ദിയും മനസ്സില് സ്ഥാനം പിടിക്കുമെന്നും അദ്ദേഹം കൂട്ടിച്ചേര്‍ത്തു.\nഅമേരിക്കന് മലയാളികള്‍ക്ക് സുപരിചിതനാണ് അദ്ദേഹം. ഫൊക്കാനയുടെ സ്ഥാപക നേതാക്കളിലൊരാളൂം മാധ്യമരംഗത്ത് സജീവമായി പ്രവര്‍ത്തിക്കുകയും ചെയ്യുന്ന അദ്ദേഹം അക്ഷരം മാസികയുടെ മുഖ്യ സാരഥികളിലൊരാളായി സേവനം ചെയ്യുന്നു.\nസെപ്തംബര് ദുരന്തം നടന്ന കാലഘട്ടത്തില് വേള്‍ഡ് ട്രേഡ് സെന്ററില് ഉള്ള ഓഫീസിലായിരുന്നു അദ്ദേഹം ജോലി ചെയ്തിരുന്നത്. ഓരോ ദിവസവും വ്യത്യസ്ഥ സമയത്ത് ജോലിക്കെത്തിയാല് മതിയായിരുന്നു. അന്നേ ദിവസം വൈകിയാണ് ജോലിക്കെത്തിയത്. സബ്‌വേയിലെ ട്രെയിന് സംഭവസ്ഥലത്തിനടുത്ത സ്റ്റേഷനില് എത്തിയപ്പോള് സര്‍വീസ് നിര്‍ത്തിവെയ്ക്കുന്നതായ അനൗണ്‍സ്മെന്റ് അവിടത്തെ പബ്ലിക് അഡ്രസ് സിസ്റ്റം വഴി എല്ലാവരും അറിഞ്ഞു.\nപ്ലാറ്റ്ഫോമില് ഇറങ്ങിയപ്പോള് എന്തോ സംഭവിച്ചിട്ടുണ്ടെന്ന് മനസ്സിലായി. എങ്ങും പുകപടലം…. അതിനിടയിലൂടെ വാവിട്ടു നിലവിളിച്ചുകൊണ്ട് ജനങ്ങള് ഓടുന്നു..! കറുത്തവരും വെളുത്തവരും ഏഷ്യാക്കാരും എല്ലാം തന്നെ ഒരേ ദിശയിലേക്ക് ഓടുന്നു…!\nപ്രിന്‍സ് മാര്‍ക്കോസും അവരോടൊപ്പം ചേര്‍ന്ന് ബ്രൂക്ക്‌ലിന് ബ്രിഡ്ജിനടുത്തേക്ക് ഓടി. മൂന്നാലു മണിക്കൂറുകള് കൊണ്ടാണ് പാലം കടന്നത്. പിന്നെയും രണ്ടുമൂന്നു മണിക്കൂറുകള് കഴിഞ്ഞാണ് പിതാവിനെ തിരഞ്ഞെത്തിയ മകനെ കാണാന് കഴിഞ്ഞത്.\nമൊബൈല് ഫോണ് സിഗ്നലുകള് പ്രവര്‍ത്തിക്കാത്തതുകൊണ്ട് വീട്ടില് വിവരമറിയിക്കാന് പോലും കഴിഞ്ഞില്ലെന്ന് പ്രിന്‍സ് പറഞ്ഞു. എങ്കിലും ടെലിവിഷനിലൂടെ ഇതെല്ലാം കണ്ടുകൊണ്ടിരുന്ന കുടുംബാംഗങ്ങള് അദ്ദേഹത്തെ കൂട്ടിക്കൊണ്ടു പോകാന് എത്തുകയായിരുന്നു.\nഇനിയും ഇങ്ങനെയുള്ള ദുരന്തങ്ങള് ഭൂമിയില് ഉണ്ടാകരുതെന്നാണ് പ്രിന്‍സ് മാര്‍ക്കോസിന്റെ പ്രാര്‍ത്ഥന. പ്രകൃതിക്ഷോഭങ്ങള്, യുദ്ധം, ഭീകരവാദം, മതവിദ്വേഷം, വര്‍ഗീയത, വര്‍ണ്ണവിവേചനം എന്നീ തിന്മകളില് നിന്നും വിമുക്തമായ ഒരു സുന്ദര ലോകം നിലവില് വരുന്നതിനായി അദ്ദേഹം ആഗ്രഹിക്കുന്നു. അതിനായി പ്രാര്‍ത്ഥിക്കുകയും ചെയ്യുന്നു.


കൈയില് പണമുണ്ടോ, നിങ്ങള്‍ക്ക് ബി.ജെ.പി നേതാവാകാം: ഉദ്ധവ് താക്കറെ – Chandrika Daily\nBy chandrika Friday May 25, 2018 15:50 pm\nകൈയില് പണമുണ്ടോ, നിങ്ങള്‍ക്ക് ബി.ജെ.പി നേതാവാകാം: ഉദ്ധവ് താക്കറെ\nമുംബൈ: ബി.ജെ.പിയെ രൂക്ഷമായി വിമര്‍ശിച്ച് വീണ്ടും ശിവസേന നേതാവ് ഉദ്ധവ് താക്കറെ രംഗത്ത്. പണത്തിനു പിന്നാലെയാണ് ബി.ജെ.പിയെന്നും, നിങ്ങളുടെ പണക്കിഴി ബി.ജെ.പിയുടെ മുന്നില് കാഴ്ചവെച്ചാല് നിങ്ങള്‍ക്കും പാര്‍ട്ടിയുടെ…\nമുംബൈ: ബി.ജെ.പിയെ രൂക്ഷമായി വിമര്‍ശിച്ച് വീണ്ടും ശിവസേന നേതാവ് ഉദ്ധവ് താക്കറെ രംഗത്ത്. പണത്തിനു പിന്നാലെയാണ് ബി.ജെ.പിയെന്നും, നിങ്ങളുടെ പണക്കിഴി ബി.ജെ.പിയുടെ മുന്നില് കാഴ്ചവെച്ചാല് നിങ്ങള്‍ക്കും പാര്‍ട്ടിയുടെ നേതാവാകാമെന്നാണ് ഉദ്ധവ് താക്കറെ വിമര്‍ശിച്ചത്. അതേസമയം പണം തന്നെ ഇതുവരെ സ്വാധിനിച്ചിട്ടില്ലെന്നും എന്റെ സമ്പത്ത് എന്നെ വിശ്വസിക്കുന്ന അണികളാണെന്നും അദ്ദേഹം കൂട്ടിച്ചേര്‍ത്തു. ഉപതെരഞ്ഞെടുപ്പിന്റെ പ്രചാരണ വേളയിലാണ് ഉദ്ധവ് താക്കറെയുടെ വിമര്‍ശനം.\nപല്‍ഗര് നിയമസഭാ മണ്ഡലത്തില് ഉപതെരഞ്ഞെടുപ്പ് നടക്കാനിരിക്കെയാണ് ബി.ജെ.പിക്കെതിരെ ഉദ്ധവ് ആഞ്ഞടിച്ചത്. നിലവില് ബി.ജെ.പിയുടെ മണ്ഡലമായ പല്‍ഗറില് എം.എല്.എ ചിന്താമന് വനാഗയുടെ മരണത്തെ തുടര്‍ന്നാണ് തെരഞ്ഞെടുപ്പ് നടക്കുന്നത്. സമീപകാലത്ത് കോണ്‍ഗ്രസ് ഉപേക്ഷിച്ചു വന്ന രാജേന്ദ്ര ഗാവിതിനാണ് ബി.ജെ.പി ഇവിടെ സീറ്റു നല്‍കിയത്. അതേസമയം ചിന്താമന് വനാഗയുടെ മകന് ശ്രീനിവാസ് വനാഗയാണ് ശിവസേനയുടെ സ്ഥാനാര്‍ത്ഥി.\nഗോത്രവംശജനായ ശ്രീനിവാസ് വനാഗയുടെ കൈയില് വേണ്ടത്ര പണം ഇല്ലെന്ന് മനസ്സിലാക്കിയാണ് പുതുതായി പാര്‍ട്ടിയിലെത്തിയ ധനികന് സീറ്റ് നല്‍കിയതെന്നും അദ്ദേഹം ആരോപിച്ചു. അതേസമയം വനാഗ കുടുംബത്തിലെ ഒരു വ്യക്തിയെ ബി.ജെ.പി സ്ഥാനാര്‍ത്ഥിയായി പരിഗണിക്കവെയാണ് ശിവസേന ശ്രീനിവാസിനെ സ്ഥാനാര്‍ത്ഥിയായി പ്രഖ്യാപിച്ചത്. ഇതിലൂടെ ശിവസേന ബി.ജെ.പി വഞ്ചിക്കുകയായിരുന്നെന്നും മുഖ്യമന്ത്രി ദേവന്ദ്ര ഫട്‌നാവിസ് പ്രതികരിച്ചു. മെയ് 28നാണ് പല്‍നഗര് മണ്ഡലത്തില് ഉപതെരഞ്ഞെടുപ്പ്.\n2019ലെ ലോക്‌സഭാ തെരഞ്ഞെടുപ്പില് ഒറ്റക്ക് മല്‍സരിക്കാന് ശിവസേനാ നേരത്തെ തീരുമാനിച്ചിരുന്നു. മുംബൈയില് നടന്ന പാര്‍ട്ടി ദേശീയ നിര്‍വാഹക സമിതി യോഗത്തിലാണ് ബി.ജെ.പിയുമായുള്ള സഖ്യം ഉപേക്ഷിച്ച് പൊതുതെരഞ്ഞെടുപ്പില് ഒറ്റക്ക് മത്സരിക്കാന് തീരുമാനിച്ചത്.\nCategories: Culture, More, Views Tags: BJP, India, Mumbai, shiva sena, Udhav Thaakare


Amarinder Singh orders probe into 38 suspected spurious liquor deaths | പഞ്ചാബിലെ വിഷമദ്യ ദുരന്തത്തിൽ മരിച്ചവരുടെ എണ്ണം 38 ആയി; സംഭവവുമായി ബന്ധപ്പെട്ട് ഇതുവരെ അറസ്റ്റിലായത് ഏഴ് പേർ; വിഷമദ്യ ദുരന്തം അരങ്ങേറിയത് അമൃത്സർ, ബട്ടാല,തൻ തരൺ എന്നീവിടങ്ങളിൽ; കൂടുതൽ ആളുകൾ മദ്യം കഴിച്ചിട്ടുണ്ടോ എന്ന് കണ്ടെത്താൻ അഞ്ച് സംഘങ്ങളെ നിയോഗിച്ചു; അനധികൃതമായി പ്രവർത്തിക്കുന്ന മദ്യനിർമ്മാണശാലകൾക്കെതിരെ നടപടിയെടുക്കുമെന്നും മുഖ്യമന്ത്രി അമരേന്തർ സിങ് - MarunadanMalayalee.com\nJuly 31, 202010:28 PM IST Permalink\nഅമൃത്‌സർ: പഞ്ചാബിലെ മൂന്ന് ജില്ലകളിലുണ്ടായ വിഷമദ്യ ദുരന്തത്തിൽ മരിച്ചവരുടെ എണ്ണം 38 ആയി. കഴിഞ്ഞ 48 മണിക്കൂറിന് ഇടയിലാണ് സംസ്ഥാന തലസ്ഥാനമായ അമൃത്സർ, ബട്ടാല,തൻതരൺ എന്നിവിടങ്ങളിൽ സംഭവം നടന്നത്. അമൃത്‌സറിൽ മാത്രം പതിനഞ്ച് പേർ മരിച്ചു.\nവിഷമദ്യ ദുരന്തത്തിൽ മുഖ്യമന്ത്രി അമരീന്ദർ സിങ് മജിസ്‌ട്രേറ്റ് തല അന്വേഷണം പ്രഖ്യാപിച്ചിട്ടുണ്ട്. കൂടുതൽ ആളുകൾ മദ്യം കഴിച്ചിട്ടുണ്ടോ എന്ന് കണ്ടെത്താൻ അഞ്ച് സംഘങ്ങളെ നിയോഗിച്ചു. സംസ്ഥാനത്ത് അനധികൃതമായി പ്രവർത്തിക്കുന്ന മദ്യനിർമ്മാണശാലകൾക്കെതിരെ നടപടിയെടുക്കാനും മുഖ്യമന്ത്രി നിർദ്ദേശിച്ചു.\nവിഷമദ്യ ദുരന്തവുമായി ബന്ധപ്പെട്ട് ഏഴ് പേരെ കൂടി അറസ്റ്റ് ചെയ്തു. നേരത്തേ ബൽവീർ കൗറെന്ന സ്ത്രീയെ സംഭവവുമായി ബന്ധപ്പെട്ട് അറസ്റ്റ് ചെയ്തിരുന്നു. കുറ്റവാളികളെ രക്ഷപ്പെടാൻ അനുവദിക്കില്ലെന്ന് മുഖ്യമന്ത്രി ട്വീറ്റിൽ വ്യക്തമാക്കുകയും ചെയ്തു.\nകേസുമായി ബന്ധപ്പെട്ട് മുച്ചൽ സ്വദേശിനിയായ ബൽവീന്ദർ കൗറിനെയാണ് പൊലീസ് ആദ്യം പിടികൂടിയത്. കേസ് എസ്എസ്‌പിയുടെ നേതൃത്വത്തിൽ പ്രത്യേക സംഘവും അന്വേഷിക്കുന്നുണ്ട്. ജൂൺ 29 ന് മുച്ചൽ, താഗ്ര ഗ്രാമങ്ങളിലാണ് വ്യാജമദ്യം കുടിച്ചതിനെ തുടർന്നുള്ള അഞ്ചുമരണങ്ങൾ റിപ്പോർട്ട് ചെയ്തത്. ജൂലൈ 30 ന് വൈകിട്ട് മുച്ചലിൽ സംശയാസ്പദമായ സാഹചര്യങ്ങളിൽ രണ്ടുപേർ മരിച്ചു. മുച്ചലിൽ തന്നെ മൂന്നുമരണങ്ങളും ബട്ടാല നഗരത്തിൽ രണ്ടുമരണങ്ങളും റിപ്പോർട്ട്ചെയ്തു.\nഇന്ന് ബട്ടാലയിൽ അഞ്ച് പേർ കൂടി മരണമടഞ്ഞു.ബട്ടാല സിവിൽ ആശുപത്രിയിൽ കഴിയുന്ന ഒരാളുടെ നില ഗുരുതരമാണ്. താരൺ തരണിലും സമാനരീതിയിൽ മരണങ്ങളുണ്ടായി. അമൃത്സർ റൂറലിലും 10 പേർ വിഷമദ്യം കഴിച്ച് മരിച്ചു. മരിച്ച നാല് പേരുടെ പോസ്റ്റ് മോർട്ടം ഇന്ന് നടക്കും. ഇതിന് ശേഷമേ മരണത്തിന്റെ കൃത്യമായ കാരണം വ്യക്തമാകുകയുള്ളൂ.\nജലന്ധറിലെ ഡിവിഷണൽ കമ്മീഷണർക്കാണ് അന്വേഷണ ചുമതല. അന്വേഷണത്തിന് പൊലീസിന്റെയും മറ്റു വിദഗ്ധരുടെയും സഹായം സ്വീകരിക്കാമെന്ന് മുഖ്യമന്ത്രി വ്യക്തമാക്കിയിട്ടുണ്ട്. ജലന്ധർ ഡെപ്യൂട്ടി കമ്മീഷണറും എക്‌സൈസ്, ടാക്‌സേഷൻ വകുപ്പ് കമ്മീഷണറും മൂന്ന് ജില്ലകളിലെ എസ്‌പിമാരും അന്വേഷണത്തിൽ പങ്കാളികളാകും. അന്വേഷണത്തിൽ കുറ്റക്കാരെന്ന് കണ്ടെത്തിയവർക്കെതിരെ കർശന നടപടിയെടുക്കുമെന്ന് മുഖ്യമന്ത്രി അമരീന്ദർ പറഞ്ഞു.അനധികൃത മദ്യനിർമ്മാണ കേന്ദ്രങ്ങൾ കണ്ടെത്താൻ വ്യാപകമായ റെയ്ഡിനും ഉത്തരവിട്ടു. അതേസമയം, ദുരന്തം എങ്ങനെ ഉണ്ടായി എന്നതിന്റെ വിശദാംശങ്ങൾ പുറത്തുവരാനിരിക്കുന്നതേയുള്ളു.\nമകളെ കൊലപ്പെടുത്തി വർഷങ്ങൾ കഴിഞ്ഞിട്ടും നീതി ലഭിച്ചല്ല\nകോഴിക്കോട് കോർപ്പറേഷന്റേത് സമാനതകളില്ലാത്ത പ്രവർത്തനമെന്ന് മുഖ്യമന്ത്രി


KASHMIR | ബാലക്കോട്ടിൽ സജീവമായി ജെയ്ഷെ ഭീകര ക്യാമ്പുകൾ - Malayalivartha.com Widgets Magazine\n14 OCTOBER 2019 06:49 PM IST\nബാലാക്കോട്ടെ ജെയ്ഷെ മുഹമ്മദ് പരിശീലന ക്യാമ്ബുകള് വീണ്ടും പ്രവര്‍ത്തന സജ്ജമായതായി സൂചന ലഭിച്ചതായി അന്വേഷണ സംഘം. അതോടൊപ്പം തന്നെ 50ഓളം തീവ്രവാദികള് ബാലാക്കോട്ടിലെ ക്യാമ്ബില് പരിശീലനം നടത്തി വരികയാണെന്നാണ് മുന്നറിയിപ്പ്. ഫെബ്രുവരിയില് ഇന്ത്യ നടത്തിയ വ്യോമാക്രമണത്തില് ബാലാക്കോട്ടെ ജെയ്ഷെ മുഹമ്മദിന്റെ പരിശീല ക്യാമ്ബുകള് തകര്‍ത്തിരുന്നു എന്നാൽ ഈ ക്യാമ്പുകൾ സജീവമായതായാണ് ലഭിക്കുന്ന വിവരം.\nഅതോടൊപ്പം തന്നെ ഫെബ്രുവരി 27നാണ് ഇന്ത്യയുടെ ഫൈറ്റര് ജെറ്റുകള് അതിര്‍ത്തി കടന്ന് ബാലാക്കോട്ടില് തിരിച്ചടി നല്‍കിയത്. ഫെബ്രുവരി 14ന് നാല്‍പ്പത് സിആര്‍പിഎഫ് ജവാന്മാരുടെ മരണത്തിനിടയാക്കിയ പുല്‍വാമ ആക്രമണത്തിന് തിരിച്ചടി നല്‍കിയായിരുന്നു ഇന്ത്യയുടെ നടപടി കൊടുത്തത്.\nഅതേസമയം പുല്‍വാമ ആക്രമണത്തിന്റെ ഉത്തരാവദിത്തം ഏറ്റെടുത്ത ജെയ്ഷെ മുഹമ്മദ് തീവ്രവാദികള് അവരുടെ പരിശീലന ക്യാമ്ബുകള് പുനരാരംഭിച്ചുവെന്നാണ് ഇതിലൂടെ ഉന്നത വൃത്തങ്ങള് നല്‍കുന്ന സൂചന. കശ്മീരിലും അഫ്ഗാനാനിസ്ഥാനിലും ചാവേര് ആക്രമണങ്ങള് നടത്താനാണ് ജെയ്ഷെ ഭീകരര് പദ്ധതിയിടുന്നതെന്നാണ് ലഭ്യമാകുന്ന സൂചന. ഇന്ത്യയുടെ സുരക്ഷാ സേനയെ ലക്ഷ്യം വെച്ച് തീവ്രവാദികള് നുഴഞ്ഞുകയറ്റശ്രമം ശക്തമാക്കിയിട്ടുണ്ടെന്നും മുന്നറിയിപ്പ് ലഭ്യമായിട്ടുണ്ട്.


കൊവിഡ്: എറണാകുളത്ത് കർശന നിയന്ത്രണങ്ങൾ - Express Kerala\nകൊച്ചി: കൊവിഡ് വ്യാപനത്തിന്റെ പശ്ചാത്തലത്തിൽ എറണാകുളം ജില്ലയിൽ കർശന നിയന്ത്രണങ്ങൾ. മാർക്കറ്റുകളിൽ ഉൾപ്പെടെ കർശന നിയന്ത്രണങ്ങൾ ഏർപ്പെടുത്തി. എറണാകുളം റൂറൽ ജില്ലയിലെ അഞ്ച് സബ് ഡിവിഷനുകളിലും പ്രത്യേക സ്‌ക്വാഡ് രൂപീകരിച്ചു.\nകടകളിൽ പൊതുജനത്തിന് നിൽക്കേണ്ട സ്ഥലങ്ങൾ കൃത്യമായി അടയാളപ്പെടുത്തണമെന്നും നിർദേശമുണ്ട്. ഉപഭോക്താക്കൾ മാർക്കറ്റിൽ വരുന്ന സമയത്തിന് കൃത്യത വരുത്തണം. കൊവിഡ് മാനദണ്ഡങ്ങൾ ലംഘിക്കുന്നവർക്കെതിരെ എപ്പിഡമിക് ഡിസീസസ് ഓർഡിനൻസ് പ്രകാരം കേസെടുക്കാനും നിർദേശം നൽകി.\nമാർക്കറ്റുകളിൽ കൂട്ടം കൂടരുതെന്ന് ആലുവ റൂറൽ എസ്. പി നിർദേശം നൽകി. മൊത്ത വ്യാപാരവും ചില്ലറ വ്യാപാരവും ഒറ്റ സമയത്ത് നടത്തുന്നതിന് അനുമതിയില്ല.


നടി മേഘ്‌ന വിൻസെന്റ് വിവാഹമോചിതയാകുന്നു എന്നത് സംബന്ധിച്ച വാർത്തയാണ് കഴിഞ്ഞ ദിവസങ്ങളിൽ സോഷ്യൽ മീഡിയിൽ ചർച്ചയായി മാറിയിരുന്നത്. ഇപ്പോഴിതാ ഇത് സത്യമാണെന്ന് സ്ഥിരീകരിക്കുന്ന തെളിവുകൾ പുറത്ത വന്നിരിക്കുകയാണ്. സിനിമ-സീരിയൽ താരം ഡിംപിൾ റോസിന്റെ സഹോദരൻ ഡോൺ ...\nഡൽഹി: ലോക്ക് ഡൗൺ കാലത്തെ പുനഃസംപ്രേഷണത്തിൽ ചരിത്രമായി രാമായണം. ലോകത്ത് ഏറ്റവും അധികം പേർ കണ്ട വിനോദ പരിപാടിയെന്ന റെക്കോർഡിനാണ് വീണ്ടുമുള്ള വരവിൽ രാമായണം അർഹമായിരിക്കുന്നത്. 1987ൽ ആദ്യം സംപ്രേഷണം ചെയ്ത സീരിയൽ കൊറോണ വൈറസ് വ്യാപനം തടയാനായി പ്രഖ്യാപിച്ച ...\nതിരുവനന്തപുരം: അടച്ചിടൽകാലത്ത് വീട്ടിലിരുന്ന് അവതരണ കല പഠിക്കാം. സിനിമ-സീരിയൽ താരങ്ങൾ, ടി.വി. അവതാരകർ എന്നിവരുടെ വാട്ട്സാപ്പ് കൂട്ടായ്മയിൽ ചേർന്നാൽമാത്രം മതി. ടി.വി. പ്രോഗ്രാംസ് പ്രെമോഷൻ കൗൺസിൽ എന്ന സംഘടനയുടെ ആഭിമുഖ്യത്തിൽ, സീനിയർ പ്രോഗ്രാം പ്രൊഡ്...\nഇന്ത്യയിലെ ഏറ്റവും വലിയ റിയാലിറ്റി ഷോയായിരുന്നു ബിഗ്‌ബോസ്. .ഒരു കൂട്ടം മത്സരാർത്ഥികൾ പുറംലോകവുമായി യാതൊരു ബന്ധവുമില്ലാതെ കുറച്ചുനാൾ ഒരു വീട്ടിൽ ഒരുമിച്ചു ജീവിക്കുക എന്നതാണ് ഈ പരിപാടിയിലൂടെ ലക്ഷ്യമിടുന്നത്. അതുകൊണ്ട് തന്നെ വ്യത്യസ്തത ആശയങ്ങൾ, സ്വഭാവങ്...\nതിരുവനന്തപുരം: കോവിഡ് കാലം എല്ലാവർക്കും തിരിച്ചടികളുടെ കാലമാണ്. വ്യവസായ രംഗത്തും ടെലിവിഷൻ രംഗത്തുമെല്ലാം തിരിച്ചടികളുടെ കഥകൾ മാത്രമേ പറയാനുള്ളൂ. എന്നാൽ, വിനോദ വ്യവസായ രംഗത്തിന് നേട്ടമുണ്ടാക്കാൻ പറ്റിയ സമയാണ് ഇതെന്നാണ് പൊതുവേ ഉണ്ടായിരുന്ന വിലയിരുത്തലു...


Ads in Wikipedia, Virus Infection, Warning, വിക്കിപീഡിയയില് പരസ്യം, വൈറസ് ബാധ, മുന്നറിയിപ്പ് - Malayalam Gizbot\nവിക്കിപീഡിയയില് പരസ്യങ്ങള് കാണുന്നോ? പിസിയെ വൈറസ് ആക്രമിച്ചിട്ടുണ്ടാകും\n| Updated: Saturday, April 13, 2013, 17:13 [IST]\nഓണ്‍ലൈന് സര്‍വ്വവിജ്ഞാനകോശമായ വിക്കിപീഡിയയില് എപ്പോഴെങ്കിലും കമേഴ്ഷ്യല് പരസ്യങ്ങള് കണ്ടിട്ടുണ്ടോ? നിങ്ങളുടെ വെബ് ബ്രൗസറിന് നേരെ വൈറസ് ആക്രമണമുണ്ടായെന്നാണ് ഇത് സൂചിപ്പിക്കുന്നത്. വിക്കിപീഡിയയുടെ കമ്മ്യൂണിറ്റി അഡ്വക്കസി ഡയറക്ടറായ ഫിലിപ്പി ബ്യൂഡറ്റേയാണ് ഇങ്ങനെ പറഞ്ഞത്.\nവിക്കിപീഡിയയില് ഞങ്ങള് പരസ്യങ്ങള് പ്രദര്‍ശിപ്പിക്കുന്നില്ല. ശരാശരി 30 ഡോളര് വീതം ദശലക്ഷക്കണക്കിന് ആളുകളില് നിന്ന് ലഭിക്കുന്ന സംഭാവനയിലാണ് വിക്കിപീഡിയയുടെ പ്രവര്‍ത്തനം ബ്യൂഡറ്റേ പറഞ്ഞു. വെബ്‌സൈറ്റില് വരുന്ന വ്യാജ പരസ്യങ്ങള് ഉപയോക്താക്കളുടെ ബ്രൗസറിലെ വൈറസ് സാന്നിധ്യമാണ് കാണിക്കുന്നതെന്ന് വിക്കിപീഡിയ മുന്നറിയിപ്പ് നല്‍കുന്നുണ്ട്.\nബ്രൗസര് എക്സ്റ്റന്‍ഷന് ഡിസേബിള് ചെയ്യുക, കമ്പ്യൂട്ടര് റിപ്പയര് കേന്ദ്രങ്ങളില് കൊണ്ടുപോയി പരിശോധിക്കുക എന്നിവയാണ് ഇത്തരം പരസ്യങ്ങള് വരാതിരിക്കാന് ചെയ്യേണ്ടതെന്നും സംഘടന വ്യക്തമാക്കുന്നു.\nസാംസങ്ങ് ഗ്യാലക്‌സി A70 ഫോണിനോടു കിടപിടിക്കാന് ഇവര്


ലോകകപ്പ് ഫൈനലിന് മുന്‍പ് ഫ്രാന്‍സിന്റെ ഷര്‍ട്ടുകള് ചൂടപ്പം പോലെ വിറ്റുപോകുന്നു - myKhel Malayalam\n» ലോകകപ്പ് ഫൈനലിന് മുന്‍പ് ഫ്രാന്‍സിന്റെ ഷര്‍ട്ടുകള് ചൂടപ്പം പോലെ വിറ്റുപോകുന്നു\nലോകകപ്പ് ഫൈനലിന് മുന്‍പ് ഫ്രാന്‍സിന്റെ ഷര്‍ട്ടുകള് ചൂടപ്പം പോലെ വിറ്റുപോകുന്നു\nUpdated: Saturday, July 14, 2018, 13:50 [IST]\nമോസ്‌കോ: ലോകകപ്പ് ഫൈനലില് ഫ്രാന്‍സ് ക്രൊയേഷ്യ ടീമുകള് ഏറ്റമുട്ടാനിരിക്കെ കളികാണാനൊരുങ്ങുന്ന ആരാധകര് അത്യാവേശത്തിലാണ്. പ്രമുഖ ടീമുകള് ആദ്യ ഘട്ടത്തില് കൊഴിഞ്ഞപോയെങ്കിലും ഫൈനല് മത്സരം ആഘോഷമാക്കാനാണ് ആരാധകരുടെ ഒരുക്കം. മത്സരത്തിനായി മണിക്കൂറുകള്‍മാത്രം ശേഷിക്കെ ഫ്രാന്‍സിന്റെ ഉടുപ്പുകളാണ് അതിവേഗം വിറ്റുതീരുന്നതെന്ന് കടക്കാര് പറയുന്നു.\nപാരീസില് കടകളിലെല്ലാം തിരക്കോട് തിരക്കാണ്. ഫ്രാന്‍സിന്റെ ജഴ്‌സി ഒരെണ്ണം ധരിച്ചുവേണം ലോകകപ്പ് കാണാനെന്നാണ് ഓരോ ഫ്രഞ്ച് പൗരന്റെയും ആഗ്രഹം. കൈലിയന് എംബാപ്പയുടെയും എന്‍ഗോളോ കാന്റെ തുടങ്ങിയവരുടെ ഷര്‍ട്ടുകള്‍ക്കാണ് കൂടുതല് പ്രിയം. വലിയ ഓര്‍ഡറുകളാണ് ലഭിക്കുന്നതെ ഒരു കടക്കാരന് പറഞ്ഞു.\nഇതു കൂടാതെ ബേക്കറികളിലും തിരക്കു കൂടിയിട്ടുണ്ട്. ഫ്രാന്‍സ് ജയിച്ചാല് മധുരം വിതരണം ചെയ്യാനാണ് ഫുട്‌ബോള് പ്രേമികള് തയ്യാറെടുക്കുന്നത്. ഇതിനായി ട്രൈകളര് കേക്കുകള്‍ക്കും വലിയ ഡിമാന്റാണെന്ന് ഒരു ബേക്കറി ഉടമ പറഞ്ഞു. ഫ്രാന്‍സും ക്രൊയേഷ്യയും തമ്മില് ഞായറാഴ്ച രാത്രിയാണ് ഫൈനല് മത്സരം. മത്സരത്തിന് മുന്‍പുതന്നെ ലോകകപ്പ് നേടിയ ആവേശമാണിപ്പോള് ഫ്രാന്‍സിലെങ്ങും. ആബാലവൃദ്ധം ജനങ്ങളും ഫ്രാന്‍സിന്റെ കിരീടധാരണത്തിന്റെ ആഘോഷത്തിന് തുടക്കമിട്ടുകഴിഞ്ഞു.\nRead more about: france paris croatia world cup 2018 football world cup fifa world cup fifa world cup 2018 russia world cup football fifa ഫ്രാന്‍സ് ക്രൊയേഷ്യ ലോകകപ്പ് 2018 ഫുട്ബോള് ലോകകപ്പ് ഫിഫ ലോകകപ്പ് ഫിഫ ലോകകപ്പ് 2018 റഷ്യ ലോകകപ്പ് ഫുട്ബോള് ഫിഫ\nStory first published: Saturday, July 14, 2018, 13:46 [IST]


ബാസ്‌ക് ഗ്യാസ്ട്രോണമി അറിയുക | യാത്രാ വാർത്തകൾ\nസ്‌പെയിനിൽ നിങ്ങൾ നന്നായി കഴിക്കുന്ന സ്ഥലങ്ങളുണ്ട്, വടക്ക് അവയിലൊന്നാണ്. ഗലീഷ്യ മുതൽ ബാസ്‌ക് രാജ്യത്തിലൂടെ കടന്നുപോകുന്ന അസ്റ്റൂറിയസ് വരെ. ദി ബാസ്‌ക് ഗ്യാസ്ട്രോണമി ആണ് നമ്മൾ ശ്രദ്ധ കേന്ദ്രീകരിക്കാൻ പോകുന്നത് ഇന്ന്, അതിനാൽ അവരുടെ സാധാരണ വിഭവങ്ങൾ എന്താണെന്ന് നമുക്ക് കാണാൻ കഴിയും. ഈ പാചകരീതി, വടക്ക് മറ്റ് പല പ്രദേശങ്ങളിലേതു പോലെ, സമുദ്രോൽപ്പന്നങ്ങളിൽ മാത്രമല്ല, കരയിലും ശ്രദ്ധ കേന്ദ്രീകരിക്കുന്നു.\nഅതിൽ സംശയമില്ല അസംസ്കൃത വസ്തുക്കൾ ബാസ്‌ക് രാജ്യത്ത് വളരെയധികം സഹായിക്കുന്നു ശരിക്കും രുചികരമായ വിഭവങ്ങൾ വാഗ്ദാനം ചെയ്യുന്ന ഒരു ഗ്യാസ്ട്രോണമി ഞങ്ങൾ കണ്ടെത്തി. ഞങ്ങൾ ഈ കമ്മ്യൂണിറ്റിയിലേക്ക് അവധിക്കാലം പോയാൽ അതിന്റെ ഏറ്റവും സാധാരണമായ ചില വിഭവങ്ങൾ പരീക്ഷിക്കേണ്ടത് അത്യാവശ്യമാണ്.\n3 കോഡ് അൽ പിൽ-പിൽ\n5 പച്ച സോസിൽ കൊക്കോടക്സ\n7 മഷിയിൽ കണവ\nബാസ്‌ക് രാജ്യത്തിന്റെ സംസ്കാരം നമുക്ക് രുചികരമായ പിന്റ്‌കോസ് വാഗ്ദാനം ചെയ്യുന്നു, അവ വിശപ്പകറ്റുന്നവയാണ്, അവ സാധാരണയായി ഒരു വടികൊണ്ട് പഞ്ച് ചെയ്യുകയും സാധാരണയായി ഒരു കടിയിൽ കഴിക്കുകയും ചെയ്യുന്നു, എന്നിരുന്നാലും ഇത് skewer തരത്തെ ആശ്രയിച്ചിരിക്കുന്നു. ബാറുകളിൽ നമുക്ക് അവയിൽ പലതും കണ്ടെത്താനും ഒരു സൂരിറ്റോയ്‌ക്കൊപ്പം കുടിക്കാനും കഴിയും, അത് ഒരു ചെറിയ ഗ്ലാസ് ബിയർ, സൈഡർ അല്ലെങ്കിൽ ടക്സാകോളി, ഇത് പ്രദേശത്ത് നിന്നുള്ള ഒരു വൈറ്റ് വൈൻ ആണ്. അവിടെ ഒരു അദ്ദേഹത്തിന്റെ പ്രസിദ്ധമായ ഗിൽഡയെപ്പോലെ നാം ശ്രമിക്കേണ്ട അനന്തമായ പിന്റ്‌കോസ്, അതിൽ മുളക്, ഒലിവ്, ആങ്കോവി എന്നിവ അടങ്ങിയിരിക്കുന്നു. കോഡ് വഹിക്കുന്ന skewers ഉം പ്രസിദ്ധമാണ്, കൊക്കോടക്സകൾ നായകന്മാരായി, കാരണം ഇത് വളരെ ആർദ്രമായ ഭാഗമാണ്. ഞണ്ട് വിറകുകളായ ടക്സാക്കയിൽ നിറച്ച ടോർട്ടില്ല സ്കൈവർ പരീക്ഷിക്കാൻ മറക്കരുത്.\nഇത്തരത്തിലുള്ള അടുക്കളയിൽ, രുചികരവും സ്ഥിരവുമായ വിഭവങ്ങൾ ഇതുപോലെ കൊണ്ടുപോകുന്നു. ഈ വിഭവം നാവികർ വളരെയധികം വിലമതിക്കുകയും ജനപ്രിയ സംസ്കാരത്തിന്റെ ഭാഗമായിത്തീരുകയും ചെയ്തു. ട്യൂണ, ഉരുളക്കിഴങ്ങ്, ചോറിസോ കുരുമുളക് എന്നിവ ഉപയോഗിച്ച് നിർമ്മിച്ച ഇത് ഒരു രുചികരമായ വിഭവമാണ്, അത് ഞങ്ങൾക്ക് സംതൃപ്തി നൽകും. ഇടയ്ക്കു വേനൽക്കാലത്ത് മനോഹരമായത് ഉയർന്ന സീസണിലാണ്, അതിനാൽ ഇത് ഒരു ചൂടുള്ള വിഭവമാണെങ്കിലും, ഇത് പരീക്ഷിക്കാൻ ഏറ്റവും അനുയോജ്യമായ സമയമാണ്.\nകോഡ് അൽ പിൽ-പിൽ\nഇത് ഇതാണ് ബാസ്ക് ഗ്യാസ്ട്രോണമിയിൽ നമുക്ക് കണ്ടെത്താൻ കഴിയുന്ന കൂടുതൽ പരമ്പരാഗത വിഭവങ്ങൾ. ഈ വിഭവം കോഡ് ഉപയോഗിച്ചാണ് നിർമ്മിച്ചിരിക്കുന്നത്, ഇത് അതിന്റെ ഏറ്റവും വിലമതിക്കപ്പെടുന്ന ഘടകങ്ങളിൽ ഒന്നാണ്, ഇത് മറ്റ് പല വിഭവങ്ങളിലും തപസിലും കാണാം. ഒലിവ് ഓയിലും മുളകും ഇതിലുണ്ട്. ഇത് സാധാരണയായി ഒരു പരമ്പരാഗത കളിമൺ കലത്തിൽ തയ്യാറാക്കുന്നു.\nഈ രുചികരമായ വിഭവം തണുത്ത ദിവസങ്ങൾക്ക് അനുയോജ്യമാണ്. ഇത് നിർമ്മിച്ചിരിക്കുന്നത് ലീക്ക് പ്രധാന കഥാപാത്രമായി എന്നാൽ ഇതിന് ഉരുളക്കിഴങ്ങും കോഡും ഉണ്ട്. ഈ വിഭവം ചൂടോടെ വിളമ്പുന്നു, കൂടാതെ കോഡ് ഇല്ലാതെ വെജിറ്റേറിയൻ പതിപ്പിനെ ഇഷ്ടപ്പെടുന്നവരുമുണ്ട്. അതാകട്ടെ, ഗ്രാമപ്രദേശങ്ങളിലെ ഉൽ‌പ്പന്നങ്ങൾക്ക് ഇവിടെ ഉയർന്ന ഗുണനിലവാരമുണ്ടെന്നും എല്ലായ്പ്പോഴും അവരുടെ ഗ്യാസ്ട്രോണമിക്ക് അടിസ്ഥാനമാണെന്നും അവർ ഞങ്ങളെ കാണിക്കുന്നത് തുടരുന്നു.\nപച്ച സോസിൽ കൊക്കോടക്സ\nThe മത്സ്യത്തിന്റെ മൃദുവായ ഭാഗമാണ് കൊക്കോടക്സ തലയുടെ താഴത്തെ ഭാഗത്ത് സ്ഥിതിചെയ്യുന്ന ഇത് ബാസ്‌ക് ഗ്യാസ്ട്രോണമിയിൽ വളരെയധികം വിലമതിക്കപ്പെടുന്നു. ഈ കൊക്കോത്സകൾ പല തരത്തിൽ തയ്യാറാക്കിയിട്ടുണ്ട്, അതിലൊന്ന് വെളുത്തുള്ളി ഗ്രാമ്പൂ, ആരാണാവോ എന്നിവ ഉപയോഗിച്ച് നിർമ്മിച്ച പച്ച സോസ് ചേർക്കുക എന്നതാണ്.\nEl ചിലന്തി ഞണ്ട് ആണ് txangurro, അതിനാൽ നമ്മൾ അതിനെക്കുറിച്ച് സംസാരിക്കുമ്പോൾ, ഈ സമുദ്രത്തിൽ വളരെ പ്രചാരമുള്ള ഈ സമുദ്രവിഭവത്തിന്റെ മാംസം ഉപയോഗിച്ച് തയ്യാറാക്കിയ രുചികരമായ വിഭവങ്ങളെ ഞങ്ങൾ പരാമർശിക്കുന്നു. സവാള, തക്കാളി, ലീക്ക്, ബ്രെഡ്ക്രംബ്സ്, ബ്രാണ്ടി എന്നിവ ഉപയോഗിച്ച് വേവിച്ച ഞണ്ട് അടങ്ങിയതാണ് ഏറ്റവും പ്രചാരമുള്ളത്.\nThe കണവ അല്ലെങ്കിൽ കണവ തീരപ്രദേശമായതിനാൽ വടക്കുഭാഗത്തെ പല ഗ്യാസ്ട്രോണമിയിലും ഇവ കാണാൻ കഴിയും. അതിന്റെ മഷിയിലെ കണവ ഇതിനകം ലോകമെമ്പാടും അറിയപ്പെടുന്നവയാണ്, പക്ഷേ അവ ബാസ്‌ക് ഗ്യാസ്ട്രോണമിയുടെ ഭാഗമാണ്. വെളുത്തുള്ളി, സവാള, തക്കാളി എന്നിവ ചേർക്കുന്ന കണവ മഷി ഉപയോഗിച്ചാണ് സോസ് ലഭിക്കുന്നത്.\nപൈപ്പെറാഡaകുരുമുളക് ഉപയോഗിച്ച് അലങ്കരിക്കുക, ഇത് ബാസ്‌ക് ഗ്യാസ്ട്രോണമിയിലെ നക്ഷത്ര ഘടകങ്ങളിൽ ഒന്നാണ്. ഈ അനുബന്ധം നവറയിലും ഉപയോഗിക്കുന്നു. ഇത് റൊട്ടി ഉപയോഗിച്ച് മാത്രം എടുക്കാം, മാത്രമല്ല പ്രശസ്തമായ കോഡിനൊപ്പം അല്ലെങ്കിൽ ട്യൂണയ്‌ക്കൊപ്പം കഴിക്കാം. ഈ ഗ്യാസ്ട്രോണമിയിലെ മറ്റ് പല വിഭവങ്ങൾക്കും ഇത് ഒരു മികച്ച അടിത്തറയാണ്.\nഎല്ലാ നല്ല ഗ്യാസ്ട്രോണമിയിലെയും പോലെ ഒരു നല്ല ഭക്ഷണം പൂർത്തിയാക്കുന്നതിന് സാധാരണ മധുരപലഹാരങ്ങൾ. ബാസ്‌ക് രാജ്യത്ത് അവർ മത്സ്യം അടങ്ങിയ വിഭവങ്ങളിൽ വിദഗ്ധരാണെന്ന് ഞങ്ങൾ കരുതിയിരുന്നെങ്കിൽ, അവർക്ക് മികച്ച മധുരപലഹാരങ്ങൾ ഉണ്ടെന്നതാണ് സത്യം. ഗോസ്ട്രുവ അതിലൊന്നാണ്, അതിൽ പേസ്ട്രി ക്രീം, സിറപ്പ്, വിപ്പ്ഡ് ക്രീം, സ്പോഞ്ച് കേക്ക് എന്നിവയുണ്ട്. ഇത് സാധാരണയായി കസ്റ്റാർഡ് പോലുള്ള ഗ്ലാസുകളിലോ കേക്കിന്റെ രൂപത്തിലോ അവതരിപ്പിക്കുന്നു.\nLa സാൻ സെബാസ്റ്റ്യനുമായി കൂടുതൽ ബന്ധപ്പെട്ടിരിക്കുന്ന മറ്റൊരു പ്രത്യേക മധുരപലഹാരമാണ് പാറ്റ്സിനേറ്റ എന്നാൽ നിങ്ങൾ ശ്രമിക്കേണ്ട മധുരപലഹാരങ്ങളുടെ ഭാഗമാണിത്. പഫ് പേസ്ട്രി, ബദാം, ക്രീം എന്നിവയുടെ മിശ്രിതം തീർച്ചയായും വിജയം ഉറപ്പുനൽകുന്നു, കാരണം അവ പല മധുരപലഹാരങ്ങളിലും നാം കണ്ടെത്തുന്ന ഘടകങ്ങളാണ്. ഉയർന്ന നിലവാരമുള്ള അസംസ്കൃത വസ്തുക്കളുമായുള്ള ബാസ്ക് ഗ്യാസ്ട്രോണമി അതിന്റെ ലാളിത്യത്തിന് വേറിട്ടുനിൽക്കുന്നു, അത് അവിശ്വസനീയമായ വിഭവങ്ങൾക്കും മധുരപലഹാരങ്ങൾക്കും ധാരാളം സ്വാദുണ്ട്.\nലേഖനത്തിലേക്കുള്ള പൂർണ്ണ പാത: യാത്രാ വാർത്തകൾ » പൊതുവായ » ഗ്യാസ്ട്രോണമി » ബാസ്‌ക് ഗ്യാസ്ട്രോണമി


സവാളയും വെളുത്തുള്ളിയും നാരങ്ങയും പച്ചയ്ക്ക് കഴിച്ച് യുവാവ്; കോവിഡ് രുചി മുകുളങ്ങളെ എങ്ങനെ ബാധിക്കുന്നു എന്നതിന് ഇതിലും നല്ലൊരു തെളിവില്ല|man eats raw onion garlic and lime to show how covid affects sense of taste – News18 Malayalam\nസവാളയും വെളുത്തുള്ളിയും നാരങ്ങയും പച്ചയ്ക്ക് കഴിച്ച് യുവാവ്; കോവിഡ് രുചി മുകുളങ്ങളെ എങ്ങനെ ബാധിക്കുന്നു എന്നതിന് ഇതിലും നല്ലൊരു തെളിവില്ല\nരുചി ഇല്ലായ്മയുടെ കാര്യം സുഹൃത്തുക്കൾ വിശ്വസിക്കാൻ വിസമ്മതിച്ചതോടെയാണ് ഡൊണല്ലി ഈ 'കോവിഡ് -19 രുചി പരീക്ഷണം ' നടത്തിയത്.\nLast Updated : November 17, 2020, 18:46 IST\nകോവിഡ്19ന് പല ലക്ഷങ്ങളുമുണ്ട്. പനിയും തൊണ്ടവേദനയും തലവേദനയുമൊക്കെയാണ് പൊതുവിലെ ലക്ഷണങ്ങൾ. രുചി ഇല്ലായ്മയാണ് മറ്റൊരു ലക്ഷണം. കോവിഡ് രുചി മുകുളങ്ങളെ എങ്ങനെ ബാധിക്കുന്നു എന്ന് തെളിയിക്കുന്ന ഒരു വീഡിയോ സമൂഹമാധ്യമങ്ങളില് വൈറലായിരിക്കുകയാണ്. ടിക്ടോക്കിൽ പങ്കുവെച്ച വീഡിയോയാണ് ഇപ്പോൾ മറ്റ് സമൂഹമാധ്യമങ്ങിലും വ്യാപകമായി പങ്കുവെക്കപ്പെട്ടിരിക്കുന്നത്.\nസവാള, ഒരു സ്പൂൾ വെളുത്തുള്ളി പേസ്റ്റ്, നാരങ്ങ നീര് എന്നിവ പച്ചയ്ക്ക് കഴിച്ചാണ് യുവാവ് കോവിഡ് തന്റെ രസമുകുളങ്ങളെ ബാധിച്ചിരിക്കുന്നത് എങ്ങനെയാണെന്ന് തെളിയിച്ചിരിക്കുന്നത്. ന്യൂജേഴ്സ് സ്വദേശിയായ റസൽ ഡോണല്ലിയാണ് വീഡിയോയിലുള്ളത്. ഇതൊക്കെ പച്ചയ്ക്ക് കഴിച്ചിട്ടും യുവാവിൽ ഒരു ഭാവഭേദവും ഉണ്ടാകുന്നില്ല.\n'ഞാൻ നിലവിൽ കോവിഡ് പോസിറ്റീവ് ആണ്. എനിക്ക് ഒന്നിന്റെയും രുചി അറിയാൻ കഴിയുന്നില്ല. കയ്പ്പുള്ളവ കഴിക്കാൻ ശ്രമിക്കണമെന്ന് എല്ലാവരും എന്നോട് പറയുന്നു. പക്ഷെ എന്റെ വീട്ടിൽ കയ്പ്പുള്ളതൊന്നുമില്ല. അതിനാൽ ഇത് കഴിക്കുന്നു-സവാള കഴിക്കുന്നതിന് മുമ്പ് യുവാവ് പറഞ്ഞു.\nസവാള കഴിച്ചിട്ടും ഒരു ഭാവഭേദവും ഉണ്ടാകാതിരുന്നതോടെ യുവാവ് ഒരു ചെറിയ ഗ്ലാസ് നിറയെ നാരങ്ങാ നീര് കുടിച്ചു. ഇതൊരു ക്രൈസി വൈറസ് ആണെന്നും യുവാവ് വീഡിയോയിൽ പറയുന്നുണ്ട്. പല സാധനങ്ങളും കഴിച്ച് കാണിക്കുന്നുണ്ട്.\nരുചി ഇല്ലായ്മയുടെ കാര്യം സുഹൃത്തുക്കൾ വിശ്വസിക്കാൻ വിസമ്മതിച്ചതോടെയാണ് ഡൊണല്ലി ഈ 'കോവിഡ് -19 രുചി പരീക്ഷണം ' നടത്തിയത്. അതിനുശേഷം ടിക് ടോക്കിൽ പലരും ഇത് അനുകരിച്ചു. ചില കോവിഡ് രോഗികളിൽ രുചിയും മണവും അറിയാൻ കഴിയാത്ത അവസ്ഥ ഉണ്ടെന്ന് ലോകാരോഗ്യ സംഘടന അറിയിച്ചു.\nCoronaCorona NewsCorona outbreakCorona virusCorona virus outbreakcorona virus spreadCoronaviruscoronavirus symptomsCovid 19


തെലുങ്ക് ചിത്രത്തിൽ മമ്മൂട്ടിക്കായി ഡബ്ബ് ചെയ്യാൻ എസ്.പി.ബിയോട് സംവിധായകൻ; 'പെടാപ്പാട് പെട്ടന്ന്' മമ്മൂട്ടി; വീഡിയോ കാണാം - Cinemapranthan\nഎസ്.പി.ബി യാത്രയാകുന്ന വേളയിൽ മമ്മൂട്ടിയ്ക്കൊപ്പം അദ്ദേഹം പങ്കിട്ട ഒരു സ്റ്റേജ് ഷോ സമൂഹമാധ്യമങ്ങളിൽ വീണ്ടും ശ്രദ്ധേയമാവുകയാണ്.\nഇത്രയേറെ ഹിറ്റ് ഗാനങ്ങൾ സമ്മാനിച്ച മറ്റൊരു പിന്നണി ഗായകൻ ഇല്ലന്ന് തന്നെ എസ്.പി ബാലസുബ്രഹ്‌മണ്യത്തെ കുറിച്ച് പറയേണ്ടി വരും.\nമലയാളത്തിലും ഒട്ടേറെ പ്രിയപ്പെട്ട ഗാനങ്ങൾ സമ്മാനിച്ച അദ്ദേഹം മലയാളത്തിന്റെ സ്വന്തം മമ്മൂട്ടിക്കായും ഒട്ടേറെ ഗാനങ്ങൾ ആലപിച്ചിട്ടുണ്ട്.\nഅനശ്വരത്തിലെ താരാപദം, ന്യൂഡൽഹിയിലെ തൂ മഞ്ഞിൻ, ദളപതിയിലെ കാട്ടു കുയിലേ, മൗനം സമ്മതത്തിലെ കല്യാണ തേൻനിലാ, അഴഗനിലെ സാദി മല്ലി പൂചാരമേ എന്നിങ്ങനെ മമ്മൂട്ടിയ്ക്കായി എസ്.പി.ബി ആലപിച്ച ഗാനങ്ങളെല്ലാം സൂപ്പർ ഹിറ്റായിരുന്നു. എസ്.പി.ബി യാത്രയാകുന്ന വേളയിൽ മമ്മൂട്ടിയ്ക്കൊപ്പം അദ്ദേഹം പങ്കിട്ട ഒരു സ്റ്റേജ് ഷോ സമൂഹമാധ്യമങ്ങളിൽ വീണ്ടും ശ്രദ്ധേയമാവുകയാണ്.\nഇശൽ ലൈല എന്ന കൈരളി ടീവി ഒരുക്കിയ പരിപാടിയിൽ എസ്.പി ബാലസുബ്രഹ്‌മണ്യത്തിന് ആദരം അർപ്പിക്കുന്ന പരിപാടിയിലാണ് ഇരുവരും ഒരുമിച്ചുള്ള അനുഭവങ്ങൾ പങ്കുവെച്ചത്. മമ്മൂട്ടി അഭിനയിച്ച കെ. വിശ്വനാഥ് സംവിധാനം ചെയ്ത ‘ സ്വാതി കിരണം ‘ എന്ന തെലുങ്ക് ചിത്രത്തിന്റെ അനുഭവമാണ് എസ് പി ബി മുമ്പ് പങ്കുവച്ചത്. മമ്മൂട്ടിയ്ക്ക് വേണ്ടി ഡബ്ബ് ചെയ്യണമെന്ന് വിശ്വനാഥ് എസ്.പി.ബിയോട് ആവശ്യപ്പെട്ടു. മമ്മൂട്ടിയെ പോലൊരു മഹാനടന് വേണ്ടി ഡബ്ബ് ചെയ്യണമെന്നത് തന്നെ വളരെയേറെ സന്തോഷിപ്പിച്ചെന്ന് എസ്.പി.ബി പറഞ്ഞു. പക്ഷേ, മമ്മൂട്ടി സംവിധായകനോട് പറഞ്ഞത് തന്റെ ഡയലോഗുകൾ താൻ തന്നെ പറയാം. താൻ കഠിനമായി പരിശ്രമിക്കാം. എന്നിട്ടും ഇഷ്ടപ്പെട്ടില്ലെങ്കിൽ ബാലു സാറിനെ കൊണ്ട് ചെയ്യിച്ചാൽ മതി എന്നാണ്. പക്ഷേ, ഇങ്ങനെ വേണ്ടി വന്നില്ലെന്നും മമ്മൂട്ടി തന്നെ ചിത്രത്തിനായി ഡബ്ബ് ചെയ്തെന്നും എസ്.പി.ബി ഓർമിച്ചു. ശബ്ദം നൽകാൻ സാധിച്ചില്ലെങ്കിലും സ്വാതി കിരണം ഉൾപ്പെടെ തമിഴിലും തെലുങ്കിലുമൊക്കെ മമ്മൂട്ടിയ്ക്കായി മനോഹരമായ ഗാനങ്ങൾ പാടാൻ സാധിച്ചെന്നും അദ്ദേഹം കൂട്ടിച്ചേർത്തു.\n‘സ്വാതി കിരണം’ എന്ന ചിത്രത്തിൽ താനൊരു സംഗീതജ്ഞനായി ആണ് വേഷമിട്ടിരുന്നതെന്നും സിനിമ വലിയ രീതിയൽ പ്രേക്ഷകർ കണ്ടില്ലെങ്കിലും ആന്ധ്രാ പ്രദേശിലെ ജനങ്ങൾ ഈ കഥാപാത്രം ഇന്നും ഓർമിക്കുന്നുണ്ടെന്നും മമ്മൂട്ടി പറയുന്നു. ” ഇദ്ദേഹം പാടിയ പാട്ട് ഞാൻ പാടാൻപെട്ടപാട് അതൊരു പെടാപ്പാടാണ്” ചിരിച്ചുകൊണ്ട് മമ്മൂട്ടി പറഞ്ഞു. ഇത്രയേറെ കഠിനമായ പാട്ട് അദ്ദേഹം ഒരു വെണ്ണയിൽ നൂല് ഇറങ്ങുന്നപോലെ വളരെ എളുപ്പത്തോടെ അദ്ദേഹം പടിയെന്നും മമ്മൂട്ടി പറയുന്നു. മ്മൂട്ടിയെ അരികെ നിറുത്തി സ്വാതി കിരണത്തിലെ ‘ സംഗീത സാഹിത്യ സമലംകൃതേ ‘ എന്ന ഗാനം എസ്.പി.ബി ആലപിക്കുകയും ചെയ്തു. തുടർന്ന് അഴകനിൽ മമ്മൂട്ടിയ്ക്ക് വേണ്ടി പാടിയ സാദി മല്ലി പൂചാരമേ എന്ന ഗാനം ഒപ്പം ആലപിക്കാൻ മമ്മൂട്ടിയെ അരികിലേക്ക് ക്ഷണിക്കുകയും ചെയ്തു. എസ്.പി.ബിയുടെ ഗാനത്തിൽ ലയിച്ച് നിന്ന മമ്മൂട്ടി അദ്ദേഹത്തിന്റെ പാട്ടിനൊത്ത് ചെറുതായി പാടുകയും ചെയ്തിരുന്നു.\nMammooty spb SPBalasubrahmanyam


Emalayalee.com - വിവാഹം എന്റെയല്ല, സഹോദരന്റേത്: കാവ്യ\nവിവാഹം എന്റെയല്ല, സഹോദരന്റേത്: കാവ്യ\nതാന് വിവാഹിതയാകുന്നു എന്ന വാര്‍ത്ത നിഷേധിച്ചുകൊണ്ട് നടി കാവ്യ പ്രസ്‌താവനയിറക്കി. തന്റെ വിവാഹമല്ല, സഹോദരന്റെ കല്യാണമാണ് അടുത്ത് നടക്കാന് പോകുന്നതെന്ന് കാവ്യ പറഞ്ഞു. സമീപ ഭാവിയില് വിവാഹിതയാവാന് ഒരു ആലോചനയും ഇല്ലെന്നും കാവ്യ വ്യക്തമാക്കി.\nവിവാഹിതയാവാന് പോവുകയാണെന്ന് നേരത്തെ റിപ്പോര്‍ട്ടുകള് വന്നിരുന്നു. ഗുരുവായൂരില് സ്വയംവരം ് വഴിപാടിനെത്തിയതാണ് ഇത്തരമൊരു റിപ്പോര്‍ട്ടുകള്‍ക്ക് വഴിവച്ചത്. മംഗല്യ ഭാഗ്യത്തിനും വിവാഹതടസ്സം നീങ്ങാനുമായി നേരുന്ന വഴിപാടാണ് കാവ്യ നടത്തിയത്. മാതാപിതാക്കള്‍ക്കും സഹോദരനുമൊപ്പമായിരുന്നു കാവ്യ ഗുരുവായൂരില് ദര്‍ശനത്തിന് എത്തിയത്.\nഅതിനിടെ വിവാഹം മകന്റേതാണെന്ന് കാവ്യയുടെ അമ്മ ശ്യാമളയും പ്രതികരിച്ചു. മാദ്ധ്യമങ്ങളില് വാര്‍ത്ത വന്നത് കണ്ട് നിരവധി പേര് വിളിച്ച് ആശംസകള് നേര്‍ന്നതായും അവര് പറഞ്ഞു. മകന്റെ വിവാഹത്തിനുള്ള ഒരുക്കങ്ങള് നടക്കുകയാണെന്നും മൂന്നു മാസത്തിനുള്ളില് വിവാഹം ഉണ്ടാകുമെന്നും അവര് പറഞ്ഞു.


ചക്കാമ്പുഴയിലെ ചക്കയുടെ പറുദീസ : Deepika.com Sunday Special\nവിഷം തീണ്ടാത്തതും പോഷകസമൃദ്ധവുമായ ചക്ക വരും കാലത്തിൽ ചോറിനു പകരം ഭക്ഷ്യവിഭവമായി മാറുമെന്ന കരുതലാണ് തോമസിനെ പ്ലാവ് സ്നേഹിയാക്കിയത്. ചക്കാന്പുഴയിൽ ഇദ്ദേഹത്തിന്‍റെ ഒന്നരയേക്കർ തോട്ടം നിറയെ വ്യത്യസ്ത ഇനം പ്ലാവുകളാണ്.\nപാലാ ചക്കാന്പുഴയിലെ ചക്കപ്പെരുമ ചെറുതൊന്നുമില്ല. ഇവിടെ നിറത്തിലും രുചിയിലും വലിപ്പത്തിലും വ്യത്യസ്തമായ 316 ഇനം പ്ലാവുകളെ പരിപാലിക്കുകയാണ് കട്ടക്കയം വി.എ.തോമസ്. വൈവിധ്യമാർന്ന പ്ലാവ് ഇനങ്ങൾ എവിടെയുണ്ടെങ്കിലും സ്വന്തമാക്കി തോട്ടത്തിൽ ഇദ്ദേഹം സംരക്ഷിച്ചുവരുന്നു. വിഷം തീണ്ടാത്തതും പോഷകസമൃദ്ധവുമായ ചക്ക വരും കാലത്തിൽ ചോറിനു പകരം ഭക്ഷ്യവിഭവമായി മാറുമെന്ന കരുതലാണ് തോമസിനെ പ്ലാവ് സ്നേഹിയാക്കിയത്. ചക്കാന്പുഴയിൽ ഇദ്ദേഹത്തിന്‍റെ ഒന്നരയേക്കർ തോട്ടം നിറയെ വ്യത്യസ്ത ഇനം പ്ലാവുകളാണ്.\nകേരളത്തിനകത്തും പുറത്തു നിന്നും നിരവധി പേരാണ് തോമസിന്‍റെ പ്ലാവ് തൈകൾ തേടിയെത്തുന്നത്. തൈകൾ ഉത്പാദിപ്പിക്കുക മാത്രമല്ല ചക്കയും ചക്കപ്പഴവും ഉപയോഗിച്ച് മൂല്യവർധിത ഉത്പന്നങ്ങൾ തയാറാക്കി ഇദ്ദേഹം വിപണനം നടത്തുന്നു. മൂന്നു വർഷം മുന്പാണ് ഒന്നരയേക്കറിലെ റബർ തോട്ടം വെട്ടിമാറ്റി തോമസ് പ്ലാവുകൾ നട്ടത്. പ്ലാവ് വൈവിധ്യത്തിൽ ആകൃഷ്ടനായ ഇദ്ദേഹം ഒരേക്കറോളം സ്ഥലത്തെ റബർകൂടി വെട്ടിനീക്കി പ്ലാവ് നടാൻ തയാറെടുക്കുകയാണ്. ഇതിനായി പ്ലാവിൻ തൈകൾ ബഡ്ഡു ചെയ്ത് കൂടകളിൽ സംരക്ഷിച്ചുവരുന്നു.\nചക്കയും ചക്കപ്പഴവും തേടി\nമുൻകാലങ്ങളിൽ നാട്ടിലെ കൃഷിയിടങ്ങളിൽ വൈവിധ്യമാർന്ന പ്ലാവിനങ്ങൾ ഉണ്ടായിരുന്നത് കാലക്രമേണ നശിച്ചുപോയതോടെയാണ് അന്യം നിന്നു പോകുന്ന ഇനങ്ങളുടെ സംരക്ഷണത്തിനും വീണ്ടെടുപ്പിനും ജീവിതം സമർപ്പിക്കാൻ തോമസ് തീരുമാനിച്ചത്. വൈവിധ്യമാർന്നതും രുചികരവുമായ ചക്കയും ചക്കപ്പഴവും ഉള്ളതായി അറിഞ്ഞാൽ തോമസ് അന്വേഷിച്ചെത്തും. നാടൻ വരിക്ക പ്ലാവുകളിലാണ് കൂടുതൽ ശ്രദ്ധ. ചക്ക വാങ്ങിക്കൊണ്ടു വരുന്നതോടൊപ്പം പ്ലാവിന്‍റെ കന്പുകളും കൊണ്ടുവരും.\nപ്ലാവിന്‍റെ കന്പുകൾ ബഡ്ഡു ചെയ്തു മികച്ച തൈകളാക്കി മാറ്റും. ചക്കയും കന്പും കൊണ്ടുവരുന്ന സ്ഥലവും ചക്കയുടെ രുചിയും നിറവും നോക്കി പുതിയ ഇനത്തിനു പേരിടുകയും ചെയ്യും. ചക്കയിലെ രുചികൾ തേടി തോമസിന്‍റെ യാത്രകൾ തുടരുകയാണ്. ഇത്തരത്തിൽ വ്യത്യസ്തമായ ചക്കയുള്ളവർ തോമസിനായി കാത്തിരിക്കും. അദ്ദേഹം ചെന്ന് ചക്ക രുചിച്ചറിയും. ചക്കപ്പുഴുക്കും ചക്കപ്പഴവും രുചിച്ചുനോക്കിയശേഷമാണ് ഓരോ ചക്കയുടെയും വൈവിധ്യം മനസിലാക്കുക.\nരുചിയിൽ വ്യത്യസ്തത തോന്നിയാൽ അതിന്‍റെ കന്പുകൾ ശേഖരിച്ചായിരിക്കും മടക്കം. പാകി മുളപ്പിച്ച് തൈകളിൽ ഈ കന്പുകൾ ബഡ്ഡ് ചെയ്താണ് തൈകൾ ഉത്പാദിപ്പിക്കുന്നത്. കുരു മുളപ്പിച്ചാൽ യഥാർഥ മാതൃഗുണം ലഭിക്കില്ലാത്തതിനാൽ ബഡ്ഡ് തൈകളാണ് വളർത്തിയെടുക്കുക.\nഎല്ലാ മാസങ്ങളിലും ഫലം തരുന്നതു മുതൽ വിവിധ സീസണുകളിൽ കായിടുന്നതുവരെയായി പ്ലാവുകളുടെ വൈവിധ്യമാണ് ശേഖരത്തിലുള്ളത്. കേരളത്തിന് പുറത്തുനിന്നുള്ള ഇനങ്ങളും ഇതിൽപ്പെടും. ഇതിൽ ഏറ്റവും പ്രധാനപ്പെട്ടതാണ് വിയറ്റ്നാം സൂപ്പർ ഏർളി. നട്ട് രണ്ട് വർഷത്തിനുള്ളിൽ ഫലം തന്നു തുടങ്ങും. സ്ഥലപരിമിതിയുള്ളവർക്കും വളർത്താമെന്നതാണ് ഇതിന്‍റെ പ്രത്യേകത. വർഷത്തിൽ ആറു മാസത്തോളം ഇതിൽ ചക്കയുണ്ടാകും.\nഡിസംബർ മാസത്തിൽ കായ്ക്കുന്ന മധുരമുള്ള ചക്കയാണ് ഡിസംബർ ഹണി, വിളക്കിൻ ചോട്ടിൽ വരിക്ക, ഒക്്ടോബർ വരിക്ക, ചുവപ്പൻ സിന്ദൂര വരിക്ക, ഫുട്ബോൾ വരിക്ക എന്നിങ്ങനെ വിവിധ ഇനങ്ങൾ. ചോക്ലേറ്റ് വരിക്ക, വെള്ളക്കൂഴ തുടങ്ങി ചകിണിയില്ലാത്ത ചക്ക കായ്ക്കുന്ന പ്ലാവു വരെയാണ് തോട്ടത്തിലെ വൈവിധ്യം. ആഞ്ഞിലിയിൽ പ്ലാവ് ബഡ്ഡ് ചെയ്തും തോമസു ചേട്ടൻ വിജയകരമായ പരീക്ഷണം നടത്തി.\nപുല്ലും പൊതയും വളം\nപ്ലാവിൻ തൈകൾ ഉത്പാദിപ്പിക്കുന്നതിലും പരിപാലിക്കുന്നതിലും ഇദ്ദേഹത്തിന് പ്രത്യേകതയുണ്ട്. രുചിയിലും ഗുണത്തിലും പെരുമയുള്ള ഇനം കൂടത്തൈകളിൽ ബഡ്ഡ് ചെയ്തെടുക്കുകയാണ് പതിവ്. ഇതിനായി ചെറുകൂടകളിൽ പ്ലാവിൻ തൈകൾ ഇതിനായി ധാരാളമായി കരുതലുണ്ട്. മാതൃവൃക്ഷങ്ങളുടെ അതേ ഗുണമേൻമയുള്ള തൈകൾ ഒരുവർഷത്തെ ശ്രമഫലമായി നടാൻ കഴിയുന്ന രീതിയിലാക്കും. 30 അടി ഇടവിട്ട് കുഴികളെടുത്ത് ജൈവവളം ചേർത്ത് തനതു വിളയായിട്ടാണ് നടുന്നത്. ചെറുതൈകൾക്ക് വേനൽക്കാലത്ത് ജലസേചനം നൽകും.\nപുല്ലും പോതയുമാണ് പ്രധാന വളം. പച്ചപ്പുല്ല് വെട്ടി ചുവട്ടിലിട്ടു കൊടുത്താൽ തന്നെ പലവിധ രോഗങ്ങളിൽ നിന്നും പ്ലാവിനെ സംരക്ഷിക്കാൻ കഴിയും. കൂടാതെ ചാണകവും നൽകും. എത്ര ചാണകം നൽകുന്നുവോ അത്രയും ചക്ക തരുമെന്നാണ് ഇദ്ദേഹത്തിന്‍റെ അഭിപ്രായം. ബഡ് പ്ലാവിൻ തൈകൾ മൂന്നു നാലു വർഷത്തിനുള്ളിൽ ഫലം തന്നുതുടങ്ങും.\nയാത്ര പോകുന്ന സ്ഥലങ്ങളിലെല്ലാം ആ നാട്ടിലെ പ്ലാവുകളെക്കുറിച്ച് ചോദിച്ചറിയും. 76-ാം വയസിലും ചുറുചുറുക്കോടെ കാർഷിക ജീവിതം നയിക്കുന്ന ഇദ്ദേഹത്തിന്‍റെ പ്ലാവ്തോട്ടം കാണാനും തൈകൾ വാങ്ങാനും നിരവധി പേരാണ് എത്തുന്നത്. കൂടാതെ ഡ്രയറിൽ ഉണക്കിയ ചക്കപ്പഴവും പച്ചചക്കയും മൂല്യവർധിത ഉത്പന്നങ്ങളും വിൽപനയ്ക്കുണ്ട്. പ്ലാവുകളെ പരിപാലിക്കുന്ന തോമസിനെ തേടി പുരസ്കാരങ്ങളും എത്തിയിട്ടുണ്ട്. ഏറ്റവുമധികം വ്യത്യസ്തയിനം പ്ലാവുകൾ നട്ടുവളർത്തിയതിന് യുആർഎഫ് ഏഷ്യൻ റിക്കാർഡും സംസ്ഥാന സർക്കാരിന്‍റേതുൾപ്പെടെ കാർഷിക പുരസ്കാരങ്ങളും ലഭിച്ചിട്ടുണ്ട്.\nപ്ലാവുകൾ നട്ടുകഴിഞ്ഞാൽ പിന്നെ കാര്യമായ മുതൽ മുടക്കില്ല. സീറോ ബജറ്റിൽ തലമുറകൾക്ക് വരുമാനം കിട്ടും. വിപണി സാധ്യത കൂടിയതിനാൽ മികച്ച വരുമാനം ഇതുവഴി നേടാൻ സാധിക്കുന്നതായി തോമസ് പറയുന്നു.


Delhi violence UN chief Antonio Guterres calls for maximum restraint-ഡൽഹി കലാപം: മരണം 28, അക്രമം ഒഴിവാക്കണമെന്ന് യുഎൻ സെക്രട്ടറി ജനറൽ\nപരമാവധി സംയമനം പാലിക്കണമെന്നും അക്രമം ഒഴിവാക്കണമെന്നും അന്റോണിയോ ഗുട്ടറസ്\nUpdated: February 27, 2020 11:56:14 am\nന്യൂഡൽഹി: പൗരത്വ ഭേദഗതി നിയമത്തിൽ രാജ്യതലസ്ഥാനത്തുണ്ടായ കലാപത്തിൽ അക്രമസംഭവങ്ങളിൽ ദുഃഖം രേഖപ്പെടുത്തി യുഎൻ സെക്രട്ടറി ജനറൽ അന്റോണിയോ ഗുട്ടറസ്. പരമാവധി സംയമനം പാലിക്കണമെന്നും അക്രമം ഒഴിവാക്കണമെന്നും അദ്ദേഹം ആവശ്യപ്പെട്ടു. ന്യൂനപക്ഷങ്ങളെ സംരക്ഷിക്കാന് ഇന്ത്യ ഗൗരവമായ ശ്രമങ്ങള് നടത്തണമെന്ന് യുഎസ് അന്താരാഷ്ട്ര മതസ്വാതന്ത്ര്യ കമ്മീഷനും അറിയിച്ചു.\n‘ഡല്‍ഹിയിലെ പ്രതിഷേധങ്ങളെ തുടര്‍ന്നുണ്ടായ അക്രമസഭവങ്ങളില് അതിയായ ദുഃഖം രേഖപ്പെടുത്തുന്നു. സമാന സാഹചര്യങ്ങളില് ചെയ്തത് പോലെ പരമാവധി സംയമനം പാലിക്കണം. അക്രമം ഒഴിവാക്കണം’ യുഎന് സെക്രട്ടറി ജനറലിന്റെ വാക്താവ് സ്റ്റീഫൻ ഡുജറിക് അറിയിച്ചു.\nപൗരത്വ ഭേദഗതി നിയമത്തെ അനുകൂലിക്കുന്നവരും പ്രതികൂലിക്കുന്നവരും ഡൽഹിയിൽ ഏറ്റുമുട്ടിയപ്പോൾ 33 പേർക്കാണ് ജീവൻ നഷ്ടമായത്. വർഗീയ കലാപത്തിൽ പരുക്കേറ്റ് ചികിത്സയിൽ കഴിയുന്നത് 250ഓളം ആളുകളാണ്.\nഇത് രണ്ടാം തവണയാണ് ഡൽഹി കലാപത്തിൽ യുഎൻ സെക്രട്ടറി ജനറൽ പ്രതികരിക്കുന്നത്. നേരത്തെ ഡൽഹിയിലെ സാഹചര്യങ്ങൾ താൻ പിന്തുടരുന്നുണ്ടെന്നും സമാധാനപരമായി പ്രതിഷേധിക്കാൻ പ്രകടനക്കാരെ അനുവദിക്കണമെന്നും അദ്ദേഹം ആവശ്യപ്പെട്ടിരുന്നു.\nഅതേസമയം ഡൽഹിയിൽ അക്രമണ സംഭവങ്ങൾക്ക് അയവ് വന്നിട്ടുണ്ട്. ദേശീയ സുരക്ഷ ഉപദേഷ്ടാവ് അജിത് ഡോവൽ പ്രശ്ന ബാധിത പ്രദേശങ്ങൾ സന്ദർശിച്ച് സ്ഥിതിഗതികൾ വിലയിരുത്തി. സംഘർഷത്തിനു ഇരകളായവരുമായി അദ്ദേഹം കൂടിക്കാഴ്‌ച നടത്തി. തങ്ങൾ നേരിട്ട ബുദ്ധിമുട്ടുകളും ആക്രമണങ്ങളും അജിത് ഡോവലിനോട് അവർ വിവരിച്ചു.\nWeb Title: Delhi violence antonio guterres united nations


VEDIO | പോണ് ഹബ്ബ് 2017ല് ഏറ്റവും കൂടുതല് അശ്ലീല വീഡിയോ കണ്ടത്? - Malayalivartha.com Widgets Magazine\n12 JANUARY 2018 10:02 PM IST\n2017ല് ഏറ്റവും കൂടുതല് അശ്ലീല വീഡിയോ കണ്ടവരുടെ എണ്ണത്തില് ഇന്ത്യയുടെ സ്ഥാനം മൂന്നാമതെന്ന് പോണ് ഹബ്ബ്. മുന് വര്‍ഷം നാലാം സ്ഥാനത്തായിരുന്ന ഇന്ത്യ. ഒന്നും രണ്ടും സ്ഥാനങ്ങള് യഥാക്രമം അമേരിക്കയും ബ്രിട്ടനും സ്വന്തമാക്കി.\n30 ശതമാനം സ്ത്രീകളാണ് ഇന്ത്യയില് നിന്ന് പോണ് കാണുന്നതു എന്നത് മറ്റൊരു കണ്ടെത്തല്. 2017 ല് ഇന്ത്യയില് നിന്നു പോണ് കാണുന്ന സ്ത്രീകളുടെ എണ്ണത്തില് 129 ശതമാനം വര്‍ദ്ധനവ് ആണ് ചൂണ്ടിക്കാട്ടുന്നത് അതായത് മുന് വര്‍ഷത്തേക്കാള് വീഡിയോ കാണുന്നവരുടെ എണ്ണത്തില് വന് കുതിപ്പാണ് പ്രകടമാകുന്നത്.\nഇനി കാണന്നവരുടെ പ്രായത്തിലേക്ക് വരുമ്‌ബോള് ഭൂരിഭാഗവും 18നും 24 നും ഇടയില് പ്രായമുള്ളവരാണ് വെബ്‌സൈറ്റ് സന്ദര്‍ശിക്കാന് എത്തുന്നത്. 35 വയസ് ആണ് രാജ്യാന്തര തലത്തിലെ ശരാശരി പ്രായം. ഇന്ത്യയില് നിന്നുള്ള 87 ശതമാനം പേരും സ്മാര്‍ട്ട്‌ഫോണില് നിന്നാണ് പോണ് കാണുന്നത്. പോണ് കാണുന്ന ഇന്ത്യക്കാരുടെ ഇഷ്ടതാരം എന്ന പട്ടികയില് സണ്ണിലിയോണ് തന്നെയാണ് ഇത്തവണയും ഒന്നാം സ്ഥാനം സ്വന്തമാക്കിയത്.


രക്ഷകജനനത്തിന്റെ നാൾവഴികളിലൂടെ: പതിനേഴാം ദിവസം | Catholic Church News Malayalam\nHome Articles രക്ഷകജനനത്തിന്റെ നാൾവഴികളിലൂടെ: പതിനേഴാം ദിവസം\nരക്ഷകജനനത്തിന്റെ നാൾവഴികളിലൂടെ: പതിനേഴാം ദിവസം\nകിഴക്കു നിന്നു വന്ന ജ്ഞാനികൾ കാലിത്തൊഴുത്തിലെത്തി. “അവർ ഭവനത്തിൽ പ്രവേശിച്ച് ശിശുവിനെ അമ്മയായ മറിയത്തോടു കൂടി കാണുകയും അവനെ കുമ്പിട്ടാരാധിക്കുകയും ചെയ്തു. നിക്ഷേപപാത്രങ്ങൾ തുറന്ന്\nപൊന്നും കുന്തുരുക്കവും മീറയും കാഴ്ചയർപ്പിച്ചു” (മത്തായി 2:11).\nപരമ്പരാഗതമായി രാജാക്കന്മാർക്കു സമർപ്പിച്ചു വന്നിരുന്ന പൊന്ന്:- യേശുവിന്റെ രാജത്വത്തെ സൂചിപ്പിച്ചു.\nആരാധനക്ക് ദേവാലയത്തിൽ ഉപയോഗിച്ചിരുന്ന കുന്തുരുക്കം:- അവന്റെ നിത്യപൗരോഹിത്യത്തെ സൂചിപ്പിച്ചു.\nഅഭിഷേകത്തിന്റെ തൈലവും മരിച്ചവരെ അടക്കം ചെയ്യാൻ ഉപയോഗിച്ചിരുന്നതുമായ മീറ:- അവന്റെ പ്രവാചകത്വത്തെയും അവന്റെ മരണത്തെയും സൂചിപ്പിച്ചു.\nആരാധനക്ക് സമർപ്പണം എന്നൊരു അർത്ഥം കൂടിയുണ്ട് എന്ന് വചനം പഠിപ്പിക്കുന്നു.\nനമ്മുടെ ആരാധനയും ക്രിസ്തുവിനു മാത്രം അവകാശപ്പെട്ടതാണ്. കാരണം, അവൻ നമുക്കു വേണ്ടി മനുഷ്യാവതാരം ചെയ്തവനാണ്. നമുക്കു വേണ്ടി പീഡകളേറ്റവനും കുരിശിലേറി അവസാന തുള്ളി രക്തം വരെയും ചിന്തിയവൻ. നമ്മുടെ വിമോചനത്തിനായി കല്ലറയിൽ നിന്ന് ഉയിർത്തെഴുന്നേറ്റവൻ, അവനോടൊപ്പം ആയിരിക്കാൻ സ്വർഗത്തിൽ നമുക്കായി ഇടമൊരുക്കുന്നവൻ, വാനമേഘങ്ങളിൽ വീണ്ടും വരുന്ന മഹത്വത്തിന്റെ രാജാവ്. ഒടുവിലിതാ, അന്ത്യകാലത്ത് വീണ്ടും വന്ന് അവനോടൊപ്പമായിരിക്കാൻ നമ്മെ കൂട്ടിക്കൊണ്ടു പോകുന്നവനും അവൻ തന്നെ.\nപൊന്ന്, മീറ, കുന്തിരിക്കം എന്നീ കാഴ്ച്ചകളുമായി വന്ന ജ്ഞാനികൾക്കും കാഴ്ച്ചയർപ്പിക്കാൻ വകയില്ലാതെ എത്തിയ ആട്ടിടയന്മാർക്കും തുല്യപരിഗണന നൽകിയ ഇടമാണ് ക്രിസ്തുവിന്റെ കാലിത്തൊഴുത്ത്. അവന്റെ പിറവിയുടെ ഓർമ്മകൾ ആഘോഷമാക്കുമ്പോൾ നീയും മറക്കരുത്, സഹജരെ വലുപ്പ-ചെറുപ്പമില്ലാതെ ചങ്കോട് ചേർത്തുപിടിക്കാൻ…


കഅ്ബാശരീഫിന്റെ കിഴക്ക് അല്‍പ്പം തെക്കോട്ടുമാറി മിനാ എന്ന സ്ഥലം സ്ഥിതി ചെയ്യുന്നു. ഹറമില് നിന്ന് ആരോഗ്യമുള്ളവര്‍ക്ക് നടക്കാന് മാത്രമുള്ള ദൂരമേ മിനായിലേക്കുള്ളൂ. ഇപ്പോള് കാല്‍നടക്കാര്‍ക്കു വേണ്ടി ടണലും പന്തലും സംവിധാനിച്ചിട്ടുണ്ട്. മിനയില് നിന്ന് അല്‍പ്പവും കൂടി തെക്കോട്ട് നീങ്ങിയാല് മുസ്ദലിഫ എന്ന സ്ഥലമായി. അവിടെ നിന്ന് കുറച്ചുകൂടി നീങ്ങി അറഫയും സ്ഥിതിചെയ്യുന്നു. എന്നാല് ഹാജിമാരുടെയും മുത്വവ്വിഫുമാരുടെയും സൌകര്യാര്‍ത്ഥം ദുല്‍ഹജ്ജ് ഏഴിനു രാത്രിയാണ് ഇപ്പോള് സാധാരണയായി മിനായിലേക്ക് പുറപ്പെടാറുള്ളത്.\nഹാജിമാര്‍ക്ക് മിനയില് താമസിക്കുവാന് മുത്വവ്വിഫ് വക തമ്പുകള് ലഭിക്കുന്നതാണ്. വര്‍ഷം പ്രതി ഹാജിമാരുടെ എണ്ണം വര്‍ധിക്കുന്നതിനാല് ഇപ്പോള് വളരെ പരിമിതമായ സൌകര്യങ്ങള് മാത്രമേ മിനാ തമ്പുകളില് ലഭിക്കുകയുള്ളൂ. ദുല്‍ഹജ്ജ് മാസാരംഭം മുതല് മുത്വവ്വിഫുമാരുടെ ഓഫീസുകളില് നിന്ന് തമ്പിന്റെയും വാഹനത്തിന്റെയും കാര്‍ഡ് വിതരണം ചെയ്യപ്പെടും. മുമ്പ് ലഭിച്ച കാര്‍ഡ് കാണിച്ചാല് തമ്പ് കാര്‍ഡ് കരസ്ഥമാക്കാം. ഇത് വൈകാതെ കരസ്ഥമാക്കണം. പരിചയക്കാരായ ഇരുപത് പേര് ഒന്നിച്ച് ബിത്വാഖ കാണിച്ച് ഒരു തമ്പ് സ്വന്തമാക്കുന്നത് പലതുകൊണ്ടും നല്ലതാണ്. ഒരു തമ്പ് സാധാരണയില് ഇരുപത് പേര്‍ക്ക് താമസിക്കാനുള്ളതാണ്. കൂടെയുള്ള സ്ത്രീകളെ തമ്പില് മറയുണ്ടാക്കി ഒരു ഭാഗത്ത് താമസിപ്പിക്കുന്നതാണ് നല്ലത്. നിസ്കാരം ജമാഅത്തായി നടത്താനും ഭക്ഷണം സ്വരൂപിക്കാനും മറ്റും പരിചയക്കാര് ഒന്നിക്കുന്നത് മൂലം സാധിക്കും. പല സംസ്ഥാനക്കാര് ഒരു തമ്പില് പെട്ടുപോയാല് പല പ്രശ്നങ്ങളും സ്വാഭാവികമാണ്. അതില്ലാതിരിക്കാനാണ് പരിചയക്കാരെ സംഘടിപ്പിക്കണമെന്നു പറഞ്ഞത്.\nമിനായിലേക്ക് പുറപ്പെടുന്നതിനായി ദുല്‍ഹജ്ജ് ഏഴിനു ഇശാ കഴിഞ്ഞ് മുത്വവ്വിഫുമാരുടെ ഓ ഫീസുകള്‍ക്കടുത്ത് എത്തിച്ചേരാന് അവര് പറയും. ഒരു മുത്വവ്വിഫിന്റെ കീഴിലുള്ള അയ്യായിരത്തോളം വരുന്ന ഹാജിമാരെ മിനയിലേക്കെത്തിക്കാന് നാല്‍പ്പതോ അമ്പതോ ബസ്സുകളാണുണ്ടാവുക. മുഴുവന് ഹാജിമാരും വളരെ നേരത്തെ എത്തി കാത്തിരുന്ന് വിഷമിക്കുന്നതും ബസ്സില് കയറിപ്പറ്റാന് തിക്കിത്തിരക്കുന്നതും സദാ കാണാറുണ്ട്. എല്ലാ ഹാജിമാരെയും വാഹനത്തില് കയറ്റി മിനയിലെത്തിക്കല് മുത്വവ്വിഫിന്റെ ബാധ്യതയാണ്. അതവര് നിര്‍വഹിക്കാതിരിക്കില്ല. തിരക്കുകൂട്ടാതെ അവനവന്റെ മുത്വവ്വിഫിന്റെ നമ്പറെഴുതിയ ബസ്സുകളില് സൌകര്യാനുസരണം കയറുക. മിനയിലേക്ക് പുറപ്പെട്ടാല് പെരുന്നാള് ദിവസം കല്ലേറ് കഴിഞ്ഞ് മാത്രമാണ് മക്കയിലെ റൂമുകളില് തിരിച്ചെത്തുക. ഹജ്ജിന്റെ ത്വവാഫിനു വേണ്ടി പെരുന്നാള് ദിവസം ഹറമിലേക്ക് മടങ്ങാന് അസൌകര്യമുള്ളവര് മിനായിലെ അമലുകളെല്ലാം കഴിഞ്ഞാണ് തിരിച്ചെത്തുന്നത്. അതിനാല് പ്രസ്തുത ദിവസങ്ങളിലേക്കാവശ്യമായ വസ്ത്രങ്ങളും മറ്റും കൂടെ കരുതണം. പഴവര്‍ഗങ്ങളും ഭക്ഷണവസ്തുക്കളും മറ്റും സുലഭമായി മിനയില് ഇക്കാലത്ത് വിലക്കുവാങ്ങാന് ലഭിക്കുന്നതാണ്. സ്വന്തമായി ഭക്ഷണം പാകം ചെയ്യാനുദ്ദേശിക്കുന്നവര് അരിയും മറ്റ് സാധനങ്ങളും കരുതണം.\nവിലപിടിച്ച വസ്തുക്കള്, ആഭരണങ്ങള് എന്നിവ മക്കയില് തന്നെ സൂക്ഷിക്കണം. മിന, അറഫ യാത്രകളില് അവ നഷ്ടപ്പെടാന് സാഹചര്യങ്ങള് കൂടുതലാണ്. അത്യാവശ്യപണം കഴിച്ചു ബാക്കി അനാമത്തായി സൂക്ഷിക്കാന് മുത്വവ്വിഫുമാരുടെ ഓഫീസില് സൌകര്യമുണ്ടായിരിക്കും.\nമിനയിലേക്ക് പുറപ്പെടുന്നതോടെ തല്‍ബിയത്ത് ധാരാളമായി ചൊല്ലുക, ദുര്‍ബലരെ സഹായിക്കുക, ആര്‍ക്കും ബുദ്ധിമുട്ട് വരുത്താതിരിക്കുക, ബസ്സുകളിലും മറ്റും ഇതര ഹാജിമാര്‍ക്ക് സൌ കര്യം ചെയ്തു കൊടുക്കുക മുതലായ മര്യാദകള് പാലിക്കണം. ഹജ്ജ് വേളയില് അനാവശ്യങ്ങളോ ദുര്‍തര്‍ക്കങ്ങളോ പാടില്ലെന്ന ഖുര്‍ആനിക പ്രഖ്യാപനം സദാ ഓര്‍ത്തു പെരുമാറണം. മക്കാ ശരീഫില് നിന്ന് മിനയിലേക്ക് പുറപ്പെട്ടാല് അല്ലാഹുമ്മ ഇയ്യാക അര്‍ജൂ… എന്ന ദിക്റ് (‘ദിക്ര് ദുആകള്’) ചൊല്ലല് സുന്നത്താണ്.


അയോദ്ധ്യയ്ക്ക് വേണ്ടത് റോഡുകളും ഫാക്ടറികളും: ഇക്ബാല് അന്‍സാരി – Christhavachintha\nChristhavachin… > Latest News > അയോദ്ധ്യയ്ക്ക്…\nരാമക്ഷേത്ര പ്രശ്‌നത്തിന്റെ കാലം കഴിഞ്ഞെന്ന് രാമജന്മഭൂമി ബാബറി മസ്ജിദ് കേസിലെ ഹര്‍ജിക്കാരന് ഇക്ബാല് അസാരി.\n‘ക്ഷേത്ര പള്ളിത്തര്‍ക്കം ഇവിടെ ഇല്ല. മുസ്ലീംങ്ങള് കോടതി വിധി അംഗീകരിച്ചു. ഇനി പറയേണ്ടത് വികസനത്തെക്കുറിച്ചാണ്. അയോദ്ധ്യയ്ക്ക് വേണ്ടത് നല്ല റോഡുകളും പാര്‍ക്കിംങ്ങ് സൗകര്യങ്ങളും ഫാക്ടറികളുമാണ്.’ അന്‍സാരി വാചാലനാകുന്നു.\nഅടുത്ത യു.പി തെരഞ്ഞടുപ്പില് രാഷ്ട്രീയ പാര്‍ട്ടികള് ജനകേന്ദ്രീകൃത വിഷയങ്ങള്‍ക്ക് ഊന്നല് നല്‍കണമെന്ന് അന്‍സാരി ആവശ്യപ്പെടുന്നു.\n‘മുഖ്യമന്ത്രി യോഗി ആദിത്യനാഥിന്റെ അഞ്ചു വര്‍ഷ ഭരണകാലത്ത് അയോദ്ധ്യ ലഹള മുക്തമായിരുന്നു’ എന്നും അസാരി കൂട്ടിച്ചേര്‍ത്തു. എന്നാല് ഇത്തവണ സര്‍ക്കാര് മാറുമെന്നാണ് രാജന്മഭൂമി പോലീസ് സ്റ്റേഷനടുത്തു താമസിക്കുന്ന 76 കാരനായ മെഹ്ബൂമിന്റെ അഭിപ്രായം. സമാജ് വാദി പാര്‍ട്ടി അധികാരത്തില് വരും.\nമികച്ച ജീവിത സാഹചര്യങ്ങളും തൊഴിലും ആഗ്രഹിക്കുന്ന സാധാരണക്കാരുടെ പ്രശ്‌നങ്ങളാണ് എസ്.പി നേതാവ് ഉയര്‍ത്തിക്കാട്ടുമെന്നും അദ്ദേഹം അഭിപ്രായപ്പെട്ടു.\nഇതു തന്നെയാണ് രഥ്ഹവേലിയില് താമസിക്കുന്ന ഹമീദ് സഫര് മീസാം പറയുന്നതും.\nകൊവിഡ് മദ്ധ്യവര്‍ഗ്ഗത്തിന്റെ ദുരിതം കൂട്ടി. സര്‍ക്കാര് അവര്‍ക്കായി കാര്യമായി ഒന്നും ചെയ്തില്ല. മീസാം കുറ്റപ്പെടുത്തുന്നു.


മുഖ്യമന്ത്രിയുടെ ദുരിതാശ്വാസ നിധിയിലേക്ക് ഹാജിമാർ നൽകിയത് 25 ലക്ഷം രൂപ - Malappuram News - Malayalam news from Malappuram,acomplete portal from malappuram, local news from malappuram\nമുഖ്യമന്ത്രിയുടെ ദുരിതാശ്വാസ നിധിയിലേക്ക് ഹാജിമാർ നൽകിയത് 25 ലക്ഷം രൂപ\nമലപ്പുറം:ഈ വര്‍ഷം സംസ്ഥാന ഹജ്ജ് കമ്മിറ്റി മുഖേനെ ഹജ്ജിനു പോയ തീര്‍ത്ഥാടകരില് നിന്നും മടക്കയാത്രയുടെ സമയത്ത് ശേഖരിച്ച മുഖ്യമന്ത്രിയുടെ ദുരിതാശ്വാസ നിധിയിലേക്കുള്ള തുക മുഖ്യമന്ത്രി പിണറായി വിജയന് കൈമാറി. തിരുവനന്തപുരത്ത് നടന്ന ചടങ്ങില് ഹജ്ജ് കമ്മിറ്റി ചെയര്‍മാന് സി.മുഹമ്മദ് ഫൈസിയാണ് 25, 25,000 രൂപയുടെ ചെക്ക് മുഖ്യമന്ത്രിക്ക് കൈമാറിയത്. ചടങ്ങില് ഉന്നത വിദ്യാഭ്യാസ, ന്യൂനപക്ഷ കാര്യ വകുപ്പ് മന്ത്രി ഡോ.കെ.ടി.ജലീല്, ഹജ് കമ്മിറ്റി അംഗങ്ങളായ പി. അബ്ദുറഹിമാന് എന്ന ഇണ്ണി, എച്ച്.മുസമ്മില് ഹാജി, എം.കെ.കാസിം കോയ, എം.എസ്. അനസ് ഹാജി, അസി. സെക്രട്ടറി ടി.കെ. അബ്ദുറഹിമാന്, സെല് ഓഫീസര് എസ്.നജീബ് എന്നിവർ പങ്കെടുത്തു


'അവിഹിതവും അഡ്ജസ്റ്റ്‌മെന്റും നടത്തി തകര്‍ന്ന ആ നടി ആരാണ്, ജൂലി ടു ആ നടിയുടെ ജീവിതമാണ്' | Julie2Is Based On A Well-Known Actress : Pahlaj Nihalani - Malayalam Filmibeat\n» 'അവിഹിതവും അഡ്ജസ്റ്റ്‌മെന്റും നടത്തി തകര്‍ന്ന ആ നടി ആരാണ്, ജൂലി ടു ആ നടിയുടെ ജീവിതമാണ്'\nUpdated: Monday, November 20, 2017, 15:37 [IST]\nകാസ്റ്റിങ് കൗച്ചി എന്ന പേരില് വ്യാപകമായി നടിമാര് ലൈംഗിക പീഡനങ്ങള്‍ക്ക് ഇരയാകുന്നു. അവസരങ്ങള്‍ക്ക് വേണ്ടി ആരുടെ കൂടെ കിടക്കാനും തയ്യാറായ നടിമാരുമുണ്ട്. അത്തരത്തില് പലര്‍ക്കുമൊപ്പം കൂടെ കിടന്ന് ശ്രദ്ധേയായ നടിയെ കുറിച്ച് പറയുന്ന ചിത്രമാണ് ജൂലി ടു. ദീപക് ശിവദാസിനി സംവിധാനം ചെയ്യുന്ന ചിത്രത്തില് റായി ലക്ഷ്മിയാണ് നായികയായെത്തുന്നത്. ജൂലി ടു ഇന്ന് ജീവിച്ചിരിയ്ക്കുന്ന ഒരു പ്രമുഖ നടിയുടെ ജീവിതമാണെന്ന് ചിത്രത്തിന്റെ നിര്‍മാതാവ് പറയയുന്നു.\nസിനിമയ്ക്കകത്ത് നടക്കുന്ന പലതരം പീഡനങ്ങളെ കുറിച്ചുമുള്ള ഞെട്ടിയ്ക്കുന്ന വെളിപ്പെടുത്തലുകളാണ് ഇപ്പോള് പുറത്ത് വന്നുകൊണ്ടിരിയ്ക്കുന്നത്.\nപഹ്‌ലാജ് നിഹലാന് പറയുന്നത്\n1990 നും 2000 നംു ഇടയില് ഇന്റസ്ട്രിയില് നിറഞ്ഞു നിന്ന് ഒരു പ്രമുഖ നടിയുടെ ജീവിതം ആസ്പദമാക്കിയയാണ് ജൂലി ടു എന്ന ചിത്രം ഒരുക്കിയത് എന്ന് ചിത്രത്തിന്റെ നിര്‍മാതാക്കളില് ഒരാളായ പഹ്ലാജ് നിഹലാന് പറയുന്നു.\nഎന്നാല് ആ നായികയുടെ പേര് പുറത്ത് വിടില്ല. അനാവശ്യമായ വിവാദങ്ങള്‍ക്ക് തയ്യാറല്ലാത്തത് കൊണ്ടാണ് പേര് വെളിപ്പെടുത്താത്തത്. പേര് വെളിപ്പെടുത്തിയാല് റിലീസിങ് തടസ്സങ്ങളുണ്ടാവും. പക്ഷെ സിനിമ കണ്ടിറങ്ങുന്നവര്‍ക്ക് ആ നടി ആരാണെന്ന് വ്യക്തമാകുമെന്നാണ് നിഹലാന് പറയുന്നത്.\nബോളിവുഡിലെ ഖാന് സൂപ്പര്‍സ്റ്റാര്‍സില് ഒരാള്‍ക്കൊപ്പമാണ് ആ നടി ഇന്റസ്ട്രിയില് തുടക്കം കുറിച്ചത്. എന്നാല് ഒരു സ്റ്റാര് എന്ന നിലയില് അവര് ശ്രദ്ധിക്കപ്പെട്ടത് സൗത്ത് ഇന്ത്യന് സിനിമകളിലാണ്. തെലുങ്കിലും തമിഴിലും ഏറെ സുപരിചിതയാണ് ഈ നടി.\nഎന്നാല് സൗത്ത് ഇന്ത്യന് സിനിമയിലെ വിവാഹിതനായ ഒരു പ്രമുഖ നടനുമായി ഈ നടിയ്ക്ക് അവിഹിത ബന്ധം ഉണ്ടായിരുന്നുവത്രെ. ഈ കാരണത്താല് ഇവര് പതിയെ സൗത്ത് ഇന്ത്യന് സിനിമകളില് നിന്നും പുറത്തായി.\nസൗത്ത് ഇന്ത്യന് സിനിമകളില് നിന്ന് പുറത്തായതോടെ ഇവര് ബോജ്പൂരി സിനിമകളില് ശ്രദ്ധ കേന്ദ്രീകരകിക്കാന് തുടങ്ങി. തുണി കുറച്ച് അഭിനയിക്കാന് യാതൊരു മടിയും ഇല്ലാത്തത് കൊണ്ട് അവിടെ സ്റ്റാര് ആകുകയും ചെയ്തു.\nഈ സിനിമയിലെ ഒരു നടന്\nജൂലി2വില് അഭിനയിച്ച ഒരു നടനുമായി ഈ നടിയ്ക്ക് ബന്ധമുണ്ടായിരുന്നു എന്നും ചിത്രത്തിന്റെ നിര്‍മാതാവായ പഹ്ലാജ് നിഹലാന് പറയുന്നു. ആ നടന്റെ പേര് പുറത്ത് വിടാനും അദ്ദേഹം തയ്യാറായില്ല.\nറായി ലക്ഷ്മി പറഞ്ഞത്\nനിര്‍മാതാവിന്റെ വെളിപ്പെടുത്തല് നായികയും തള്ളിക്കളഞ്ഞില്ല. ജൂലി ടുവിലെ തന്റെ കഥാപാത്രത്തിന് ജീവിച്ചിരിയ്ക്കുന്ന ആ നടിയുമായി നല്ല സാമ്യമുണ്ട് എന്ന് ലക്ഷ്മി റായി പറയുന്നു. എന്നാല് അത് അറിയാതെ സംഭവിച്ചതാണോ മനപൂര്‍വ്വം എഴുതിയതാണോ എന്നറിയില്ല എന്നാണ് റായി ലക്ഷ്മി പറഞ്ഞത്.\nRead more about: julie2lakshmi rai bollywood സിനിമ ബോളിവുഡ് ജൂലി2ലക്ഷ്മി റായി


'എബിസിഡിഇഎഫ് ജിഎച്ച്ഐജെകെ'; ഒരച്ഛന് മകന് നല്‍കിയ പേരാണിത്! | Father names his son ABCDEF GHIJK Zuzu\n'എബിസിഡിഇഎഫ് ജിഎച്ച്ഐജെകെ സുസു' എന്നാണ് ഇന്തോനേഷ്യയിലെ യുവാവ് തന്‍റെ മകന് പേര് നല്‍കിയത്. വടക്കൻ സുമാത്രയിലെ മുവാര എനിം ജില്ലയിൽ പൊലീസ് നടത്തിയ വാക്സിനേഷൻ ക്യാമ്പിനിടെയാണ് 12-കാരനായ കുട്ടിയുടെ കൗതുകമുള്ള പേര് ശ്രദ്ധിക്കപ്പെട്ടത്.\nThiruvananthapuram, First Published Oct 28, 2021, 2:41 PM IST\nഇന്ന് വ്യത്യസ്തവും വിചിത്രവുമായ പേരുകൾ (names) തിരയുന്നവരാണ് മിക്ക മാതാപിതാക്കളും (parents). അത്തരത്തിലൊരു പിതാവ് (father) തന്‍റെ മകന് (son) നല്‍കിയ പേരാണ് (name) ഇപ്പോള് സോഷ്യല് മീഡിയയില് (social media) വൈറലാകുന്നത്.\n'എബിസിഡിഇഎഫ് ജിഎച്ച്ഐജെകെ സുസു' ( 'ABCDEF GHIJK Zuzu') എന്നാണ് ഇന്തോനേഷ്യയിലെ യുവാവ് തന്‍റെ മകന് പേര് നല്‍കിയത്. വടക്കൻ സുമാത്രയിലെ മുവാര എനിം ജില്ലയിൽ പൊലീസ് നടത്തിയ വാക്സിനേഷൻ ക്യാമ്പിനിടെയാണ് 12-കാരനായ കുട്ടിയുടെ കൗതുകമുള്ള പേര് ശ്രദ്ധിക്കപ്പെട്ടത്.\nപൊലീസ് ഉദ്യോഗസ്ഥനെടുത്ത വീഡിയോ ആണ് ഇപ്പോള് സൈബര് ലോകത്ത് വൈറലായിരിക്കുന്നത്. വാക്സിനേഷൻ സ്ലിപ്പിലും കുട്ടി ധരിച്ചിരിക്കുന്ന യൂണിഫോമിലും ഈ പേര് കാണാം. എഴുത്തുകാരനാകണമെന്ന ആഗ്രഹം കൊണ്ടാണ് താൻ മകന് ഇങ്ങനെയൊരു പേരിട്ടതെന്നാണ് പിതാവ് സുൾഫാമി പ്രാദേശിക മാധ്യമത്തോട് പറഞ്ഞത്.\nമുമ്പ് വെബ് ഡെവലപ്പര് ആയ ഒരു പിതാവ് തന്‍റെ മകന് നല്‍കിയ പേരും ഇത്തരത്തില് സോഷ്യല് മീഡിയയില് വൈറലായിരുന്നു. 'ഹൈപ്പർടെക്സ്റ്റ് മാർക്കപ്പ് ലാംഗ്വേജ് റയോ പാസ്‌ക്കൽ' എന്നാണ് വെബ് ഡെവലപ്പറായ പിതാവ് തന്‍റെ മകന് നല്‍കിയ പേര്. ‘HTML’ (എച്ച്ടിഎംഎൽ) എന്നും വിളിക്കും. തന്‍റെ ജോലിയോടുള്ള സ്നേഹമാണ് കുഞ്ഞിന് ഇങ്ങനെയൊരു പേരിടാൻ കാരണമെന്നും അന്ന് അദ്ദേഹം പറഞ്ഞിരുന്നു.\nAlso Read: സ്വന്തം കുഞ്ഞിനെ ഇല്ലാതാക്കിയ ഒരമ്മ; ദിവ്യക്ക് പറയാനുള്ളത്...\nLast Updated Oct 28, 2021, 2:42 PM IST\nABCDEF GHIJK Zuzu\nABCDEF GHIJK Zuzu name viral\nHigh Protein Breakfast: പ്രാതലിൽ പ്രോട്ടീൻ അടങ്ങിയ ഭക്ഷണങ്ങൾ ഉൾപ്പെടുത്തൂ, ഗുണങ്ങൾ ചെറുതല്ല